މާދަމާއިން ފެށިގެން މޯލްޑިވިއަންގެ އަގުހެޔޮ ޓިކެޓު ވިއްކަން ފަށަނީ\n2 ހަފްތާ ކުރިން ވިޔަފާރި މުހައްމަދު އުސާމް\nގައުމީ އެއާލައިން މޯލްޑިވިއަންގެ ފުލައިޓެއް\nގައުމީ އެއާލައިން، މޯލްޑިވިއަންއިން އެތެރޭގެ މަންޒިލްތަކަށް ކުރާ ދަތުރުތަކަށް އެންމެ ފަހުން އިއުލާން ކުރި ހެޔޮ އަގުގައި މާދަމާއިން ފެށިގެން ވިއްކަން ފަށާނެ ކަމަށް މޯލްޑިވިއަން ހިންގާ އައިލެންޑް އޭވިއޭޝަން ސާވިސްއިން ބުނެފިއެވެ.\nއައިލެންޑް އޭވިއޭޝަނުން ބުނީ އެތެރޭގެ އުދުހުންތަކަށް އެ ކުންފުނިން އެންމެ ފަހުން އިއުލާން ކުރި ހެޔޮ އަގުތަކުގައި މާދަމާއިން ފެށިގެން އެ ކުންފުނީގެ ޓިކެޓިން އޮފީސްތަކުން އައި އޭޖެންޓުން މެދުވެރިކޮށް ވިއްކަމުން ދާނެ ކަމަށެވެ.\nއޭގެ އިތުރުން، މާދަމާގެ ކުރިން ޓިކެޓު ނެގި މީހުންނަށް ވެސް މާދަމާއިން ފެށިގެން އަގުހެޔޮ ޓިކެޓު ލިބޭނެ ކަމަށް އެ ކުންފުނިން ބުންޏެވެ. އެ އަގުތަކުގައި ދިވެހިންގެ އިތުރުން ރާއްޖޭގައި މަސައްކަތް ކުރަމުންދާ ބިދޭސީންނާއި އިންވެންޓަރުންނަށް ވެސް ދަތުރު ކުރެވޭނެ ކަމަށް ބުންޏެވެ.\nއެތެރޭގެ އުދުހުންތަކުގެ އަގު ތިރި ކުރުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދުފުޅެކެވެ. އަދި އެމަނިކުފާނުގެ ސަރުކާރުގެ ފުރަތަމަ 100 ދުވަހުގެ އެޖެންޑާގައި އަމާޒު ކުރި ކަންތައްތަކުގެ ތެރޭގައި ވެސް އެ ކަންތައް ހިމެނެއެވެ.\nމާދަމާއިން ފެށިގެން އެތެރޭގެ އުދުހުންތަކުގެ ޓިކެޓުގެ އަގު:


Thinadhoo engine'geyge nunimi'huri masahkaiythah kohdheyne...\nރާއްޖެ - ގދ. ތިނަދޫ\nއަގު ހުށަހެޅުއްވުމުގެ ފުރުޞަތު، ރާއްޖެއާއި ރާއްޖެއިން ބޭރުގެ ފަރާތްތަކަށް ވަނީ ހުޅުވާލެވިފައި\nކ. މާލެ 26 ޖޫން 2019 | ބުދަ 12:30 1,639\n2016 ވަނަ އަހަރު ތިނަދޫ އިނަޖީނުގޭގައި ހިނގި އަލިފާނުގެ ހާދިސާ - އިންޑިޕެންޑެންޓް\nގދ. ތިނަދޫ ޕްރީފެބްރިކޭޓެޑް އިންޖީނުގޭގެ ނުނިމި ހުރި މަސައްކަތްތައް އަމިއްލަ ތަކެތީގައި ކޮއްދޭނެ ފަރާތެއް ހޯދުމަށް ފެނަކަ ކޯޕަރޭޝަނުން އިއުލާންކޮށްފި އެވެ.\nފެނަކަ ކޯޕަރޭޝަނުން ކުރި އިއުލާނުގައިވަނީ ތިނަދޫގެ ޕްރީފެބްރިކޭޓެޑް އިންޖީނުގޭގެ ވޯލް އަދި ރޫފް ކްލެޑިންގ ސަޕްލައިކޮށް، އިންސްޓޮލޭޝަން، ސަރވިސަސް އަދި ފިނިޝިންގެ އެންމެހައި މަސައްކަތާއި، އިންޖީނުގެއަށް ބޭނުންވާ އޯވަރ ހެޑް ކްރޭން ސިސްޓަމް ސަޕްލައިކޮށް އިންސްޓޮލޭޝަން މަސައްކަތާއި، ސްޓެކްޑް ޗިމްނީއެއް ސަޕްލައިކޮށް އިންސްޓޯލް ކުރުމުގެ އެންމެހައި މަސައްކަތްތައް، ފެނަކަ ކޯޕަރޭޝަނުން ދޭ މަޢުލޫމާތާއެއްގޮތަށް އަމިއްލަ ތަކެތީގައި ކޮށްދޭނެ ފަރާތެއް ހޯދަން ބޭނުންވާކަމަށެވެ.\nއިޢުލާނާ ގުޅޭ ބިޑް ޑޮކިއުމަންޓް 26 ޖޫން 2019 އިން 04 ޖުލައި 2019 އަށް، ރަސްމީ ބަންދު ނޫން ކޮންމެ ދުވަހެއްގައި ހެޑް އޮފީސް ލިބިވަޑައިގަންނަވާނެ ކަމަށާއި އަންދާސީ ހިސާބު ހުށަހެޅުއްވުމުގެ އެންމެ ފަހު ދުވަހަކީ 18 ޖުލައި 2019 ވާ ބުރާސްފަތި ދުވަހުގެ 11:00 ކަމަށްވެސް އެ އިއުލާނުގައި ވެއެވެ. އަދި މަސައްކަތްތަކަށް އަގު ހުށަހެޅުއްވުމުގެ ފުރުޞަތު، ރާއްޖެއާއި ރާއްޖެއިން ބޭރުގެ ފަރާތްތަކަށް ވަނީ ހުޅުވާލެވިފައި ކަމުގައި ވެސް އެ އިއުލާނުގައި ވެއެވެ.\nތިނަދޫގައި އައު އިންޖީނުގެޔެއް އެޅީ 2016 ވަނަ އަހަރު ހިނގި އަލިފާނުގެ ހާދިސާގައި އެ ރަށުގެ އިންޖީނުގެ އެއްކޮށް އަނދާ ހުލިވުމާއި ގުޅިގެންނެވެ. އެ ހާދިސާއަށްފަހު ފެނަކައިން ނިންމީ އެ ރަށުގައި ޕްރީފެބްރިކޭޓެޑް އިންޖީނުގެޔެއް އެޅުމަށެވެ.\nއައު ޕްލޭންތަކާއި އެކު އުރީދޫ ޑޭޓާ އަށް އިތުރު ފުރިހަމަކަމެއް\nޕިއްޒާބޯނާގެ ހެޕީ އަވަރ ޕްރޮމޯ: ޕިއްޒާއެއް އެންމެ 99ރ އަށް!\nމޯލްޑިވްސް ފުޑް ފެސްޓިވަލް މި މަހުގެ 25 ވަނަ ދުވަހު!


Column Koadhu: Baqaraa soorathu ge machchah balailumeh3| Mihaaru\n27 އޮކްޓޯބަރ 2016 - 05:413comments\n(އޮކްޓޫބަރު 20، 2016ގެ އަދަދާ ގުޅޭ)\nއަލްބަޤަރާ ސޫރަތުގެ ފުރަތަމަ ބައި އެކުލެވިގެންވަނީ 1 ވަނަ އާޔަތުން ފެށިގެން 28 ވަނަ އާޔަތުގެ ނިޔަލަށެވެ. މިބައިގައި، އެންމެ ފުރަތަމަ ކީރިތި ޤުރްއާނުގެ މައިގަނޑު މައުޟޫއު ކަނޑައަޅާލެވިފައި ވެއެވެ. ކީރިތި ޤުރްއާންއަކީ އިލާހީ ހިދާޔަތުގެ ވާހަކަތައް ބަޔާން ކުރެވޭ ފޮތެއް ކަމުގަ އެވެ. އެއަށް ފަހު، މި ހިދާޔަތު، އާންމު ގޮތެއްގައި، އިންސާނުން ގަބޫލުކޮށް ބަލައިގަންނަ ގޮތުގެ މައްޗަށް ބެލެވި، މީސްތަކުން ތިން ބަޔަކަށް ބަހާލެވިފައި ވެއެވެ.\nއެއްބަޔަކީ އިލާހީ ހިދާޔަތު ގަބޫލުކޮށް އެކަން ބަލައިގަންނަ މީހުންނެވެ. އަނެއްބަޔަކީ އެ ހިދާޔަތާ ދެކޮޅުހަދައި އެކަމަށް ފުރަގަސްދީ އިންކާރު ކުރާ މީހުންނެވެ. ތިން ވަނަ ބަޔަކީ މިދެބައިމީހުންގެ ދެމެދުގައި ހިމެނޭ ބަޔެކެވެ. ދެފުށް ދެގޮތް މުނާފިގުންނެވެ. ބައެއް ފަހަރު، އެމީހުންގެ ބޭރު ފުށުން، އިލާހީ ހިދާޔަތު ގަބޫލުކޮށް، ބަލައި ގަންނަ، މީހުންގެ ގޮތް ފެނެ އެވެ. އެހެން ނަމަވެސް އެމީހުންގެ ހިތުގެ އަޑީން އިލާހީ ހިދާޔަތުގެ މަގު ބަލައެއް ނުގަނެ އެވެ.\nމި ތިން ބައި މީހުންގެ ވާހަކަ ބަޔާން ކުރުމަށް ފަހު، ކީރިތި ޤުރްއާނުގައި ހުށަހަޅާ ލެވޭ އިލާހީ ހިދާޔަތުގެ މަގަށް، މިބައިގައި، ދައުވަތު ދެވިފައިވެ އެވެ. އަދި ކީރިތި ޤުރްއާނުގައި އެކުލެވޭ ހިދާޔަތާ ބެހޭ ގޮތުން ޝައްކުކޮށް، އަރަބި މުޝްރިކުން ކުރިމަތި ކުރި ބައެއް ފާޑުކިޔުންތަކަށް ޖަވާބު ދެވިފައި ވެސް ވެ އެވެ. މީގެ އިތުރުން، ކީރިތި ޤުރުއާނުގެ ދައުވަތު ގަބޫލު ކުރާ މީހުންނަށް ހުރި ބާއްޖަވެރިކަމުގެ ވާހަކަ އާއި އަދި އެ ދައުވަތަށް ފުރަގަސްދީ އިންކާރު ކުރާ މީހުންނަށް ހުރި އަބާއްޖަވެރިކަމުގެ މައްޗަށް ވެސް، އަލްބަޤަރާ ސޫރަތުގެ ފުރަތަމަ ބައިގައި، އިޝާރަތް ކުރެވިފައިވެ އެވެ.\nއަލްބަޤަރާ ސޫރަތުގެ ދެވަނަ ބައި އެކުލެވިގެންވަނީ 29 ވަނަ އާޔަތުން ފެށިގެން 39 ވަނަ އާޔަތުގެ ނިޔަލަށެވެ. މިބައިގައި ބަޔާން ކުރެވިފައިވަނީ ކައުނާއި އަދި ކާއިނާތުތައް ޚަލްގު ކުރައްވައި ހެއްދުވުމުގެ ވާހަކަ އެވެ. އަދި އެއަށް ފަހު، އިންސާނުން ޚަލްޤުކޮށް ވުޖޫދަށް ގެންނެވުމުގެ ވާހަކަ އެވެ. ބުއްދި އާއި ވިސްނުމުގެ ބާރުގެ އަލީގައި ހެޔޮ ގޮތް ކަނޑައެޅުމުގެ އެކަށޭނަކަން ދެއްވައި، އާދަމްގެފާނާއި ހައްވާގެފާނުގެ ޚަލްގު ކުރައްވައި، އިންސާނުން ދުނިޔޭގައި ލެއްވުނު ގޮތުގެ ވާހަކަ އެވެ. މިބައިގައި އިޝާރަތް ކުރެވެނީ އިލާހީ ހިދާޔަތުގެ އަލީގެ ފެށުމަށެވެ. އިންސާނުން ދުނިޔޭގައި ދިރިއުޅެން ފެށުނީއްސުރެން، އެމީހުންނަށް ތެދުމަގުގެ ވާހަކަ ބަޔާންކޮށް ދެވިފައިވާ ކަމެވެ.\nތިން ވަނަ ބައި އެކުލެވިގެންވަނީ 40 ވަނ އާޔަތުން ފެށިގެން 141 ވަނަ އާޔަތަގެ ނިޔަލަށެވެ. މިބައިގައި ހުށަހަޅާލެވިފައި ވަނީ ތާރީޚީ ވާހަކަތަކެކެވެ. ބަނޫ އިސްރާއީލު ބާގައިގެ ތާރީޚުގެ ބައެއް ވާހަކަތަކެވެ. މާތްﷲ އެމީހުންނަށް ދެއްވި ނިއުމަތްތަކުގެ ވާހަކަ އެވެ. އިލާހީ ހިދާޔަތް އެމީހުންނަށް ދެވުނު ކަމާއި އަދި އެހިދާޔަތުގެ އަލީގެ ދަށުގައި އެމީހުންގެ ހަޔާތް ވޭތުކޮށް، އެހެން މީސްތަކުންނަށް އޮތް ނަމޫނާއަކަށްވުމުގެ ޝަރަފު ދެވި، މިމަތިވެރި ވާޖިބު، އެމީހުންނާ ހަވާލު ކުރެވުނު ކަމުގެ ވާހަކަ އެވެ. އަދި އެ ވާޖިބު އަދާ ކުރުމުގައި އެމީހުން އަމަލު ކުރި ގޮތާއި އޭގެ ނަތީޖާގެ މައްޗަށް ވެސް މިބައިގައި އަލިއަޅުވާލެވިފައި ވެ އެވެ.\nމި ވާހަކަތައް ހުށަހަޅާލެވިފައިވަނީ ކީރިތި ރަސޫލާ މަދީނާ އަށް ހިޖުރަ ކުރައްވައި މަދީނާގައި އިސްލާމީ ދައުލަތެއް ބިނާކުރައްވައި، މަދީނާގައި ދިރިއުޅެމުން އައި ޔަހޫދީ ގަބީލާތަކާއި މުސްލިމުންނާ ދެމެދު ހަމަނުޖެހުމާއި ދެކޮޅުވެރިކަން އުފެދިގެން އައި ދުވަސްވަރެއްގަ އެވެ. އެގޮތުން، މިބައިގައި، މަދީނާގެ ބައެއް ޔަހޫދީންގެ އަމަލުތައް ހުރިގޮތުގެ މައްޗަށް ވެސް ބަލައިލެވިފައި ވެ އެވެ.\nމިބައިން އިޝާރަތް ކުރެވެނީ އިލާހީ ހިދާޔަތުގެ ސިލްސިލާގެ ވަރަށް މުހިއްމު ބޮޅެއްގެ ވާހަކައެވެ. އިލާހީ ހިދާޔަތު، އިހުގައި އެބަޔަކަށް ދެވި، އެވާހަކައި ތަފްސީލީ ތާރީޚެއް މިއަދު އަޅުގަނޑުމެންގެ އަތްމަތީއޮތް، އެންމެ އިހުގެ މީހުންގެ ވާހަކަ އެވެ.\nމި ވާހަކަތައް ހުށަހަޅާލުމުގައި މައިގަނޑު ދެބޭނުމެއް ވެ އެވެ. ފުރަތަމަ ބޭނުމަކީ، ދެންމެ އިޝާރާތްކޮށްލި ފަދައިން، މަދީނާގެ ޔަހޫދީ ގަބީލާތަކާއި މުސްލިމުންނާ ދެމެދު މައްސަލަ ޖެހި، ދެކޮޅުވެރިކަން އުފެދި، ހަނގުރާމަ ކުރުމާ ހިސާބަށް ގޮސްފައިވުމުން، މިކަމަށް ހައްލެއް ހޯދުމެވެ. ޔަހޫދީންގެ ދީނީ ތާރީޚަށް ނަޒަރު ހިންގާލައި، އެ މީހުންނަށް، މާތްﷲ ދެއްވި ނިއުމަތްތަކުގެ މަތީން ހަނދާންކޮށްދީ، އެމީހުންގެ ހިތްތައް މަޑުމޮޅިކޮށް، އިސްލާމީ ދައުވަތު ގަބޫލުކޮށް، މިދެންނެވި ދެކޮޅުވެރިކަމަށް ހައްލު ހޯދުމެވެ.\nދެ ވަނަ މަގުސަދަކީ، މުސްލިމުން، އެމީހުންގެ ތާރީޚުން ފިލާވަޅު ލިބިގަނެ، އިބުރަތް ހާސިލު ކުރުމެވެ. އިހުގެ އުއްމަތްތަކުގެ މީހުންނަށް އިލާހީ ހިދާޔަތް ދެވި، އެމީހުންނަށް ކުރެވި ދިޔަފަދަ ކުށްތަކުން އެއްކިބާވެ، ރަގަޅު ގޮތުގައި ހިފަހައްޓައިގެން ތިބުމަށް ބާރުއަޅައި ހިތްވަރު ދިނުމެވެ. އަދި ހަމަ އެހެންމެ، އިލާހީ ތެދުމަގު ބަޔަކަށް ދެވުމުގެ މާނައަކީ، އެބަޔަކީ މާތްﷲގެ ހަޟްރަތުގައި ޚާއްސަ ބަޔަކަށްވެ، އެމީހުންގެ އަމަލުތަކަށް ބެލުމެއްނެތި، އެމީހުންނަށް އިލާހީ ރުހުން ލިބިމުގެ އިޝާރަތެއްނޫން ކަމުގެ ފިލާވަޅުވެސް ލިބިގަތުމެވެ.\nއަލްބަޤަރާ ސޫރަތުގެ ތިންވަނަ ބައި ހިމެނެނީ 142 އާޔަތުން ފެށިގެން 283 ގެ ނިޔަލަށެވެ. މިބައިގައި ވަނީ މުސްލިމުންނަށް ދެވިފައިވާ ހިދާޔަތުގެ ބައެއް ވާހަކަ ހުށަހަޅާލެވިފަ އެވެ. އަޅުކަމާ ބެހޭ ބައެއް ވާހަކަތަކާއި އަދި ބައެއް ދުނިޔަވީ ކަންކަމާ ބެހޭ ވާހަކަތައް ވެސް މެއެވެ. އިސްލާމީ ގިބުލައަކީ މައްކާގެ ކައުބަތުﷲ ކަން ކަނޑަ އެޅުމާއި، ނަމާދާއި، ރޯދައާއި، ޒަކާތާއި، ހައްޖާއި، އަދި ޖިހާދާއި ބެހޭ ބައެއް ވާހަކަތަކެވެ.\nމީގެ އިތުރުން، ކައިވަންޏާއި ވަރި އާއި ތަރިކަ މުދަލާ ބެހޭ ބައެއް ވާހަކަތައް ވެސް މެއެވެ. އަދި ދަރަނީގެ މައްޗަށް ބިނާކޮށް ކުރެވޭ ވިޔާފާރީގެ މުއާމަލާތް ތަކާއި އަދި މިފަދަ މުއާމަލާތައް ކުރެވޭ ހިނދު ހެކިން ބޭތިއްބުމާއި ބެހޭ ބައެއް ވާހަކަތަކެވެ. އަދި ރިބާއާއި ގަނެވިއްކުމާއި ސަދަގާތުގެ ގޮތުގައި ހޭދަކުރުމާއި ބެހޭ ބައެއް ވާހަކަތައް ވެސް މެއެވެ.\nމިހިސާބުން، މިހާތަނަށް ހުށަހަޅާލެވުނު، އަލްބަޤަރާ ސޫރަތުގެ ބައިތަށް ޚުލާސާކޮށްލައި، އޭގެ މައްޗަށް އަލުން ބަލައިލަމާތޯ އެވެ. އެންމެ ފުރަތަމަ 1 ވަނަ އާޔަތުން ފެށިގެން 28ވަނަ އާޔަތުގެ ނިޔަލަށް ބަޔާން ކުރެވިފައި އޮތީ ކީރިތި ޤުރްއާނަކީ ހިދާޔަތުގެ ފޮތެއް ކަމާއި އިލާހީ ހިދާޔަތު ބަލައިގަތުމުގައި މީހުން ބަހާލެވިފައިވާ ގޮތެވެ. ދެން 29 ވަނަ އާޔަތުން ފެށިގެން 39 ވަނަ އާޔަތުގެ ނިޔަލަށް އޮތީ ކާއިނާތުތައް ހެއްދެވުމުގެ ވާހަކައާއި، އެންމެ ފުރަތަމަ އިންސާނާ، އާދެ، އާދަމުގެފާނުންސުރެ ފެށިގެންވެސް، އިންސާނުންނަށް، އިލާހީ ހިދާޔަތު ދެވުނުކަމުގެ ވާހަކަ އެވެ.\nތިން ވަނައަށް، 40 ވަނަ އާޔަތުން ފެށިގެން 141 ވަނަ އާޔަތުގެ ނިޔަލަށް، އޮތީ އިލާހީ ހިދާޔަތު ވަރަށް މުހިއްމު މަރުހަލާއެއްގެ ވާހަކައެވެ. ބަނޫ އިސްރާއީލުގެ މީހުންނަށް ދެވުނު ހިދާޔަތު ވާހަކަ އާއި އެމީހުންނާ ބެހޭ ބައެއް ތާރީޚީ ވާހަކަތަކެވެ. ދެން 142ވަނަ އާޔަތުން ފެށިގެން 283 އޮތީ މުސްލިމުންނަށް ދެވިފައިވާ ހިދާޔަތުގެ ވާހަކައެވެ. އަޅުކަމާއި އަދި ބައެއް ދުނިޔަވީ ކަންކަމާ ބެހޭ ތައުލީމަތުގެ ވާހަކަ އެވެ.\nދެން އަލްބަޤަރާ ސޫރަތުގެ އެންމެ ފަހު ތިން އާޔަތް، 284 ވަނަ އާޔަތާއި 285 ވަނަ އާޔަތާއި އަދި 286 ވަނަ އާޔަތް ހިމެނެނީ ސޫރަތުގެ ޚާތިމާ އެވެ. އާދެ، ސޫރަތް ނިންމާލާ ނިންމާލުން ކަމުގަ އެވެ. މިޚާތިމާގެ ފުރަތަމަ ދެ އާޔަތުގައި އޮތީ، އިލާހީ ތެދުމަގުގެ ކުރިމަތީގައި، މުއުމިނުންގެ ގޮތަކީ ކޮބައިކަން ބަޔާން ކޮށްދެވިފަ އެވެ. އިލާހީ ތެދުމަގު އެ މީހުންގެ ކުރިމައްޗަށް ހުށަހަޅާލެވުމުން، އެމީހުންނަކީ އެކަން ގަބޫލުކޮށް ބަލައިގަންނަ ބައެވެ. އަދި އެއީ ހެޔޮގޮތްކަން އެނގި ވިސްނުމުން، އެގޮތުގައި ހިފަހައްޓައިގެން ތިބޭ ބައެއް ވެސް މެއެވެ.\nކީރިތި ޤުރްއާންގެ ޞަފްހާއެއް.\nދެން، އެންމެ ފަހު އާޔަތް، އާދެ، 286ވަނަ އާޔަތުގައި، އޮތީ މި ގޮތުގައި، އިލާހީ ތެދުމަގުގައި، ފައިތިލަ ސާބިތުކޮށް ތިބުމުގެ އެޔޮ ތައުފީގު ދެއްވުމަށް އެދި، މާތްﷲގެ ޙަޟްރަތުގައި ދެންނެވޭ ދުއާއެކެވެ. رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ۚ رَبَّنَا وَلَا تَحْمِلْ عَلَيْنَا إِصْرًا كَمَا حَمَلْتَهُ عَلَى الَّذِينَ مِن قَبْلِنَا ۚ رَبَّنَا وَلَا تُحَمِّلْنَا مَا لَا طَاقَةَ لَنَا بِهِ ۖ وَاعْفُ عَنَّا وَاغْفِرْ لَنَا وَارْحَمْنَا ۚ أَنتَ مَوْلَانَا فَانصُرْنَا عَلَى الْقَوْمِ الْكَافِرِينَ،\n'ހައްދަވާ ބޮޑުކުރެއްވި ރަސްކަލާކޮ! އަޅަމެނަށް، ހަނދާން ނެތިގެން ނުވަތަ ނޭނގިގެން، ކުރެވޭ ކުށްފާފަތަކަށް އަޅަމެނަށް އަދަބު ނުދެއްވާނދޭވެ! ހައްދަވާ ބޮޑުކުރެއްވި ރަސްކަލާކޮ! އިސްވެ ދިޔަ (ބައެއް) އުއްމަތްތަކުގެ މީސްތަކުން އުފުލުމަށް ޖެއްސެވި ފަދަ ދަތި އުނދަގޫ ކަންތައްތައް، އަޅަމެން އުފުލުމަށް ނުޖައްސަވާފާނދޭވެ! ހައްދަވާ ބޮޑުކުރެއްވި ރަސްކަލާކޮ! އަޅަމެން އުފުލުމަށް ކުޅަދާނަވެގެން ނުވާވަރުގެ ކަންކަން އުފުލުމަށް، އަޅަމެނަށް، ނުޖައްސަވާނދޭވެ! އަދި އަޅަމެންގެ (ކުށްފާފަތައް) ފޮހެލައްވައިފާނދޭވެ! އަދި (އެފަދަ ކަންކަން ކުރެވިދިޔަ ކަމަށްޓަކައި) އަޅަމެނަށް މާފުދެއްވާފާނދޭވެ! އަދި އަޅަމެނަށް ރަހުމަތް ލައްވާނދޭވެ! އިނބަ ރަސްކަލާނގެއީ އަޅަމެންގެ ކަންތައް ބައްލަވާވޮޑިގެންވާ އަޅަމެންގެ ވެރިރަސްކަލާނގެއެވެ! ފަހެ، ހައްގުގޮތް އިންކާރުކުރާ މީހުންގެ މައްޗަށް، އަޅަމެނަށް، ނަސްރުދެއްވާފާނދޭވެ!'. އާދެ، އަލްބަޤަރާ ސޫރަތް ނިންމާލެވިފައިވަނީ މާނައިން ފުރިގެންވާ މިއަސަރުގަދަ ދުއާއިންނެވެ.\nދެން އަންނަ ހަލަގާއަކުން ފެށިގެން، އަލްބަޤަރާ ސޫރަތުގެ ވަށަރޮނގުގައި އެކުލެވޭ މިނަންގަތް ބައިތަކުގެ މައްޗަށް ތަފްސީލީ ގޮތެއްގައި ބަލައި ލެވޭތޯ މަސައްކަތް ކުރާނަމެވެ. މާތްﷲގެ ކިބަފުޅުން އެކަމަށް ތައުފީގު ދެއްވުމަށްއެދި ދުއާ ކުރަމެވެ.


ހުުމާލޭގައި ތަރައްޤީކުރި 300 އެނދުގެ މެޑިކަލް ފެސިލިޓީ އައިޖީއެމްއެޗާއި ޙަވާލުކޮށްފި ހުުމާލޭގައި ތަރައްޤީކުރި 300 އެނދުގެ މެޑިކަލް ފެސިލިޓީ އައިޖީއެމްއެޗާއި ޙަވާލުކޮށްފި\nހުުމާލޭގައި ތަރައްޤީކުރި 300 އެނދުގެ މެޑިކަލް ފެސިލިޓީ އައިޖީއެމްއެޗާއި ޙަވާލުކޮށްފި\nކޯވިޑް ފެސިލިޓީ އައިޖީއެމްއެޗާއި ޙަވާލުކުރުމުގެ ރަސްމިއްޔާތުގެ ތެރެއިން / ފޮޓޯ: އައިޖީއެމްއެޗް\nކޯވިޑް19 އަށް ފަރުވާދިނުމަށް ހުޅުމާލޭގައި ތަރައްޤީކުރި މެޑިކަލް ފެސިލިޓީގެ މަސައްކަތް 45 ދުވަސްތެރޭގައި ނިންމާއި އެތަން އައިޖީއެމްއެޗާ ހަވާލުކޮށްފިއެވެ.\nމިދިޔަ އޭޕްރީލް މަހުގެ ފުރަތަމަ ދުވަހު ޤައުމީ ދިފާއީ ބާރުގެ ބެލުމުގެ ދަށުން ފެށި މިމަސައްކަތް ނިންމައި އެތަން އައިޖީއެމްއެޗާއި ހަވާލުކުރުމަށް ވަނީ ޚާއްޞަ ރަސްމިއްޔާތެއްވެސް ބާއްވަވާފައެވެ. މި ރަސްމިއްޔާތުގައި ޑިފެންސް މިނިސްޓަރ އަލްއުސްތާޛާ މާރިޔާ އަޙްމަދު ދީދީ ވިދާޅުވީ ހުޅުމާލޭ މެޑިކަލް ފެސިލިޓީގެ މަސައްކަތް ކުރިއަށްގެންދިޔައީ ސީދާ ރައީސުލްޖުމްހޫރިއްޔާގެ އިރުޝާދުގެ ދަށުން ކަމަށާއި މަސައްކަތް ލީޑްކުރި މުއައްސަސާގެ ވަޒީރެއްގެ ހައިސިއްޔަތުން މި ނިންމާލެވުން މީ ވަރަށް ބޮޑު މަސައްކަތެއް ކަމުގައި އިޙްސާސް ކުރެވޭކަމަށެވެ.\nޑިފެންސް މިނިސްޓަރ، މެޑިކަލް ފެސިލިޓީ ބައްލަވާލައްވަނީ- ފޮޓޯ: އެމްއެންޑީއެފް\nމިމަސައްކަތް ކުރިއަށްދިޔައިރު އެންމެ ބޮޑު ގޮންޖެހުމަކަށް ދިމާވީ މަސައްކަތްތުގައި ހަރަކާތްތެރިވި ބައެއް ސިފައިން ކޯވިޑް-19އަށް ޕޮޒިޓިވްވުންކަމަށާއި، އެކަމާއި ގުޅިގެން ޕޮޒިޓިވްވި މީހުން އެކަހެރި ކުރުމުން އެ މަސައްކަތަށް އައި ހީނަރުކަން މިނިސްޓަރ ފާހަގަކުރެއްވިއެވެ. އެކަމާއި ގުޅިގެން 76 ސިފައިން އެތަނުގައި ކަރަންޓީނު ވެގެންވެސް މަސައްކަތްކުރައްވާފައިވެއެވެ.\nޕޮޒިޓިވްވި ސިފައިންނާއި އެފަރާތްތަކުގެ ޢާއިލާތަކާއި އަމިއްލަފުޅަށް ގުޅުއްވި ކަމަށާއި އެފަރާތްތަކުގެ ބަހަކަށްވީވެސް ޤައުމު ގޮވާލި މިދަނޑިވަޅުގައި އެންމެ ފަހު ވަގުތާއި ޖެހެންދެންވެސް މަސައްކަތުގައި ދެމިހުރުން ކަމުގައި މިނިސްޓަރ ވިދާޅުވިއެވެ. މިނިސްޓަރ ވަނީ ފުރާނަ އަތްމައްޗަށް ލައިގެން މެޑިކަލް ފެސިލިޓީ ތަރައްޤީކުރުމުގެ ބުރަ މަސައްކަތް ކުރި އެންމެހާ ފަރާތްތަކަށް އިޚްލާޞްތެރިކަމާޢެކު ޝުކުރު ދަންނަވާފައެވެ.\nމެޑިކަލް ފެސިލިޓީ އިމާރާތްކޮށްފައިވާގޮތުގެ މޮޑެލްއެއް- ފޮޓޯ: އެމްއެންޑީއެފް\nމެޑިކަލް ފެސިލިޓީ- ފޮޓޯ: އެމްއެންޑީއެފް\nމިކަމުގައި އެމްއެންޑީއެފުން އިސްކޮށް ހަރަކާތްތެރިވިނަމަވެސް ފެނަކަ ކޯޕަރޭޝަނާ، ޕްލޭނިންގ މިނިސްޓްރީއާ، ލިއޯ ކޮންސްޓްރަކްޝަން، އަދި ރަޝީދު ކާޕެންޓްރީ އަދި އަމިއްލަ ބައެއް ކުންފުނިތަކުން މިމަސައްކަތަށް ވަރަށް ބޮޑު އެހީތެރިކަމެއް ދެއްވިކަން އެމްއެންޑީއެފުން ފާހަގަކުރެއްވިއެވެ.\nހުޅުމާލެ މެޑިކަލް ފެސިލިޓީ ތަރައްޤީކޮށްފައިވަނީ ފަސް ބުލޮކް ހިމެނޭ ގޮތަށެވެ. އެގޮތުން ހަތަރު ބުރި ހިމެނޭ ބްލޮކް އޭ އިމާރާތް ތަރައްޤީކޮށްފައިވަނީ 222 އެނދު ހިމެނޭ ގޮތަށެވެ. އަދި އެއްބުރި އިމާރާތެއްގެ ގޮތުގައި ހަދާފައިވާ ބުލޮކް ބީ ގައި 68 އެނދު ހިމެނޭއިރު، ބުލޮކް ސީ ބިލްޑިންގ ތައްޔާރުކޮށްފައި ވަނީ ސިއްޙީ ޚިދުމަތްދޭ މުވައްޒަފުންގެ އެކޮމޮޑޭޝަން އިމަރާތެއްގެ ގޮތުގައެވެ. އަދި ބުލޮކް ޑީ ސަރވިސް ބިލްޑިންގއެއްގެ ގޮތުގައި ތަރައްޤީކޮށްފައިވާއިރު، މި ބިލްޑިންގައި ހިމެނެނީ ލޯންޑްރީއާއި އޮފީހާއި މީޓިންގ ރޫމެކެވެ. ހުޅުމާލޭ މެޑިކަލް ފެސިލިޓީގެ ފަސްވަނަ ބުލޮކް ކަމަށްވާ އެއްބުރިއަށް ހަދާފައިވާ ބުލޮކް އީ ގައި ހިމެނެނީ ހިނަވާގެޔަކާއި އޮޓޯކްލޭވް މެޝިނެއްކަމަށް އެމްއެންޑީއެފުން ވިދާޅުވިއެވެ.\nހުޅުމާލެ މެޑިކަލް ފެސިލިޓިސް ތަރައްޤީ ކުރުމުގައި ސިފައިންގެ 350 ބޭކަލުން 24 ގަޑިއިރު މަސައްކަތްކޮށްފައިވެއެވެ.\nޗެމްޕިއަންކަން ކަށަވަރުވިފަހުން ކުޅުނު ފުރަތަަމަ މެޗުން ލިވަޕޫލް ބަލިވެއްޖެ\nޗެމްޕިއަންކަން ލިބިފައި އޮތުމުން މެޗުގެ މުހިއްމުކަން އިހްސާސްވިލެއް ކުޑަވި: ކްލޮޕް\nގެޓާފޭ ބަލިކޮށް ރެއާލްއިން މަގާމު ދަމަހައްޓައިފި


Defense Ministry'ge aa imaarathuge masahkaiy kohdheyne bayaku hoadhany\nޑިފެންސް މިނިސްޓްރީގެ އައު އިމާރާތުގެ މަސައްކަތް ކޮށްދޭނެ ބަޔަކު ހޯދަނީ\nރާއްޖެއާއި އިންޑިއާގެ ޝަރުތުހަމަވާ ފަރާތްތަކަށް ބީލަން ހުށައެޅުމުގެ ފުރުސަތު ހުޅުވާލެވިފައިވޭ\nބިޑް ސެކިއުރިޓީގެ ގޮތުގައި 355,000.00 ދިވެހި ރުފިޔާ ހުށައަޅަންޖެހޭ\nބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަސް\nކ. މާލެ | 22 ނޮވެންބަރ 2019 | ހުކުރު 17:07 | 4,131\nމިނިސްޓްރީ އޮފް ފިނޭންސް - ޑިފެންސް މިނިސްޓްރީގެ އައު އިމާރާތުގެ މަސައްކަތް ވަނީ އިއުލާނުކޮށްފައި - ރާއްޖެ އެމްވީ\nދިވެހި ސަރުކާރަށް އިންޑިއާ ސަރުކާރުން ދީފައިވާ ހިލޭ އެހީގެ ދަށުން ޑިފެންސް މިނިސްޓްރީގެ އައު އިމާރާތުގެ މަސައްކަތް ކޮށްދޭނެ ބަޔަކު ހޯދުމުގެ މަސައްކަތް ސަރުކާރުން ފަށައިފިއެވެ.\nމިކަން އިޢުލާން ކުރައްވާ، އަންގާރަ ދުވަހު މިނިސްޓްރީ އޮފް ފިނޭންސުން ބުނީ، ޑިފެންސް މިނިސްޓްރީގެ އެދުމުގެ މަތިން އެމިނިސްޓްރީގެ އައު އިމާރާތުގެ މަސައްކަތް ކޮށްދޭނެ ފަރާތެއް ހޯދަން ބޭނުންވާ ކަމަށާއި، އެ މަސައްކަތަށް ބީލަން ހުށަހެޅުމުގެ ފުރުސަތު އެކަމަށް ޝަރުތު ހަމަވާ ފަރާތްތަކަށް ހުޅުވާލާފައިވާކަމަށެވެ. ފިނޭންސުން ބުނީ އިންޑިއާގެ ހިލޭ އެހީއާއެކު އިމާރާތްކުރާ ޑިފެންސް މިނިސްޓްރީ އިމާރާތްކުރުމަށް، އެކަމަށް ޝަރުތު ހަމަވާ ރާއްޖެއާއި އިންޑިއާގެ ފަރާތްތަކަށް ބީލަން ހުށައެޅުމުގެ ފުރުސަތު ހުޅުވާލާފައިވާކަމަށެވެ.\n"ރާއްޖެއެމްވީ" އަށް މައުލޫމާތު ދެއްވަމުން އެމްއެންޑީއެފުގެ މީޑިއާ އޮފިޝަލު ވިދާޅުވީ، އެމްއެންޑީއެފްގެ ކޯސްޓްގާޑް ހިންގަމުންދާ އިމާރާތް ތަޅާލުމަށްފަހު، އެތަނުގައި ޑިފެންސް މިނިސްޓްރީގެ އައު އިމާރަތް ބިނާ ކުރަން ހަމަޖެހިފައިވާކަމަށެވެ.\nޑިފެންސް މިނިސްޓްރީގެ އާއިމާރާތުގެ ބީލަމުގެ މަސައްކަތް ފެށުމަށް ހަމަޖެހިފައިވަނީ އަންނަ އަހަރުގެ މާރޗްމަހުގެ 30 ވަނަ ދުވަހުއެވެ. މިބީލަންތަކުގައި ބައިވެރި ވެވޭނީ މިނިސްޓްރީ އޮފް ނެޝަނަލް ޕްލޭނިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ޤަވާއިދު" ގައިވާ ގޮތުގެމަތީން ރަޖިސްޓަރީ ވެފައިވާ ފަރާތްތަކަށް އެކަނި ކަމަށް ފިނޭންސް މިނިސްޓްރީން ބުނެއެވެ. އަދި މިބީލަމުގައި ބައިވެރިވެވޭނީ އެ ރަޖިސްޓަރީގެ GC01 ގެ ގްރޭޑް 1 އަދި ގްރޭޑް 2އަށް ޝަރުތު ހަމަވެފައިވާ ކޮންޓްރެކްޓަރުންނަށް ކަމަށްވެސް އެމިނިސްޓްރީން ބުނެއެވެ.\nޑިފެންސް މިނިސްޓްރީގެ އާއިމާރާތު މަޝްރޫޢަށް ބިޑް ސެކިއުރިޓީގެ ގޮތުގައި 355,000.00ދިވެހި ރުފިޔާ (ތިންލައްކަ ފަންސާސްފަސްހާސް ރުފިޔާ) ނުވަތަ އެ އަދަދާ އެއްވަރެއްގެ އަދަދެއްގެ ޔޫ.އެސް ޑޮލަރއިން ހުށައަޅަންޖެހެއެވެ. އަދި ބިޑް ސެކިއުރިޓީގެ މުއްދަތަކީ ބިޑް ހުޅުވާ ތާރީޚުން ފެށިގެން 148 ދުވަހެވެ.\n18 ޑިސެންބަރު 2019 ވާ ބުދަ ދުވަހު މި މަޝްރޫޢުގެ ބީލަން ހުޅުވަން ނިންމާފައިވާއިރު، މިކަން ކުރިޔަށް ދާނީ އެދުވަހު ހެދުނު 11:00 ޖަހާއިރު މިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައި ކަމަށް ފިނޭންސް މިނިސްޓްރީން ބުނެއެވެ.


SunOnline: Afghan sulha ah mashvaraa kuraa team ge memberaku avahaarakollan masakkaikoffi\nއަފްގާން ސުލްހައަށް މަޝްވަރާ ކުރާ ޓީމުގެ މެމްބަރަކު އަވަހާރަކޮށްލަން މަސައްކަތްކޮށްފި\nރުގިއްޔާ މުހައްމަދު މޫސާ 16 Aug 2020, 17:34\nއަފްގާނިސްތާނުގެ ސަރުކާރާއި ތާލިބާން ޖަމާއަތާ ދެމެދު ބާއްވަން އުޅޭ ސުލްހައިގެ ވާހަކަތަކުގައި ސަރުކާރު ތަމްސީލުކޮށްދޭ ޓީމުގެ މެމްބަރެއް ކަމަށްވާ ފައުޒިއާ ކޫފީ އަވަހާރަކޮށްލަން ބަޔަކު ވަނީ މަސައްކަތްކޮށްފަ -- ފޮޓޯ: އޭޕީ\nކާބުލް (އޮގަސްޓު 16): އަފްގާނިސްތާނުގެ ސަރުކާރާއި ތާލިބާން ޖަމާއަތާ ދެމެދު ބާއްވަން އުޅޭ ސުލްހައިގެ ވާހަކަތަކުގައި ސަރުކާރު ތަމްސީލުކޮށްދޭ ޓީމަށް ނިސްބަތްވާ އަންހެން މެމްބަރަކު އަވަހާރަކޮށްލަން މަސައްކަތްކޮށްފި ކަމަށް އެގައުމުގެ އޮފިޝަލުން ވިދާޅުވެއްޖެ އެވެ.\nއަފްގާނިސްތާނުގެ އިންޓީރިއާ މިނިސްޓްރީގެ ތަރުޖަމާނަކު ވިދާޅުވި ގޮތުގައި އެގައުމުގެ ކުރީގެ ޕާލިމެންޓު މެމްބަރެއް ކަމަށްވާ ފައުޒިއާ ކޫފީއަށް ހުކުރު ދުވަހު ހަމަލާ ދިނީ ވެެރިރަށް ކާބުލްއާ 50 ކިލޯމީޓަރު ދުރުގައި އޮންނަ ގަރަބާގް ޑިސްޓުރިކްޓުގަ އެވެ. އަދީ ކޫފީ އާއި އޭނާގެ އާއިލާގެ މެމްބަރަކު ބާޒާރެއްގައި ތިއްބާ ބަޔަކު އެ ހަމަލާ ދިނީ ބަޑިންނެވެ.\nއަފްގާން ސަރުކާރު ތަމްސީލުކޮށްދޭ 21 މެމްބަރުންގެ ޓީމުގައި އިސްކޮށް ހުންނަވާ މުހައްމަދު މަސްއޫމް ސްޓަނެކްޒައި ވިދާޅުވި ގޮތުގައި ކޫފީ ވަނީ އެ ހަމަލާއިން ސަލާމަތްވެފަ އެވެ. އަދި އޭނާގެ ހާލު ރަނގަޅެވެ.\nމީގެ އިތުރުން، ފޭސްބުކް މެދުވެރިކޮށް ކޫފީވެސް ވަނީ އެ ހަމަލާގައި އޭނާގެ އަތަށް އަނިޔާވި ނަމަވެސް އޭނާގެ ފުރާނައަށް ނުރައްކާވާ ފަދަ އަނިޔާއެއް ނުލިބޭ ކަމަށް ވިދާޅުވެފަ އެވެ.\nއަފްގާން ފުލުހުން މިހާރު ވަނީ އެ ހަމަލާ ތަހުގީގު ކުރަން ފަށާފަ އެވެ. ނަމަވެސް އެ ހަމަލާއާ ބެހޭ އިތުރު މައުލޫމާތެއް އިންޓީރިއާ މިނިސްޓްރީން ނުދެ އެވެ. އަދި ހަމަލާގެ ޒިންމާ އެއްވެސް ޖަމާއަތަކުން ނަގާފައި ނުވެ އެވެ.\nކޫފީ އަކީ ތާލިބާނަށް ފާޑު ކިޔާފައިވާ އަދި އަންހެނުންގެ ހައްގުތަކަށް މަސައްކަތް ކުރާ އެކްޓިވިސްޓެކެވެ.\nތާލިބާނުން ވަނީ އެއީ އެ ޖަމާއަތުން ދިން ހަމަލާއެއް ނޫން ކަމަށް ބުނެފަ އެވެ.\nއަފްގާނިސްތާނުގެ 19 އަހަރުވީ ހަނގުރާމަ ނިމުމަކަށް ގެނައުމުގެ ގޮތުން އެގައުމުގެ ސަރުކާރާ ސުލްހައިގެ މަޝްވަރާތައް ބޭއްވުމަށް މީގެ ކުރިން ތާލިބާނުން ވަނީ ދެކޮޅު ހަދާފަ އެވެ. ނަމަވެސް މިދިޔަ ފެބްރުއަރީ މަހު އެޖަމާއަތުން އެމެރިކާއާ އެކު ހެދި އެއްބަސްވުމެއްގެ ދަށުން ވަނީ ވަކި ޝަރުތުތަކަކާ އެކު ސަރުކާރާ ވާހަކަ ދައްކަން ފަށާނެ ކަމަށް ބުނެފަ އެވެ. އެގޮތުން އަފްގާން ޖަލުތަކުގައި ތިބި 5،000 ތާލިބާން މެމްބަރުން މިނިވަން ކުރުމަށް އެ ޖަމާއަތުން ވަނީ އަންގާފަ އެވެ.\nއަފްގާން ސަރުކާރުން ވަނީ އެކަމަށް އެއްބަސްވެ، އެ 5،000 ގައިދީންގެ ތެރެއިން އެންމެ ފަހަށް ތިބި 400 ގައިދީން ދޫކުރުމުގެ މަސައްކަތް މިދިޔަ ބުރާސްފަތި ދުވަހު ފަށާފަ އެވެ.\nއެމެރިކާއިން ތާލިބާނާ އެކު ހެދި އެއްބަސްވުމުގައި އެގައުމުން ވަނީ އަފްގާނިސްތާނުގައި ތިބި އެގައުމުގެ ސިފައިން އަނބުރާ އެމެރިކާއަށް ގެންދާނެ ކަމަށް ބުނެފަ އެވެ.\nއދ.އިން މިދިޔަ އަހަރުގެ ފެބްރުއަރީ މަހު ނެރުނު ރިޕޯޓެއްގައިވާ ގޮތުން އަފްގާން ހަނގުރާމައިގައި މިހާތަނަށް 32،000އަށް ވުރެ ގިނަ އާއްމު ރައްޔިތުން ވަނީ މަރުވެފަ އެވެ. އަދި އެ ހަނގުރާމައިގައި 2014އިގެ ފަހުން ސަލާމަތީ ފައުޖުތަކަށް ނިސްބަތްވާ 45،000 މެމްބަރުންވެސް މަރުވެފައިވާ ކަމަށް އަފްގާން ސަރުކާރުން މިދިޔަ އަހަރު ހާމަ ކުރި އެވެ.


Olhuvaalaigen Kuda Kuhjjaku Male' Genes Rape Kuri Meehaa Ah4Dhauvaa Eh | Hathaavees\nއޮޅުވާލައިގެން ކުޑަކުއްޖަކު މާލެ ގެނެސް ރޭޕްކުރި މީހާ އަށް ހަތަރު ދައުވާއެއް\n16 އަހަރުގެ ކުއްޖަކު އޮޅުވާލައިގެން މާލެ ގެނެސް ރޭޕްކުރި ކަމަށް ތުހުމަތު ކުރާ އުނައިސް --\nއުމުރުން 16 އަހަރުގެ ކުޑަ އަންހެން ކުއްޖަކު އޮޅުވާލައިގެން މާލެ ގެނެސް އެކުއްޖާ ރޭޕްކުރި ކަމުގެ ތުހުމަތު ހައްޔަރުކޮށްފައިވާ މީހާގެ މައްޗަށް ޕްރޮސިކިއުޓަރު ޖެނެރަލް (ޕީޖީ) އިން ހަތަރު ދައުވާއެއް އުފުލައިފިއެވެ.\nމި މައްސަލާގައި ދައުވާ އުފުލާފައި ވަނީ ބ.ތުޅާދޫ / ހިޔާވަހި، އުނައިސް އަޙްމަދު، 25އ ގެ މައްޗަށެވެ.\nޕީޖީ އޮފީހުން ބުނީ އުނައިސް ވަނީ ޝަހުސު އޮޅުވާލައިގެން 16 އަހަރުގެ ކުޑަ އަންހެން ކުއްޖަކާ ރައްޓެހިވެ، އެ ކުއްޖާގެ ބައްޕަގެ އަތުން މަކަރާ ޙީލަތުން ފައިސާ ހޯދާފައި ކަމަށެވެ. އަދި އެކުއްޖާ ޑޮކްޓަރަށް ދައްކަން ކަމަށް ބުނެ މިދިޔަ މަހުގެ 27 ވަނަ ދުވަހު މާލެ ގެނެސް ޖިންސީ ގުޅުން ހިންގުމަށް ހިތްވަރުދީ ޖިންސީ ގޯނާކޮށްފައިވާކަމަށް ތުހުމަތު ކުރެވޭ ކަމަށް ޕީޖީ އޮފީހުން ބުނެއެވެ.\nއުނައިސްގެ މައްޗަށް ދައުވާކުރަނީ ކުޑަކުދިންނަށް ޖިންސީ ގޯނާކުރާ މީހުންނާމެދު ހާއްސަ އުސޫލުތަކަކަށް ޢަމަލުކުރުމުގެ ޤާނޫނުގެ3ވަނަ މާއްދާގެ ދަށުން ކުޑަކުއްޖެއްގެ ހަށިގަނޑުގައި ޖިންސީ ނިޔަތެއް އޮވެގެން ގަސްދުގައި އަތްލުމުގެ ކުށުގެ ދައުވާ އާއި ގާނޫނުލް އުގޫބާތުގެ 312 ވަނަ މާއްދާގެ ދަށުން ޝަޚްސު އޮޅުވާލުމުގެ ކުށުގެ ދައުވާ އާއި، ގާނޫނުލްއުގޫބާތުގެ 212 ވަނަ މާއްދާގެ ދަށުން މަކަރާއި ހީލަތްހެދުމުގެ ކުށުގެ ދަޢުވާ އާއި ކުޑަކުދިންގެ ހައްގުތައް ރައްކާތެރިކުރުމުގެ ގާނޫނުގެ 122 ވަނަ މާއްދާގެ ދަށުން ކުޑަކުއްޖެއް އެކްސްޕްލޮއިޓް ކުރުމުގެ ކުށުގެ ދަޢުވާއެވެ.\nއުނައިސްގެ މައްޗަށް ދައުވާ އުފުލިއިރު އުމުރުން 11 އަހަރުގެ ކުއްޖަކު ރޭޕްކުރި މައްސަލައެއްގައި ވެސް މީހަކު ހައްޔަރުކޮށް އެމީހާ އަށް ވަނީ ދައުވާ ކޮށްފައެވެ. މީގެއިތުރުން ހުޅުމާލެ ފަޅު ތެރޭގައި އަޅާފައި އޮތް ސަފާރީއެއްގެ ތެރޭގައި ބިދޭސީއަކަށް ޖިންސީ ގޯނާކުރި މައްސަލައެއް ވަނީ ފެންމަތިވެފައެވެ.\nPrevious ވަޒީފާއަށް އަސަރުކުރި 1450 މީހަކަށް އެލަވަންސް ދީފި\nNext ތެލުގެ ވަގު ވިޔަފާރީގެ މައްސަލަ ރިވިއު ކުރުމަށް އޭސީސީން ނިންމައިފި


UK gai 'hakuru tax' nagan fashaifi\nއިނގިރޭސިވިލާތުގައި 'ހަކުރު ޓެކްސް' ނަގަން ފަށައިފި\nގިނަ ބާވަތްތަކަކުން މިހާރު ވެސް ހަކުރުގެ މިންވަރު މަދުކުރަން ވަނީ ފަށާފައި\nކ. މާލެ |7އޭޕްރިލް 2018 | ހޮނިހިރު 22:08 | 7,330\nބަންދުކުރި ބުއިންތަކަކީ އެންމެ ގިނައިން ހަށިގަނޑަށް ހަކުރު އެތެރެވާ ވަޞީލަތް - ގެޓީ އިމޭޖާސް\nދަޅުގައި އަދި ފުޅި އާއި ޕެކެޓްގައި ބަންދުކުރާ ބުއިމުގެ ބާވަތްތަކުގައި ހަކުރު ހުންނަ މިންވަރު މަދުކުރުމަށް އިނގިރޭސިވިލާތުން ކުރަމުންދާ މަސައްކަތުގެ ދަށުން 'ހަކުރު ޓެކްސް' ނަގަން ފަށައިފިއެވެ.\nސީދާ ކަސްޓަމަރުންގެ އަތުން ނެގުމުގެ ބަދަލުގައި މިޓެކްސް ނަގަނީ ބުއިންތައް އުފައްދާ ކުންފުނިތަކުގެ އަތުންނެވެ. ޓެކްސްއާ ގުޅިގެން އުފެއްދުންތަކުގެ އަގު ބޮޑުކުރުމަކީ ކުންފުނިތަކުގެ އަތްމައްޗަށް ދޫކޮށްލާފައިވާ ކަމެކެވެ. ޓެކްސް ނެގޭ ރޭޓްތަކަށް ބަލާއިރު، ކޮންމެ 100 އެމްއެލްއަކަށް 8 ގްރާމަށް ވުރެ އިތުރަށް ހަކުރު ހުންނަ ބާވަތްތަކުން ލީޓަރަކުން 24 ޕެންސް އަދި ކޮންމެ 100 އެމްއެލްއަކަށް 8 ގްރާމާއި5ގްރާމާއި ދެމެދުގެ މިންވަރަކަށް ހަކުރު ހުންނަ ބުއިންތަކުން ލީޓަރަކަށް 18 ޕެންސް 'ހަކުރު ޓެކްސް'ގެ ގޮތުގައި ދައްކަން ޖެހެއެވެ.\nބުއިންތަކުން 'ހަކުރު ޓެކްސް' ނަގަން ފަށާއިރު، ބަންދުކުރި ކޭކް، ބިސްކޯދު ފަދަ ބާވަތްތަކުން ވެސް ޓެކްސްއެއް ނަގަން ބައެއް ފަރާތްތަކުން ދަނީ ގޮވާލަމުންނެވެ.\n'ހަކުރު ޓެކްސް'ގެ ގޮތުގައި ލިބޭ ފައިސާ ޚަރަދުކުރުމަށް ހަމަޖެހިފައި ވަނީ ސްކޫލްތަކުގެ ކުޅިވަރާއި ނާސްތާ ޕްރޮގްރާމްތަކަށެވެ.\nފުރާވަރު އަދި ޒުވާން އުމުރުގައި ކުދިން ފަލަވުމުގެ މައްސަލައިގެ އެންމެ ބޮޑު އެއް އަސްލަކީ މަތީ މިންވަރަކަށް ހަކުރު ހުންނަ ބުއިންތައް ބޭނުންކުރުން ކަމަށް ދިރާސާތަކުން ދައްކައެވެ. އެހެންކަމުން ދުނިޔޭގެ އެކި ޤައުމުތަކުގައި ހަކުރު ބޭނުންކުރާ މިންވަރު މަދުކުރުމަށް މިފަދަ އެތައް ކަމެއް ކުރަމުންދެއެވެ. އިނގިރޭސިވިލާތަކީ 'ހަކުރު ޓެކްސް' ނަގަން ފަށާ ފުރަތަމަ ޤައުމެއް ނޫނެވެ. މެކްސިކޯ، ފަރަންސޭސީވިލާތް އަދި ނޯވޭ އިން ވެސް މިފަދަ ޓެކްސްއެއް ނަގައެވެ.\nމެކްސިކޯގައި 'ހަކުރު ޓެކްސް'އެއް 2014 ވަނަ އަހަރުން ފެށިގެން ނަގަމުންދާއިރު، އެ އަހަރު ނިމުނުއިރު މެކްސިކޯގެ ރައްޔިތުން ހަކުރު ބޭނުންކުރާ މިންވަރު 12 އިންސައްތަ ދަށްވިކަމަށް ތަފާސް ހިސާބުތަކުން ދައްކައެވެ. އަދި ޓެކްސް ނުނަގާ ބާވަތްތަކުގެ ބުއިންތަކުގެ ވިޔަފާރި ރަނގަޅުވިކަމަށްވެސް ތަފާސް ހިސާބުތަކުން ދައްކައެވެ.


galehiri: ހަވަރުތިނަދޫގެ އިން ވަކިކުރުން\nގޯއްޗެއްގެ އިން ވަކިކުރުމަކީ އެހާ އުނދަގޫކަމެއް ނޫނެވެ. އެކަން ގިނަބަޔަކު ދަންނާނެއެވެ. އަދި އެގޯއްޗެއްގެ އިން ވަކިކުރުމަށްފަހު، އެގޯތީގެ އިން ނުވަތަ ބޮޑުމިން އެވަނީ ކަނއެޅިފައި ކަމާއި، މިކަހަލަ އިންތަކަކީ ޢާއްމުގޮތެއްގައި އެކިދުވަސްވަރު އެކިވަރަށް ބަދަލުވަމުންދާ އެއްޗެއްނޫންކަން ވެސް ގިނަބަޔަކު ދަންނާނެއެވެ. އެއިމެއް އޮންނާނީ އޮތް ވަރަށެވެ. އެހެންނަމަވެސް ރަށެއްގެ އިންވަކިކުރުމަކީ އެހާ ފަސޭހަކަމަކަށް ނުވެދާނެއެވެ.\nގިނަ ރަށްރަށަކީ ބައެއް މޫސުމުގައި ބޮޑުވެ، ކުޑަވެ މިކަހަލަ ގޮތްތަކެއް ކުރިމަތިވާ ރަށްރަށެވެ. ހުވަދުއަތޮޅު ހަވަރުތިނަދޫ އަށް އެންމެފުރަތަމަ އަޅުގަނޑު ދިޔައީ، 1960މ. ހާތަނުގައެވެ. އަތޮޅުގެ އެހެން ރަށްރަށާ އަޅައިބަލާއިރު ތިނަދޫއަކީ، އޭރުވެސް ހުރިހާ ގޮތަކުން ކުރިއަރާފައިވާ ރަށެކެވެ. އެއީ ދެބަޣާވާތުގެ ދެމެދެވެ.\nއޭގެފަހުން އެރަށަށް ދިއުމުގެ ފުރުޞަތު އަޅުގަނޑަށްލިބުނީ 1963މ. ވަނައަހަރުއެވެ. އޭރު އެރަށަކީ ފަޅުރަށެކެވެ. 1982މ. ވަނަ އަހަރު އެރަށަށް އަޅުގަނޑުދިޔައީ އެއަތޮޅު ހެލްތްސެންޓަރުގައި މަސައްކަތް ކުރުމަށެވެ. ކޮމިއުނިޓީ ހެލްތްވޯކަރުކަމުގެ ވަޒީފާގައެވެ. ބަލިމީހާގެ ގާތަށް ހެލްތްވޯކަރު ގޮސް ބޭސްފަރުވާކުރާ ގޮތަށް ހަމަޖެހިފައި އޮންނަ އެދުވަސްވަރު ބައިސިކަލެއްހާ ހިސާބުވެސް ހެލްތް ސެންޓަރުގައި ނުހުރެއެވެ. ވުމާއެކު، އެދުވަސްވަރު އެރަށުގައި މީހުން ދިރިއުޅުނު ހުރިހާ ގެތަކަށް އެތައް ފަހަރަކު އަޅުގަނޑަށް ވަދެވިފައި ހުންނާނެއެވެ. ނޮވެމްބަރ 26، 2011މ. މުޙައްރަމް 1، 1433ހ. ގައި ތިނަދޫއޮފީހުން ލިބުނު އެރަށުގެ ކުރެހުމެއް ނުވަތަ ޗާޓެއް އަޞްލަކަށް ބަލައިގެން ތައްޔާރުކުރި އެރަށުގެ އެދުވަސްވަރުގެ ގެތައް އެނގޭނެ ޗާޓެއް މިލިޔުމުގައި ހިމަނާފައިވާނެއެވެ.\nކޮންމެއަކަސް އެރަށަކީ، ރާއްޖޭގެ އެހެނިހެން ރަށްތަކާއި ޚިލާފަށް ރަށުގެ ހަތަރުފަރާތުން ރަށުގެބޮޑުމިން(ސަރުކާރުން) ކަނޑައެޅުއްވުމަށްފަހު އަލުން މީހުން އާބާދުކޮށްފައިވާ ރަށެކެވެ. ނަމަވެސް ރަށުގެ ބޮޑުބައެއް އޭރުވެސް އޮތީ މޫދުގައެވެ. ބައެއް ދިމަދިމާލުން ފުންވިލު ތެރޭގައެވެ. "ތިނަދޫ މާފުށި" އެއީ އޭރުވެސް އެރަށުގެ ބައެކެވެ. އެކަން އެރަށުގެ ޗާޓުން އެނގެއެވެ. ތިނަދޫގެ ޗާޓަކީ އެރަށުގެ ފަޅުތެރެއާއިވެސް ގުޅިފައިވާ އެއްޗެކެވެ. ރަށުގެ ފަޅު ހިއްކައި ބިން ބޮޑުކުރަމުންދާ ވަރަކަށް ރަށުގެ އަވަށްތަކާއި މަގުތަކާއި ގެތަކަށްވެސް ޗާޓްގައި ކަނޑައެޅިފައިވާ އުޞޫލުން އިނގިރޭސި ނުވަތަ ހިސާބުގެ އަކުރެއް ހަމަޖެހެމުންދާ ގޮތަށެވެ.\nރަށުގެ ކޮންމެ އަވަށެއްގައި 25 ބްލޮކްވާއިރު، ކޮންމެ ބްލޮކްއެއްގައި 40 ހާސް އަކަފޫޓު ހުރެއެވެ. އަދި މީގެތެރޭ 8 ގޯތި އޮވެއެވެ. މިހެންވީމާ، ކޮންމެ ގޯއްޗެއްގައި ފަސްހާސް އަކަފޫޓު ހުރެއެވެ. ރަށުގެ މަގުތައް ހަދާފައިވަނީ، ކޮންމެ އަވަށެއްގެ ބޭރުން ވަށައިގެން އޮންނަ މަގު 25 ފޫޓްގެ ފުޅާމިން، އަދި އެނޫން ކޮންމެ ބްލޮކެއްގެ ބޭރުން އޮންނަ މަގުގެ ފުޅާމިން 15 ފޫޓް ހުންނަ ގޮތަށެވެ.\nތިނަދޫގެ ކޮންމެ ބްލޮކްއަކުން 5000 އަކަފޫޓުގެ 8 ގޯތި ދީގެން 1966މ. ވަނަ އަހަރުން ފެށިގެން ގޯތިދީ ނިމުނުއިރު ރަށުގެ ހިކިފަސްބިން ވަނީ (ގާތްގަނޑަކަށް) ހުސްވެފައެވެ. ރަށުގެ ފަޅު ފުންކޮށް، ބިންހިއްކުމުގެ މަޝްރޫޢޫ ފެއްޓީ މާރޗް 29، 1988މ. ވަނަ އަހަރު އެވެ. ތިން ފިޔަވައްސަކަށް ބަހައިގެން ފެށި އެ މަޝްރޫޢުގެ ފުރަތަމަ ފިޔަވަހީގައި 95 މިލިއަން ރުފިޔާ ޚަރަދުވެފައިވާ ކަމަށް ބުނެވެއެވެ. ދެވަނަ ފިޔަވަހީގައި ޗަސްބިން(ކުޅި) ހިއްކައި އަދި ތިންވަނަ ފިޔަވަހީގައި ރަށުގެ ހުޅަނގުފަރާތާއި، އުތުރުފަރާތް ހިއްކައި މާފުއްޓާއި ގުޅާލެވުނެވެ. އަދި 2008މ. ވަނަ އަހަރު ނިމުނުއިރު (ބޮޑުހިލަޖަހައިގެން) ބަނދަރު ހަދަން "ކެނޭޑިއަން" ފަންޑުގެ އެހީ ލިބިފައިވެއެވެ. ގދ. ތިނަދޫ އަލުން އާބާދުކުރީ އެރަށުގެ ޗާޓެއް ކުރަހައި ހިސާބު ނަންބަރު ޖަހައި އަދި އޭބީސީޑީގެ އަކުރުތަކުން ކޮށިތައް ފާހަގަކޮށް، އެރަށަށް ބިމުގެ ބޮޑުމިނެއް އެކަށައަޅާފައެވެ.\nތިނަދޫގެ އުތުރުން ދެކުނަށް އަދި ހުޅަނގުން އިރަށްވެސް 1 ން ފެށިގެން 100 އަށް ނަމްބަރ ދެވިފައިވާ ޗާޓުގައި ހުކުރުމިސްކިތް ބްލޮކްގެ އުތުރުގައި 61 ނަމްބަރ މަގު، އަދި އެމިސްކިތް ބްލޮކްގެ އިރުމަތީގައި 16 ނަމްބަރ މަގު އޮންނަގޮތަށް އެދުވަސްވަރުގެ ތިނަދޫގެ ބައުންޑްރީ ނުވަތަ ރަށުގެ ބޭރުގެ އިން ކުރެހީމާ އެދުވަސްވަރު ތިނަދޫގެ ހިކިފަސްތަން ފާހަގަކުރެވިދާނެއެވެ. މިހެންމެ މިގޮތަށް ކުރެހުމުން ރަށުގެ އެތެރޭގެ މިންތަކެއްވެސް އޮޅިގެން ނުދާނެއެވެ. އަޅުގަނޑު ތިނަދޫއަށް ދިޔައިރު މީހުން ދިރިއުޅެނީ ހިސާބު އަކުރުގެ ތަރުތީބުން އުތުރުން ދެކުނަށް ބަލާނަމަ "58 ނަމްބަރ" މަގުން ދެކުނުގައެވެ. އުތުރުން ދެކުނަށް ބަލާނަމަ، 1 ނަމްބަރ" މަގު ވާނީ ހޫޓިކަނޑާއި ދާދި ކައިރީގައެވެ.\nގދ. އަތޮޅު ތަޢުލީމީމަރުކަޒު، ގދ. ހެލްތްސެންޓަރ، ތިނަދޫ ޔަންމާ ސެންޓަރ، ތިނަދޫ އައިސް ޕްލާންޓް، ތިނަދޫ/ އެސް.ޓީ.އޯ ފިހާރަ، ތިނަދޫ މީޑިޔާ ސެންޓަރ، ތިނަދޫ އޮފީސް، ތިނަދޫ ކޯޓް، ތިނަދޫ ޕޮލިސް ސްޓޭޝަން، ތިނަދޫ ޗައިލްޑް އެންޑް ވިމެންސް ސެންޓަރ، ގދ. އަތޮޅުގެ، ގދ. އަތޮޅުއޮފީހުގެ އައު ޢިމާރާތް، ރީޖަނަލް ހޮސްޕިޓަލް، އިލެކްޓްރިކް ކަރަންޓް، ނަރުދަމާ، ބިންހިއްކުން، ފަޅު ފުންކުރުން، އަބޫބަކުރު ސްކޫލް، ތިނަދޫ ސްކޫލް، ސާފު ބޯފެން އުފައްދާ ޕްލާންޓު ގެނައުން، ތިނަދޫ މަސްޖިދުލް އިޚުލާޞް، މިފަދަ ތަންތަނާއި ކަންކަމަކީ، 1978މ. ވަނަ އަހަރާއި 2008 މ.ވަނަ އަހަރާއި ދެމެދު ރައީސް މައުމޫން ޢަބުދުލް ޤައްޔޫމްގެ ސަރުކާރުން ތިނަދޫއަށް ކޮށްދެއްވި އަގުހުރި ކަންކަމެވެ. އެހެންނަމަވެސް އަޅުގަނޑުދެކޭގޮތުގައި ރައީސް އިބްރާހީމް ނާޞިރުގެ ސަރުކާރުން ތިނަދޫގެ ބޮޑުމިން ނުވަތަ ނުވަތަ ތިނަދޫގެ އިން ވަކިކޮށްދެއްވުމަކީވެސް ތާރީޚަށްޓަކައި ފާހަގަކުރަން ޖެހޭ ކަމެކެވެ. ބަދަލުނުކުރެވޭނެ ތާރީޚީ ޙަޤީޤަތެކެވެ.\nލިޔުއްވާފައިވަނީ: އަލްމަރުޙޫމް ޢަލީ ނަޞީރު ޒޫރިޔާގެ / މަޑަވެލި


SunOnline: Kanduhulhudhoo council aa majlis ge committee in suvaalu kuranee\nކުޑަކުއްޖާ ރޭޕްކުރި މައްސަލާގައި މަޖިލީހުގެ ކޮމިޓީން ކަނޑުހުޅުދޫ ކައުންސިލާ ސުވާލު ކުރަން ނިންމައިފި\nއަހުމަދު މިޒްޔާލް 17 Jan 2020, 21:32\nކަނޑުހުޅުދޫ ކައުންސިލަރުން ރައީސް ސޯލިހާ އެކު ބޭއްވި ބައްދަލުވުމެއްގެ ތެރެއިން --- ފޮޓޯ/ ރައީސް އޮފީސް\nއުމުރުން ދެ އަހަރު ވާން ކައިރިވެފައިވާ ކުޑަ އަންހެން ކުއްޖަކު ރޭޕްކުރި މައްސަލައާ ގުޅިގެން ގއ. ކަނޑުހުޅުދޫ ކައުންސިލަރުންނާ ސުވާލު ކުރުމަށް ރައްޔިތުންގެ މަޖިލީހުގެ ހިއުމަންރައިޓްސް އެންޑް ޖެންޑާ ކޮމިޓީން ނިންމައިފިއެވެ.\nމިރޭ ބޭއްވި އެ ކޮމިޓީގެ ބައްދަލުވުމުގައި ކޮމިޓީގެ މުގައްރިރު، ހިންނަވަރު ދާއިރާގެ މެމްބަރު ޖީހާން މަހްމޫދު ވިދާޅުވީ ޖިންސީ ގޯނާ ފަދަ މައްސަލަތައް ހުއްޓުވުމުގައި ކައުންސިލްތަކުގެ ޒިންމާއެއް ވެސް އޮންނާނެ ކަމަށެވެ. އެހެންކަމުން ކުޑަކުއްޖާ ރޭޕްކުރި މައްސަލާގައި ކަނޑުހުޅުދޫ ކައުންސިލާ ބައްދަލުކުރަން ނިންމާފައިވާ ކަމަށް ޖީހާން ވިދާޅުވިއެވެ.\nޖީހާން ވިދާޅުވީ މާދަމާ ރޭ 9:00 ގައި ބާއްވާ އެ ކޮމިޓީގެ ބައްދަލުވުމުގައި ވީޑިއޯ ކޮންފަރެންސް މެދުވެރިކޮށް ކަނޑުހުޅުދޫ ކައުންސިލަރުންނާ ބައްދަލުކުރާނެ ކަމަށެވެ.\nކަނޑުހުޅުދޫ ކައުންސިލަކީ އެމްޑީޕީގެ މެޖޯރިޓީ އޮންނަ ކައުންސިލެކެވެ. އެ ކައުންސިލްގެ ރައީސް އަހްމަދު ޝަހީމާއި ނައިބު ރައީސް ޝިއުމާޒް އަބްދުއްސަމަދަކީ އެމްޑީޕީގެ ބޭފުޅުންނެވެ. ދެން އެ ކައުންސިލްގައި ހިމެނިވަޑައިގަންނަވަނީ ޕީޕީއެމަށް ނިސްބަތްވާ ކައުންސިލަރު ޝާހިދު އިބްރާހިމް ދީދީއެވެ.\nޖީހާން ވިދާޅުވީ ކަނޑުހުޅުދޫ ކައުންސިލްގެ އިތުރުން ކަމާ ގުޅުންހުރި އެހެން މުއައްސަސާތަކާ ވެސް މާދަމާ ރޭ ކޮމިޓީން ބައްދަލުކުރާނެ ކަމަށެވެ.\nކުޑަ އަންހެން ކުއްޖާ ރޭޕްކުރި ކަމަށް ތުހުމަތު ކުރެވޭ މީހުންނާ ގުޅޭގޮތުން މީގެކުރިން ވެސް އެފަދަ ތުހުމަތުތަކެއް ކުރެވިފައިވާއިރު، ކަމާ ބެހޭ ފަރާތްތަކުން އެކަމުގައި ފިޔަވަޅު އަޅާފައިނުވާ ކަމަށް އެރަށުގެ ބައެއް މީހުން ވަނީ ބުނެފައެވެ.\nއެ މައްސަލާގައި ދައުލަތުގެ މުއައްސަސާތަކުން އިހުމާލުވެފައިވޭތޯ ބެލުމަށް ހިއުމަންރައިޓްސް ކޮމިޝަނުން ވަނީ ތަހުގީގެއް ހިންގުމަށް ނިންމާފައެވެ.\nއެ ކޮމިޝަނުން މިރޭ ނެރުނު ބަޔާނެއްގައި ވަނީ އެ މައްސަލާގައި ދައުލަތުގެ މުއައްސަސާތަކުން އިހުމާލުވެފައިވާ ކަމަށް ތަހުގީގަށް ފާހަގަކުރެވޭނަމަ އެ ބައެއްގެ މައްސަލަ ތަހުގީގު ކުރާނެ ކަމަށެވެ.\nއިންތިހާބުގައި ބާތިލް ވޯޓު ގިނަވާނެތީ ގާނޫނަށް އިސްލާހެއް\n"އަންޖުމް ގައިގައި ޖެހުނު އިރު ބަސް އޮތީ ނުބައި ލޭނުގައި"


Bar Council Imthihaanu Mi Aharu Fahu Kolhu | Hathaavees\nބާ ކައުންސިލްގެ އިމްތިހާނު މިއަހަރު ފަހުކޮޅު ބާއްވަނީ\nފެބުރުއަރީ 15, 2020 ހަތާވީސް އޮންލައިން\nބާ ކައުންސިލްގެ ރައީސް އަދި ނާއިބު ރައީސްއާ މެންބަރުން މަޖިލީހުގެ ޖުޑީޝަރީ ކޮމެޓީގެ ބައްދަލުވުމުގައި -- ފޮޓޯ / މަޖިލިސް\nބާ ކައުންސިލްގެ ފަރާތުން ވަކީލުންނަށް ދޭ އިމްތިހާނު މިއަހަރުގެ ފަހުކޮޅު ބޭއްވުމަށް އެ ކައުންސިލުން ނިންމައިފިއެވެ.\nގައުމީ ޔުނިވަސިޓީގެ އޮޑިޓޯރިއަމްގައި މިއަދު ބާ ކައުންސިލުން އިންތިޒާމުކޮށްގެން ބޭއްވި 'ލޯ ގްރެޖުއެޓްސް' ފޯރަމްގައި ވާހަކަދައްކަވަމުން އެ ކައުންސިލްގެ މެންބަރު މުހައްމަދު ފައިސަލް ވިދާޅުވީ ބާ ކައުންސިލުން ވަކީލުންނަށް ދޭ އިމްތިހާނު މިއަހަރުގެ އޮގަސްޓު ނުވަތަ ސެޕްޓެމްބަރު ހިސާބުގައި ބޭއްވުމަށް މަސައްކަތް ކުރަމުން އަންނަ ކަމަށެވެ.\nރައްޔިތުން މަޖިލީހުގެ ކޮމެޓީއެއްގައި ބާ ކައުންސިލްގެ ރައީސް މައުމޫން ހަމީދު ވިދާޅުވެފައި ވަނީ ބާ ކައުންސިލުން ވަކީލުންނަށް ދޭ އިމްތިހާނު ބޭއްވުމަށް އަހަރު ނުވަތަ ދެ އަހަރު ނަގާނެ ކަމަށެވެ. އެކަމާއި ގުޅިގެން ވަކީލުކަން ކިޔަވާ ގިނަ ދަރިވަރުން އަންނަނީ ކަންބޮޑުވުން ފާޅު ކުރަމުންނެވެ.\nބާ ކައުންސިލްގެ ގާނޫނު ބުނާ ގޮތުން ވަކީލުކަން ކިޔަވާ ނިމުނު ނަމަވެސް ބާ ކައުންސިލުން ހަދަންޖެހޭ އެއް އަހަރު ދުވަހުގެ ތަމްރީނު ޕްރޮގްރާމެއް ފުރިހަމަ ކުރަންޖެހޭނެއެވެ. އަދި ބާ ކައުންސިލުން ދޭ އިމްތިހާނުންވެސް ފާސްވާން ޖެހޭނެއެވެ.\nTags: ބާ ކައުންސިލް, ވަކީލުން\nPrevious ބަންގްލަދޭޝްއިން ރާއްޖެ އައި މީހެއްގެ އަތުން މަސްތުވާތަކެތި އަތުލައިގަނެފި\nNext ބީޗް ވޮލީ ޓްރެއިނިން ކޯޓް ރައީސް ހުޅުވައިދެއްވައިފި


Kaiveni kurumun musaara bodukohdhey kunfungneh\nކައިވެނި ކުރުމުން މުސާރަ ބޮޑުކުރާ ކުންފުންޏެއް\nބައެއް ކުންފުނިތަކުން އެ ކުންފުނީގެ މުވައްޒަފުންގެ ހިތްހަމަޖެއްސުމަށް ވަރަށް ތަފާތު ކަންކަން ކުރެ އެވެ. މުވައްޒަފުންނަށް ދިރިއުޅުމުގެ ކަންތައްތަކާއި އޮފީސް މަސައްކަތްތައް ބެލެންސްކޮށް ކުރެވޭނެ އެންމެ ފުރިހަމަ ގޮތެއް ހޯދައިދޭން މަސައްކަތްކުރާ ކުންފުނިތައް ވެސް އެބަހުއްޓެވެ.\nއިންޑިޔާގެ މަދުރާއީގައި ހުންނަ މި އައިޓީ ކުންފުންޏަކީ އެހެން ކުންފުނިތަކަށް ވުރެ "އިތުރަށް" މުވައްޒަފުންނަށް ކަންތައްތައް ކޮށްދޭ ކުންފުންޏެކެވެ. މި ކުންފުނީގައި މަސައްކަތްކުރާ ސިންގަލް މީހުންނަށް ކައިވެނި ކުރާނެ އެންމެ ރަނގަޅު މީހުން ހޯދައިދިނުން (މެޗް-މޭކިން) ގެ މަސައްކަތް މި ކުންފުނިން މުޅިން ހިލޭ ކޮށްދެ އެވެ. މި ހިދުމަތް ހޯދައިގެން ރަނގަޅު ބައިވެރިޔަކު ހޯދައި އެމީހަކާ ކައިވެނި ކޮށްފިނަމަ އަދި އެ މުވައްޒަފަކަށް ވަކިން ރަނގަޅުވާނެ އެވެ. ސަބަބަކީ އޭރުން އޭނާގެ މުސާރަ ބޮޑުކޮށް ދޭތީ އެވެ.\nމޫކަމްބިކާ އިންފޯސޮލިއުޝަންސް ކިޔާ މި ކުންފުނީގައި 750 މުވައްޒަފުން މަސައްކަތް ކުރެ އެވެ.\nޓައިމްސް އޮފް އިންޑިއާގައިވާ މި ޚަބަރުގައި ބުނެފައިވާ ގޮތުގައި އެ ކުންފުނިން މި ޚިދުމަތްތައް މުވައްޒަފުންނަށް ދޭން ނިންމީ ފާއިތުވީ އެތައް އަހަރަކުއްސުރެ އެ ކުންފުނީގައި މަސައްކަތްކުރާ މީހުން ހަރުލާ މިންވަރު 10 ޕަސެންޓަށް ވުރެ ދަށުގައި ހުރީމަ އެވެ.\nމި ކުންފުނިން އަހަރަކު ދެ ފަހަރު މުވައްޒަފުންނަށް 6-8 ޕަސެންޓުގެ މުސާރައިގެ ކުރިއެރުން ވެސް ދެއެވެ. މިހާރު އެ ކުންފުނިން ބޭނުންވަނީ މުވައްޒަފުންނަށް ރަނގަޅު ބައިވެރިން ހޯދައިދިނުމަށްފަހު ކައިވެނިކޮށްފިނަމަ މުސާރައިގެ ކުރިއެރުމެއް ދޭށެވެ.\nކުންފުނީގެ ބާނީ އެމްޕީ ސެލްވަގަނޭޝް ބުނި ގޮތުގައި ކުންފުނީގެ މުވައްޒަފުން އޭނާއާ މެދު ދެކެނީ އެއްބަނޑު އެއްބަފާ ބޭބެއަކާ މެދު ދެކޭ ގޮތަށެވެ. އޭނާގެ ކުންފުނީގައި މަސައްކަތްކުރާ ވަރަށް ގިނަ މީހުންނަކީ ކުދި ކުދި އަވަށްތަކުން އައިސް ތިބި ބައެއް ކަމަށާއި އެމީހުންގެ އަމިއްލަ ރަށުގައި ގިނަ ފަހަރު ތިބެނީ ވަރަށް ދުވަސްވީ މައިންބަފައިން ކަމަށްވާތީ ދަރިފުޅު ކައިވެނިކުރާނެ މީހަކު ހޯދައިދޭން އެމީހުންނަށް ގިނަ ފަހަރު އޮންނަނީ ނޫޅެވިފަ އެވެ.\nސެލްވަގަނޭޝް ބުނި ގޮތުގައި އޭނާގެ ކުންފުނީގައި މަސައްކަތްކުރާ 40 ޕަސެންޓް މުވައްޒަފުންނަކީ ފަސް އަހަރަށް ވުރެ ގިނަ ދުވަހު އެތަނުގައި ޚިދުމަތްކޮށްފައި ތިބި ބައެކެވެ. އަދި އެއަށް ވުރެ ވެސް ގިނަ ދުވަހު މަސައްކަތް ކޮށްފައި ތިބި މީހުން އެބަ ތިބި ކަމަށާއި އެމީހުން އެހެން ތަނަކަށް ނުގޮސް މުޅި އުމުރަށް އެ ކުންފުންޏަށް ޚިދުމަތްކުރުމަށް ތިބޭނެކަމަށް ބަލައިގެން ނުވާނެ ކަމަށެވެ. އެހެންވެ އެމީހުންގެ އަމިއްލަ ސިކުނޑިއަށް މިފަދަ ޚިޔާލެއް އައުމުގެ ކުރިން އެމީހުންނަށް ލިބެން ޖެހޭ ހައްގުތަކެއް ކުންފުނިން ހޯދައިދެނީ ކަމަށް ކުންފުނީގެ އިސް މީހާ ބުންޏެވެ.\nކައިވެންޏަށް 45 ދުވަސްފަހުން ކުރީގެ ލޯބިވެރިޔާ އާއެކު ފިލައިފި\nއޮޅުވާލައިގެން ތިން މީހުނާ ކައިވެނިކޮށްފި\nކައިވެނިކުރަން އަންހެނަކު ފަތާފައި އިންޑިޔާއަށް\nއަބަދު ނޫޑްލްސް ކާން ދޭތީ ވަރިކޮށްފި


JP aai MDP hoonuvefaivanikoh eh candidate eh ge ummeedhu dheefi\nޖޭޕީ، އެމްޑީޕީ ހޫނުވެފައިވަނިކޮށް އެއް ކެނޑިޑޭޓެއްގެ އުންމީދެއް ދީފި\nހުސައިން ރަޝީދު ހަސަން: އޭނާ ވަނީ އެއް ކެންޑިޑޭޓެއްގެ ޔަގީންކަން ދެއްވާފަ - އަހުމަދު ޝުރާއު | އަވަސް\nއިދިކޮޅު އިއްތިހާދުގައި ހިމެނޭ އެމްޑީޕީ އަދި ޖުމްހޫރީ ޕާޓީގެ ލީޑަރުންގެ މެދުގައި ހިޔާލު ތަފާތުވެ ކޯލިޝަން ބައިބައިވެފައި ވަނިކޮށް އެއް ކެނޑިޑޭޓެއް ނެރެވޭނެ ކަމުގެ ޔަގީންކަން އަނެއްކާވެސް ދީފި އެވެ.\nއިދިކޮޅު އެއް ކެންޑިޑޭޓެއް ނެރުމަށް ޕާޓީތަކުގެ މެދުގައި ހަދާފައިވާ ކޮމެޓީގައި ހިމެނިވަޑައިގަންނަވާ ޖުމްހޫރީ ޕާޓީގެ ޑެޕިއުޓީ ލީޑަރު ޑރ. ހުސައިން ރަޝީދު ހަސަން މިއަދު ވިދާޅުވި ގޮތުގައި ގުޅިފައިވާ ޕާޓީތަކުން އެއް ކެންޑިޑޭޓެއް ނެރުމަށް އެއްވެސް ހުރަހެއް ނެތް ކަމަށާއި އެ ކެންޑިޑޭޓް ފެނި ހިތްތަކަށް އުފާވެރިކަން ވަރަށް އަވަހަށް ލިބިގެންދާނެ ކަމަށެވެ.\nހުސައިން ރަޝީދު މިހެން ވިދާޅުވިއިރު އިއްޔެ ޖުމްހޫރީ ޕާޓީގެ ލީޑަރު ގާސިމް އިބްރާހިމް ވަނީ އިދިކޮޅުގެ ސަރުކާރެއްގެ ކެބިނެޓް ކަމަށް އެމަނިކުފާނަށް ފެންނަ ކެބިނެޓް އިއުލާން ކުރައްވާފަ އެވެ. އެތައް މިނިސްޓްރީއެއް ހިމެނޭ އެ ކެބިނެޓްގައި އެމްޑީޕީއަށް އެއްވެސް މަގާމެއް ދީފައެއް ނުވެ އެވެ.\nގާސިމް މަގާމުތައް ދެއްވީ ޖުމްހޫރީ ޕާޓީގެ އިސް ހުރިހާ ބޭފުޅުންނަށާއި އަދާލަތު ޕާޓީގެ ބޭފުޅުންނާއި ކުރީގެ ރައީސް މައުމޫން އަބްދުލްގައްޔޫމްގެ ބޭފުޅުންނަށެވެ. ނަމަވެސް އަދާލަތު ޕާޓީންނާއި ރައީސް މައުމޫންގެ އޮފީހުން ވަނީ ގާސިމްގެ ނިންމެވުމަކީ މަޝްވަރާގެ މަތިން ނިންމަވާފައި ނިންމުމެއް ނޫން ކަމަށް ބުނެ އެކަމަށް ދެކޮޅު ހައްދަވާފަ އެވެ.\nމީގެ ސަބަބުން އެމްޑީޕީގެ ބައެއް މެންބަރުންގެ ފާޑުކިޔުން ގާސިމަށް ވަރަށް ބޮޑަށް އަމާޒުވި އެވެ. އެމްޑީޕީގެ މަޖިލިސް މެންބަރު އީވާ އަބްދުﷲ ވަނީ ގާސިމް އިބްރާހިމް އިއުލާން ކުރެއްވި ކެބިނެޓަށް ޓްވިޓާގައި ޖޯކް ވެސް ޖައްސަވާފަ އެވެ. މިކަމުގެ ސަބަބުން ކޯލިޝަންގައި އޮތް އެންމެ ބޮޑު ދެ ޕާޓީ ބައިބައިވެ އިންތިހާބަށް އެކުމުގައި ނުނިކުންނާނެ ކަމަށް ވަރަށް ބޮޑަށް ވަނީ ބެލެވިފަ އެވެ.


ބައިނަލްއަޤްވާމީ2އެވޯޑް ސްޓެލްކޯއަށް ލިބިއްޖެ – DhiDaily\nބައިނަލްއަޤްވާމީ2އެވޯޑް ސްޓެލްކޯއަށް ލިބިއްޖެ\nބައިނަލްއަޤްވާމީ2އެވޯޑެއް ސްޓޭޓް އިލެކްޓްރޯނިކް ކޮމްޕެނީ ،ސްޓެލްކޯއަށް ލިބިއްޖެއެވެ.\nވޯލްޑް އެޗްއާރުޑީ ކޮންގްރެސް އާއި އެމްޕްލޯޔަރ ބްރޭންޑިންގ އިންސްޓިޓިއުޓް ގުޅިގެން ބޭއްވި 11 ވަނަ އޭޝިއާސް ބެސްޓް އެމްޕްލޯޔަރ ބްރޭންޑް އެވޯޑްސް 2020 އިން ސްޓެލްކޯއަށް ލިބިފައި ވަނީ ”ޑްރީމް ކޮމްޕެނީސް ޓު ވޯކް ފޯ“ އެވޯޑެވެ.\nމީގެ އިތުރުން އިންޑިވިޖުއަލް ކެޓަގަރީއިން ”އިމާރޖިންގ ލީޑަރ އޮފް ދި ޔިއަރ“ ގެ އެވޯޑް ވަނީ އެކުންފުނީގެ މެނޭޖިންގ ޑިރެކްޓަރ ހަސަން މުޣުނީއަށް ލިބިވަޑައިގެންފަވެއެވެ.\n”ޑްރީމް ކޮމްޕެނީސް ޓު ވޯކް ފޯ“ ގެ އެވޯޑް އެ ކުންފުންޏަށް ލިބިފައި ވަނީ އެކުންފުނީގެ އެންމެ މުހިންމު އެއް ރައުސްމާލު ކަމުގައިވާ، ކުންފުނީގެ މުވައްޒަފުންގެ ކުރިއެރުމާއި، ހިތްހަމަޖެހުމަށް ރައީސުލްޖުމްޙޫރިޔާގެ ލަފަޔާއި އިރުޝާދާއި އެކު، އަޅާފައިވާ ހަރުދަނާ ފިޔަވަޅުތަކުގެ ސަބަބުންކަމަށް ސްޓެލްކޯއިން ހަމަކުރެއެވެ.\nސަރުކާރުގެ ސިޔާސަތުތަކާއި އެއްގޮތްވާގޮތުގެމަތިން އެކުންފުނި ހިންގުމުގައި ޒަމާނީ އެންމެ ފަހުގެ ޓެކްނޮލޮޖީތައް ތައާރަފުކޮށް ބޭނުން ކުރުމާއި ކުންފުނި ހިންގުމާއި އޯވަރޯލް ޕާރފޯމެންސާއި ގަވަރނެންސް ހަރުދަނާވުމުގެ އިތުރުން އެކުންފުނީގެ ގްރީން ލައިފް އިނިޝިއޭޓިވް ނުވަތަ ތިމާވެއްޓާއި ރައްޓެހި ހަކަތައަށް އަހުލުވެރިކުރުވުމުގެ ޕްރޮގްރާމްގެ ސަބަބުންނެވެ.\nކޯވިޑް-19ގެ ސަބަބުން މުވައްޒަފުންގެ ސަލާމަތާއި ރައްކާތެރިކަމަށް އެކުންފުނިން އަޅާފައިވާ އަދި އަޅަމުންގެންދާ ނަމޫނާ ފިޔަވަޅުތައް މީގެ ތެރޭގައި ހިމެނެއެވެ.\n”އިމާރޖިންގ ލީޑަރ އޮފް ދި ޔިއަރ“ ގެ އެވޯޑް މެނޭޖިންގ ޑިރެކްޓަރ ހަސަން މުޣުނީއަށް ލިބިވަޑައިގެންފައިވަނީ ކުންފުނީގެ މުވައްޒަފުންގެ ކަންކަން ފުރިހަމަކޮށް ގެންދިއުމުގެ އިތުރުން ކުންފުންޏާއި މެދު ކަސްޓަމަރުންގެ މެދުގައި އޮންނަ އިތުބާރާއި، ތަސައްވަރު އިތުރަށް ރަނގަޅު ކުރުމަށްޓަކައި ކުރައްވަމުންގެންދަވާ އަދި ކުރެއްވުމަށް ރާއްވަވާފައިވާ ކަންކަމުގެ މައްޗައްބަލައިގެންކަމަށް ސްޓެލްކޯއިން މަޢުލޫމާތުދެއެވެ.\nއޮންލައިންކޮށް ބޭއްވި މި އެވޯޑް ހަފްލާގައި އެވޯޑް ލިބިވަޑައިގަތުމުން މެނޭޖިންގ ޑިރެކްޓަރު ހަސަން މުޣުނީ ވަނީ 70 އަހަރުގެ ދިގުމާޒީއެއް އޮތް މިކުންފުންޏަށް މިފަދަ ޝަރަފުވެރި އެވޯޑެއް ލިބުމަކީ އެކުންފުންޏަކީ މަސައްކަތް ކުރުމަށް ޑްރީމް ކޮމްޕެނީއަކަށް ހެދުމަށް ކުރާ މަސައްކަތްތައް ވޯލްޑް އެޗްއާރުޑީ ކޮންގްރެސްއިން ބަލައިގަތުން ކަން ފާހަގަަކުރައްވާފައެވެ.\nވޯލްޑް އެޗްއާރުޑީ ކޮންގްރެސްއަކީ ހިއުމަން ރިސޯސަސް ދާއިރާގައި މަސައްކަތް ކުރާ ފަރާތްތަކަށް ހާއްސަކޮށްގެން ބާއްވާ އެންމެ ބޮޑު އެއް ކޮންގްރެސްއެވެ.\nމި ކޮންގްރެސްގައި ސްޓެލްކޯއަށް އެވޯޑް ލިބިފައިވާއިރު، މި އެވޯޑްތަކަށް އޭޝިއާ ސަރަހައްދުގެ 30 އަށްވުރެ ގިނަ ޤައުމުގެ ކުންފުނިތަކުން ވަނީ ވާދަކޮށްފައެވެ.


ބޭސްފަރުވާއާއި އެފަދަ އެހެނިހެން އެހީގެ ކަންތައްތަކުގައި މިނިސްޓްރީ އޮފް ހެލްތް އެންޑް ފެމިލީގެ ވެލްފެއަރއާ ބެހޭ ބަޔަށް ހުށަހަޅުއްވަމުން ގެންދެވުމަށާއި، ޝަރުޢީ އަދި ޤާނޫނީ މައްސަލަތަކުގައި އެފަދަ ކަންކަން ޝަރުޢީ ކޯޓުތަކަށް ހުށަހަޅުއްވަމުން ގެންދެވުމަށް ރައީސުލްޖުމްހޫރިއްޔާގެ އޮފީހުން އެދިވަޑައިގެންފި - The President's Office\n20 ނޮވެންބަރު 2008، ރިފަރެންސް: 2006/6\nއައު ޤާނޫނުއަސާސީގެ ރޫޙާ އެއްގޮތްވާ ގޮތުގެމަތިން ދައުލަތް ހިންގުމުގެ ބާރުތައް ވަކިކޮށް ޑިމޮކްރެޓިކް ވެރިކަމުގެ އައު މަރުހަލާއެއް ފަށައިގަތުމަށް ސަރުކާރުން ގެންދަނީ މަސައްކަތް ކުރަމުންނެވެ. މިފަދަ ދަނޑިވަޅެއްގައި ސަމާލުވެވަޑައިގަންނަވަންޖެހޭ މުހިންމު ކަމެއްގެ ގޮތުގައި ފާހަގަވަނީ ބައެއްކަހަލަ އެހީތެރިކަމަށް އެދިވަޑައިގެން ރައީސުލްޖުމްހޫރިއްޔާގެ އޮފީހަށް ހުށަހެޅުއްވުމުން އެކަމާމެދު މީގެކުރީގައި ޢަމަލުކުރެވެމުންއައި އުސޫލަކީ ހަމަހަމަކަން ޤާއިމުކޮށްދޭ އުސޫލެއް ނޫންކަމެވެ.\nއެހެންކަމުން، ބޭސްފަރުވާއާއި އެފަދަ އެހެނިހެން އެހީގެ ކަންތައްތަކުގައި މިހާރު ހުށަހަޅުއްވާނީ މިނިސްޓްރީ އޮފް ހެލްތް އެންޑް ފެމިލީގެ ވެލްފެއަރއާބެހޭ ބަޔަށެވެ.\nޝަރުޢީ އަދި ޤާނޫނީ މައްސަލަތަކުގައި އެފަދަ ކަންކަން ހުށަހަޅުއްވާނީ ޝަރުޢީ ކޯޓުތަކަށެވެ.\nސަރުކާރުގެ ވުޒާރާތަކުން ކުރައްވާ ކަންތައްތަކުގެ ތެރެއިން އެހީތެރިކަމަށް އެދިވަޑައިގަންނަވާ އެހެނިހެން ކަންކަމާ ބެހޭގޮތުން ސަރުކާރުގެ އެކަމަކާބެހޭ އިދާރާތަކަށް ހުށަހަޅުއްވައިގެން ކުރިއަށް ގެންދެވުމަށް ދަންނަވަމެވެ.


Nihan aai Riyaz ge zuvaabun sirruthah beyzaaru! | Mihaaru\nނިހާނާއި ރިޔާޒް: މި ދެ ބޭފުޅުންގެ ޒުވާބުގައި އެއް ބޭފުޅަކު އަނެއް ބޭފުޅަކަށް ވަނީ ވަރަށް ބޮޑަށް ފާޑުވިދާޅުވެފައި.\nސޯޝަލް މީޑިއާގައި، ގިނަ ބަޔަކު ރޭ ޝައުގުވެރި ވީ ޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަހްމަދު ނިހާނާއި ޖުމްހޫރީ ޕާޓީގެ ޑެޕިއުޓީ ލީޑަރު އަބްދުﷲ ރިޔާޒުގެ ހޫނު ޒުވާބަށެވެ. ޓުވިޓާގައި ހިނގި ފޯރިގަދަ އެ ޒުވާބުގައި، އެއް ބޭފުޅަކު އަނެއް ބޭފުޅަކަށް ބަހުގެ ވަރުގަދަ ހަމަލާތަކެއް ދެއްވި އެވެ. މި ކޯޅުންގަނޑުގައި ދެ ބޭފުޅުންގެ ބައެއް ސިއްރުތައް ވެސް ވަނީ ތިލަކޮށްލެއްވި އެވެ. ވަކި ހިސާބަކުން މި ދެބަސްވުން މެދުކެނޑުނު ނަމަވެސް ނިހާން މިއަދު ވެސް ވަނީ ރިޔާޒަށް ފާޑުވިދާޅުވެ ޓުވީޓެއް ކުރައްވައިފަ އެވެ.\nމި ޒުވާބު ފެށުނީ، ރައީސް އަބްދުﷲ ޔާމީނަށް ވަރަށް ބޮޑަށް ފާޑުވިދާޅުވެ ރިޔާޒް ކުރެއްވި ޓުވީޓަކާ ގުޅިގެންނެވެ. ކޯޓަށް ހާޒިރުވާން އޭނާ އަށް ފޮނުވާފައިވާ ޗިޓެއް އާއްމުކުރައްވައި އެ ޓުވީޓްގައި އޭނާ ވިދާޅުވީ، ކިތަންމެ ދައުވާއެއް އުފުލި ނަމަވެސް ރައީސް ޔާމީނަށް ތާއީދު ކުރެއްވެން ނެތް ކަމަށެވެ. ސަރުކާރުން ހިންގާ އަނިޔާވެރިކަމާއި ކޮރަޕްޝަނާ ދެކޮޅަށް ކުރަމުންދާ މަސައްކަތް ކުރިއަށް ގެންގޮސް މި އަހަރުގެ ރިޔާސީ އިންތިހާބު ގުޅިފައިވާ ޕާޓީތަކުން ކާމިޔާބު ކުރާނެ ކަމަށް ވިދާޅުވި އެވެ.\nEkamaaa Abdullah Riyaz kan Boduvaa kah Nujeheyne dho! Mashah RY Ithubaaru Kurias Nukurias Abdullah Riyaz aai Funamaa Latheef ah keeh? https://t.co/GCbGxMropE\n— Ahmed Nihan (@ahmed_nihan) January 8, 2018\nނިހާނަށް ރައީސް ޔާމީން އިތުބާރު ނުކުރައްވާ ކަމަށް ރިޔާޒް ވިދާޅުވުމުން ދެއްވި ޖަވާބު.\nމި ޓުވީޓަށް ރައްދު ދެއްވައި ނިހާން ވިދާޅުވީ "އަބްދުﷲ ރިޔާޒަކީ އެއް އިރެއްގައި ވެސް ރައީސް ޔާމީނަށް ތާއީދު ކުރި މީހެއް ނޫން" ކަމަށެވެ. ޖަވާބުގައި ރިޔާޒް ކުރެއްވީ ސުވާލެކެވެ.\nއެ ސުވާލުގައި ރިޔާޒް އައްސަވަނީ، ރައީސް ޔާމީންގެ ވެރިކަން ބަދަލުވުމާއެކު ކޮޅު ބަދަލުކުރައްވާނެ ކަމަށް އޭނާ ގާތު، ނިހާން ވިދާޅުވީ ރައީސް ޔާމީނަށް ކިހާވަރަކަށް ތާއީދު ކުރައްވާތީތޯ ކަމަށެވެ. އެހެން އެއްސެވުމާއެކު ނިހާން ކުރެއްވި ޓުވީޓުގައި ރިޔާޒަށް ފާޑުވިދާޅުވެ، "އަދިވެސް ތި އުޅެނީ ރެޑް ލީފް ގަލަމުގެ ހުސް ދޯރި ޖީބުގައި ޖެހި ޒަމާނުގައިތޯ" އެއްސެވި އެވެ.\nނިހާން ވިދާޅުވި ގޮތުގައި ރައީސް ޔާމީން ވެރިކަމަށް ގެންނަން ޕީޕީއެމްގެ ޓިކެޓް ހޯދައިދިނުމުގެ މަސައްކަތް 2012 ގައި ފެށި ފަހުން އޭނާ ހުންނެވީ ރައީސް ޔާމީނާ އެކުގަ އެވެ. އަދި 2014 ވަނަ އަހަރުން ފެށިގެން އެ ޕާޓީގެ އެންމެ އިސް ހަތަރު މަގާމުގެ ތެރޭގައި އޭނާ ހިމެނިވަޑައިގަންނަވާ ކަމަށް ވިދާޅުވެ އެކަމުގައި ރިޔާޒް ހިތްދަތިވޭތޯ އެއްސެވި އެވެ.\nޖަވާބުގައި ރިޔާޒް ވެސް ކުރިމަތިކުރެއްވީ ވަރުގަދަ ސުވާލެކެވެ.\n"އަހްމަދު ނިހާން ތިޔަ މަގާމުގައި ބަހައްޓާފައި ތިހިރީ މަނިކުފާނަށް ރައީސް ޔާމީން އިތުބާރު ކުރައްވާތީތޯ؟ މަނިކުފާނާ ބެހޭ ގޮތުން ރައީސް ޔާމީން ވިދާޅުވީ ކީކޭތޯ، ފުނަމާ ލަތީފް [ދިއްދޫ ދާއިރާގެ މެމްބަރު އަބްދުއްލަތީފް] ކައިރިން އައްސަވާލަބައްލަވާ،" ރިޔާޒް ވިދާޅުވި އެވެ.\nނިހާން ވިދާޅުވީ ރައީސް ޔާމީން އޭނާ އަށް އިތުބާރު ކުރެއްވިއަސް އަދި ނުކުރެއްވިއަސް އެއީ ރިޔާޒު ކަންބޮޑުވެވަޑައިގަންނަވަން ޖެހޭ މައްސަލައެއް ނޫން ކަމަށެވެ. އަދި އެއީ ރިޔާޒާއި ލަތީފްއާ ބެހޭ ކަމެއް ނޫން ކަމަށް ވިދާޅުވި އެވެ.\nއޭނާ ހުންނެވި، މަގާމު މި ދައުރަކު ރިޔާޒަށް ލިބިވަޑައިނުގަންނަވާނެ ކަމަށް ވިދާޅުވެ ފޭސްބުކް މެސެންޖާގެ ޗެޓް ލޮގު ހަނދާން ހުރިތޯ އެއްސެވި އެވެ. އެކަމަކު އެއީ ކޮން ކަމަކާ ގުޅޭ ގޮތުން ދެއްކެވި ވާހަކައެއްގެ ޗެޓް ލޮގެއް ކަމެއް ނިހާން ވިދާޅެއް ނުވެ އެވެ.\nAllah ge rahumaiy kithammehaaves bodu thiyafadha maqaamehga huregen Ahmed Nihan kurahvan jehunu kankan nukoh alhugandu salaamaiyvi kamahtakaa. Thiya vidhaalhuvaa FB chat log avahah haama kollahvaa! Fuluhun athugaves alhuganduge hurihaa chat logthah hunnaane noonthoa?\n— Abdulla Riyaz MP (@riyazabdulla) January 8, 2018\nނިހާނާއި ރިޔާޒުގެ ޒުވާބުގައި ކުރެއްވި ޓުވީޓެއް.\nރިޔާޒް އެދިވަޑައިގަތީ އެފަދަ ޗެޓު ލޮގެއް ނިހާންގެ އަތުގައި އޮތް ނަމަ ހާމަ ކުރެއްވުމަށެވެ. އަދި ވިދާޅުވީ ފުލުހުންގެ އަތުގައި ވެސް އޭނާގެ ހުރިހާ ޗެޓް ލޮގެއް ހުންނާނެ ކަމަށެވެ. ނިހާން ހުންނެވި ބޮޑު މަގާމުގައި ހުންނަވައިގެން ކުރައްވަން ޖެހިވަޑައިގަތް ކަންކަން ނުކުރައްވައި ސަލާމަތްވެވަޑައިގަތުމަކީ ﷲގެ ރަހުމަތެއް ކަމަށް ރިޔާޒް ވިދާޅުވި އެވެ.\nތަފްސީލު ނުދެއްވިއަސް ރިޔާޒް އެ އިޝާރާތް ކުރެއްވީ، ގާނޫނުއަސާސީ އާއި ގާނޫނުތަކާ ފުށުއަރާ ގޮތަށް ޕީޕީއެމުން ހުށަހަޅައި މަޖިލީހުން ފާސްކުރި ބިލްތަކަށް ކަމަށް ބެލެވެ އެވެ.\nދެ ބޭފުޅުން ދެން ފެއްޓެވީ ކުރީގެ ނައިބު ރައީސް އަހްމަދު އަދީބާ އޮތް ގުޅުމާ ވާހަކައިންނެވެ. ނިހާނަށް، އަދީބު ވަރެއް ނެތިގެން ދިޔަ ނޫންތޯ ރިޔާޒް ސުވާލު ކުރެއްވުމުން ނިހާން ވިދާޅުވީ އޭރު އަދީބަކީ ޕީޕީއެމްގެ ނައިބު ރައީސް ކަމަށެވެ. މަގާމުގެ ގޮތުން އޭރު އޭނާ އުޅުއްވަން ޖެހޭނީ އެހެން ކަމަށާއި ޖޭޕީ މެމްބަރެއްގެ ގޮތުގައި ހުންނެވި ރިޔާޒު، އަދީބާ ހެދި އުޅުއްވި ގޮތް ފެނިވަޑައިގެންނެވި ކަމަށް ނިހާން ވިދާޅުވި އެވެ.\nމި ޒުވާބު ހޫނުވާން ފެށުމުން، ރިޔާޒަށް ރައްދު ނުދެއްވަން ބިލެތްދޫ ދާއިރާގެ ޕީޕީއެމް މެމްބަރު އަހްމަދު މުބީން އެދިވަޑައިގަތެވެ. ޖަވާބުގައި ނިހާން ވިދާޅުވީ "ގަލަމު ދޯރި ޖެހި ކަނޑު ކޮހުންނާ ޓުވިޓާގައި ޒުވާބު ކޮށްލީމަ ވަރަށް މަޖާވާނެ" ކަމަށެވެ.\nމިހެން ވިދާޅުވެ މެދުކަނޑާލެއްވި ޒުވާބު ނިހާން އަލުން މިއަދު ފެއްޓެވީ ޖުމްހޫރީ ޕާޓީ އަށް ފާޑުވިދާޅުވަމުންނެވެ.\nJP Leader Qasim Ibrahim, ah Court Kohffaivaa Hukumaa Eku Mihaaru JP ga Qaanoonee Gothun Harakaaiy theri vaane Leader eh Nuhunnaane. Alun leader eh Jeheynee JP Council in Nuvatha Congress akun namaves hovan. #LeaderAkuDhakkaa pic.twitter.com/pRM5GCex2l\n— Ahmed Nihan (@ahmed_nihan) January 9, 2018\nނިހާންގެ މި ޓުވީޓާއެކު، ރިޔާޒަށް އަނެއްކާވެސް މިއޮތީ ޖަވާބު ދެއްވަން ޖެހިވަޑައިގެންފަ އެވެ. އެހެންކަމުން މި ޒުވާބު އަދިވެސް އޮތީ ކުރިއަށެވެ.\nސިޔާސީ ޕާޓީ އިދިކޮޅު ފަރާތްތައް ޖުމްހޫރީ ޕާޓީ މެމްބަރު އަބްދުﷲ ރިޔާޒް (ތިމަރަފުށި) ޕީޕީއެމް ކުރީގެ މެމްބަރު އަހުމަދު ނިހާން ރައީސް އަބްދުﷲ ޔާމީން\n67 ކޮމެންޓް, 223 ރިއެކްޝަންސް\nޖަވާބު ވަރަށް ސާފު. ޕީޕީއެމްގެ ކޮންގްރެސް ގަވާއިދާ އެއްގޮތަށް ބޭއްވީ ކޮން ދުވަހަކު. އުސޫލާ ހިލާފު.\nއަލީ ވަހީދަށް ޖެހުނު ހާލު ނިހާނަށް ޖެހެން އޮތީ ބާކީ 1 އަހަރު.\nނިހާނު ދެން ތިޔަ ގޮނޑިއަށް ހޮވޭނެ އެއްވެސް ފޯމިއުލާއެއް ނުފެނޭ\nދެން އަންނަ މަޖިލިހަކަށް ހޮވަން ވާނީ އަމއްލަ ބާރާއި ނުފޫޒުން ތިމާމެންގެ އަމިއްލަ އަންބޮޑި ބޮޑު ނުކުރާ ކަހަލަ މީހުން. މިހާރުވެސް ތިޔަ ހަދާފައި ހުރި ޤާނޫނު ތަކުން އަމިއްލަ މުސާރަ ބޮޑުކޮށް މިޔަކުން ދައުލަތަށް އެތައް މިލިއަނަކުން ގެއްލުންވާހެން ބޮޑެތި ޕެންޝަން ނަގާ މީ ކޮންސަކަރާތެއް ގަންނަ ބައެއް.ލަދު ކޮބާ. ކަލޭމެން ވީމަ ވަކި އުސޫލަކުން ޕެންޝަން ފުލް މުސާރަ ލިބޭހެން ނުކުރެވޭނެ. ދެން އަންނަ މަޖިލީހަށް ވައްދަންވީ ފެއަރކޮށް މިކަން މުރާޖަ ކުރާނެ ފެންވަރުގެ ބައެއް.\nތިޔަ ބުނާކަހަލަ މީހުންގެ ނިތްކުރީގައި ލިޔެފައި އޮވޭތަ އެމީހާ ކޮރަޕްޓް ނުވާނެކަމަށް. ރަނގަޅު މީހުން މަޖުލީހަށް ނަގަން ބޭނުންނަމަ، ކުރިމަތިލާ މީހުންގެ ތެރެއިން އެންމެ ސޯލިހު މީހުން ހޮވޭތޯ ކެމްޕޭންކޮށްބަލަ. މަވެސް ކުރާނަން.\nނިހާނާ ރިޔާޒާ އަޅާނުކިޔޭނެއެވެ. ރިޔާޒަކީ ހުރިހާގޮތަކުންވެސް ނިހާނަށްވުރެ އެތައްހާސްބައި ރަނގަޅު މީހެކެވެ. ރިޔާޒަކީ ހުނަރުވެރި ގާބިލު މީހެކެވެ. މިބުނީ ސިޔާސީ ކަންކަމުގައި އުޅެންފެށިފަހުން ބައެއް ފަހަރު ނުކިއްސަރު ކަމެއް ނުފެންނަ ވާހަކައެއް ނޫނެވެ.\nބަގާވާތުގެ މޭސްތިރިން އަތަށްގޮވަނީ މާތްކަލާކޯ ހައްޕު ކިޔާމަޑުން ތިބޭ ނޫންނަމަ އޮރިޔާން ވެދާނެ\nނިހާނަށް އެނގޭބާ ބޮޑެތި އަތޮޅުގެ މެޖޯރިޓީއޮތްގޮތް އެކަން އެގޭނަމަ ނިހާނުވެސް ކޮޅުބަދަލު ކޮށްލުމަކީ ކޮށްފާނެކަމެއް.\nރިޔާޒެކޭ ނިހާނު އެކޭ ހަމަ ހުސް ކަނޑުކޮހުން، ވެރިކަން ވައްޓާލާފަ ސިޓީ ހިފައިގެން ވަރަށް ހެވިފަ ރިޔާޒު ދިޔަހަދާންވޭ، ޕިންކުން ނަގާ ހުރާލީމަ މާ ހިތްސާފުވެގެން ކަމަށް އުޅުނަސް ތި ވާނީ ތިޔަށް،\nމާމޮޅު ވާހަކަތަކެއް ނޫން. ހަނުތިބުން މާ ބުއްދިވެރި. އެކަމަކު އަގުވެއްޓި ނިމިފަ ތިބި ބަޔަކަށް ކުރެވޭނީވެސް މިކަހަލަ ކޮސް ކަންތައް\nކޮމެންޓްސް އާއި ލައިކް އެންޑް ޑިސްލައިކް އިން ރައްޔިތުން ގެ ތާޢީދު އޮތީ ކާކަށް ކަމާއި އަދި ރައްޔިތުން ޤަދަރު ކުރަނީ ކާކަށް ކަން ވެސް އެނގިއްޖެ. ދެން އިންތިހާބު ތަކުން އިނގޭނެ އިތުރަށް ގޭމް ދާގޮތް. ޢިންތިޒާރުަގަ މިހިރީ\nވޯޓުލާ އާބާދި2ލައްކަ. އެންމެ ގިނަ ލައިކްގެ އަދަދު 40. މިދެ އަދަދު އަޅާކިޔާނެ ފޯމިއުލާއެއް ނުފެނިގެން މިއުޅެނީ. އެމްޑީޕީ ސައިޓްތަކުގައި ލައިކް އެންމެ ގިނައިން ލިބެނީ އެޕާޓީއަށް. ޕީޕީއެމް ސައިޓްތަކުގައި އެންމެ ގިނަ ލައިކް ލިބެނީ އެޕާޓީއަށް. ހަގީގަތަކީ ރުހުމުގެ ލޮލަކަށް އައިބެއް ނުފެންނާނެކަމާއި، ތިމާގެ ދަރިފުޅު ދޮންފުތުވާނެކަން.


މުފްތީ މެންކް "އީ ޚުޠުބާ" އެއް ދެއްވައިފި! - ގޭގައި މަޑުކޮށްގެން ޝަހީދެއްގެ ދަރަޖަ ހޯދާށެވެ!\nއިމާމް މުފްތީ މެންކް ގޭގައި ހުންނަވައިގެން ހުކުރު ދުވަހު "އީ ޚުޠުބާއެއް" ދެއްވައިފިއެވެ.\n"މީސްތަކުންނޭވެ! އެންމެ މުހިންމު ކަމަކީ ތަޤްވާވެރިކަން އިތުރުކުރުމެވެ. އެއީ ތިމާ އުފެދުނު ގޮތާއި މަރުވެގެންދާން ޖެހޭނީ ކޮންތަނަކަށް ކަމާއިމެދު ވިސްނައި ފިކުރުކުރުމެވެ. ތަޤްވާވެރިވުމަށް ބުނެވޭ ބަހުގެ މާނައަކީ ﷲ ތަޢާލާ އާއި ކުއްތަންވާން ގަދައަޅައި މަސައްކަތްކުރުމެވެ. ﷲ ތަޢާލާއަށް ބިރުވެތިވުމަކީ ތިއަބައިމީހުންނަށާއި ތިމަންނައަށް ﷲ ތަޢާލާ ކުރައްވަވާފައިވާ ވަރަށް ގަދަފަދަ އަމުރުފުޅެކެވެ.\nމިއަދަކީ މާރިޗް 27 ވީ ހުކުރު ދުވަހެވެ. އަހަރެމެންނަކީ ހުކުރު ދުވަހުގެ އަޅުންނެއް ނޫނެވެ. ﷲ ތަޢާލާގެ އަޅުންނެވެ. އަހަރެމެންނަށް އޮތީ ގިނަގިނައިން ﷲ ތަޢާލާ ހަނދުމަކުރުމާއި ހަނދާންކޮށްދިނުމެވެ. އެއީ މީސްތަކުންނަށް އެންމެ ފައިދާކުރާނެ ކަންތަކެވެ. ވީމާ އަހަރެން ގޭގައި ހުރެގެން މިކުރާ ކަމަކީ މީސްތަކުންނަށް ހަނދާންކޮށް ދިނުމެވެ."\nﷲ ތަޢާލާގެ ވާގިފުޅާއިއެކު މިހާލަތުން އަރައިގަނެވޭނެއެވެ. އެއީ ކަންބޮޑުވާންޖެހެންވީ ކަމެއް ނޫނެވެ. ބައަކަށް ބަލި ޙާލުގައި އުޅެން ޖެހޭނެއެވެ. މާލީ ދަތިތައް ކުރިމަތިވާނެއެވެ. ބައަކު މަރުވެއްޖެއެވެ. އަދިވެސް މަރުވާނެއެވެ. ނަމަވެސް ބަލި ފެތުރޭނެ ރިސްކްތައް ނެގުމެއް ނެތެވެ. މީގެ 1400 އަހަރުކުރިން ރަސޫލް (ޞޢވ) ވަނީ މިހާލަތުގައި ގޭގައި މަޑުކުރަން ޙަދީޘްފުޅު ކުރައްވަވައިފައެވެ.\nމިއަދު އެންމެ މުއްސަނދި މީހާއިން ފެށިގެން އެންމެންވެސް ބުނަމުން އެގެންދަނީ ސަލާމަތްކަން ލިބިގަތުމަށް ގޭގައި މަޑުކުރުމަށެވެ. ފަޤީރުންވެސް ހަމަ ބުނަމުން އެގެންދަނީ އެއް ވާހަކައެކެވެ! އެންމެ ބާރުގަދަ މީހުންނާއި އެންމެ ބަލިކަށި މީހުންވެސް ބުނަމުން އެގެންދަނީ އެއް ވާހަކައެކެވެ. އަދި ހުރިހާ ދީންތަކެއްގެ މީހުންވެސް ބުނަމުން ގެންދަނީ ހަމައެއް ވާހަކައެކެވެ!\nޙަދީޘްފުޅުގައި އޮތީ ކެތްތެރިވެ ގޭގައި މަޑުކުރި މީހާއަށް ޝަހީދެއްގެ ދަރަޖަ ދެއްވަވާނެ ކަމަށެވެ! ކޮންފަދަ މަތިވެރި ދަރަޖައެއް ހެއްޔެވެ! މިހައި މަތިވެރި ދަރަޖައެއް ލިބިގެން އެދަނީ ގޭގައި ހުރުމަކީ ދަތި އުނދަގޫ ކަމަކަށްވާތީއެވެ. އަހަރެމެންނަކީ ގޭގައި ތިބެން އާދަވެފައި ތިބި ބައެއް ނޫނެވެ.\nނިކަން ބަލައިލަބަލާށެވެ! އެންމެ މުސްނދިން އެމީހުންނަށް ލިބިފައިވާ ބޮޑު މުއްސަނދިކަމާއިއެކުވެސް މިވަނީ ގޭގައި ތިބެން ޖެހިފައެވެ! މިވަގުތު އެންމެ ސަލާމަތްތަނަކީ ތިބާގެ އެންމެ ލޯބިވާ މީހުންނާއިއެކު ދިރިއުޅޭ ތިބާގެ ގެއެވެ! އެކަނި ދިރިއުޅުނު ނަމަވެސް އެމީހަކު ދިރިއުޅޭ ގެއެވެ. މާތް ﷲ އަހަރެމެންނަށް ކަންކަން ފަސޭހަކޮށްދެއްވަވާނދޭވެ!\nހުކުރު ދުވަހު މެންކް ދެއްވި "އީ ޚުޠުބާ"އިން


ލިޔުނީ: ޒީނިޔާ at 9:45 AM ކޮމެންޓްސް\nވަގުތާއެކުގައި ދިރިއުޅެނީ އަހަރުމެންގެ ތެރެއިން ކިތައް މީހުން ބާއެވެ. އެވަގުތަކު ހިނގާ ކަންކަމަށް ސަމާލްކަންދީގެން ދިރިއުޅެނީ މަދުބައެކޭ ބުނުމަކީ ދޮގަކަށް ނުވާނެއެވެ. އެއްފަހަރާ ގިނަކަންތައްތަކެއް ކޮށްލުމަކީ މޮޅުކަމެއް ކަމަށް އަހަރުމެންގެ ސިކުނޑިއަށް ވަނީ ވިސްނިފައެވެ. ހާއްސަކޮށް ބައެއް މީހުންނަކީ މިކަމަށް ވަރަށް ފަރިތަ ކުޅަދާނަ ބައެކެވެ.\nލިޔުނީ: ޒީނިޔާ at 12:22 AM ކޮމެންޓްސް\nއާދައަކީ އެކަމެއް ކުރުމަށް ފަރިތަވެ އޮޓޮމެޓިކުން މާބޮޑުމަސައްކަތަކާ ނުލާ ތިމާއެކަންތައް ކުރަން ފެށުމެވެ. ކުރީއްސުރެ އާދަވެފައިވާ ކަމެއް ހުއްޓާލުމަކީ އުނދަގޫކަމަކަށްވާއިރު އަލަށް ކަމެއް އާދަކުރުމަކީވެސް އުނދަގޫކަމެކެވެ. މިއީ ސުވާލެއްއޮތް ކަމެއް ނޫނެވެ. އާދައަކަށް ކަމެއްވެގެންދަނީ އެކަމެއް ތަކުރާރުކޮށް ވަކި މުއްދަތަކަށް ކޮށްގެންނެވެ. އަދި ކުރީގެ ލިޔުމެއްގައި ފާހަގަކޮށްފައިވާ ފަދައިން ކަމެއް އާދައަކަށްވުމަށްފަހު އެކަމެއް ވާނީ މީހާގެ ސިކުނޑީގެ ނިދާފައިވާ ބައިގައި ރަށްކާކުރެވިފައެވެ.\nލިޔުނީ: ޒީނިޔާ at 12:20 AM ކޮމެންޓްސް\nއިންސާނުންގެ ސިކުނޑިއަކީ ހައިރާންކުރުވާފަދަ އަޖައިބު މޮޅު ގުނަވަނެކެވެ. އެވަގުތަށް ބޭނުން ނުކުރާ ހުރިހާ މަޢުލޫމާތެއް ހުންނާނީ ފޮރުވާ ސިކުނޑީގެވަކި ބައެއްގައި ރައްކާ ކޮށްފައެވެ. މި ބަޔަށް ކިޔަނީ (ސަބްކޮންޝަސް މައިންޑް) އެވެ. މި އާޓިކަލްގައި ނިސްބަތްކުރާނީ ސިކުނޑީގެ ނިދާފައިވާ ބައިގެ ނަމުންނެވެ. ސިކުނޑީގެ މިބައިގައި ތިމާގެ ހަޔާތުގައި ކުރިން ދިމާވެފައިވާ ކަންކަމާ މަންޒަރުތަށްވެސް ހިމެނޭނެއެވެ. އަދި ބޭނުންޖެހުމުން މި ފޮރުވާފައިހުރި މަޢުލޫމާތުތަށް ބޭނުންކުރެވެއެވެ.\nލިޔުނީ: ޒީނިޔާ at 12:13 AM ކޮމެންޓްސް\nމިސާލަކަށް.... ކަނޑު އަހަރުމެނަށް ނޫކުލައިގައި ފެނުނަސް އެ ކަނޑުން ލޮނުނަގާ އެއްޗަކަށް އެޅުމުން އެހުންނަނީ ނުކުލައަކު ނޫނެވެ. އެހެންނަމަވެސް އަހަރުމެންގެ ސިކުނޑި އަހަރުމެނަށް ކަނޑަކީ ނޫކުލައިގެ އެއްޗެއްކަމަށް ޤަބޫލުކުރުވަނީ މިބުނެވުނު ފަދައިން\nލިޔުނީ: ޒީނިޔާ at 12:06 AM ކޮމެންޓްސް\nކުރީގެ ލިޔުންތައް ފުރަތަމަ ސަފްޙާ


Bodah Edhenee April 10 Gai Inthihaabu Baavvan: Raees Nasheed - Vaguthu\nބޮޑަށް އެދެނީ އޭޕްރީލް 10 ގައި އިންތިޚާބު ބާއްވަން: ރައީސް ނަޝީދު\nލޯކަލް ކައުންސިލްތަކުގެ އިންތިޚާބު ފަސްކުރުމަށް ވުރެ ބޮޑަށް އެދިވަޑައިގަންނަވަނީ މިހާރު ކަނޑައަޅާފައިވާ ތާރީޚަށް އިންތިޚާބު ބާއްވަން ކަމަށް ރައްޔިތުންގެ މަޖިލީހުގެ ރައީސް އަދި ރާއްޖޭގެ ކުރީގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝީދު މިހެން ވިދާޅުވެފައިމިވަނީ، ކޮވިޑް-19 ގެ ބަލިމަޑުކަން ކުރިމަތިވުމުގެ ސަބަބުން އަމަލު ކުރަން ޖެހިފައިވާ އާ އާންމު ހާލަތުގައި އިންތިޚާބު ބާއްވާނެ ގޮތުގެ މައްޗަށް އެޗްޕީއޭއިން އެކުލަވާލާފައިވާ ގައިޑްލައިންގެ ސަބަބުން އިންތިޚާބު އަވަހަށް ބޭއްވިދާނެ ކަމާ މެދު އިލެކްޝަންސް ކޮމިޝަން (އީސީ) ގެ މެންބަރުން ކަންބޮޑުވުން ފާޅުކޮށްފައިވަނިކޮށެވެ.\n"ކައުންސިލްތަކުގެ އިންތިޚާބު ލަސް ކުރުމަށް ސަބަބާއި ހުއްޖަތް ހޯދުމަށް ވުރެ ބޮޑަށް އެދެވެނީ މިހާރު އޮތް ދުވަހަށް އެ ކަން ކުރެވޭނެ އިންތިޒާމެއް ހަމަޖެއްސުމަށް،" ރައީސް ނަޝީދު ކުރެއްވި ޓްވީޓްގައި ލިޔުއްވާފައިވެއެވެ.\nCouncil thakuge inthikhaab las kurumah sababaai hujjath hoadhevvumahvure bodah edhevenee mihaaru oiy dhuvahah ekan kureveyne inthizaameh hamajehsumah\n— Mohamed Nasheed (@MohamedNasheed) February 6, 2021\nއިންތިޚާބު ބާއްވަން އެޗްޕީއޭއިން ކަނޑައަޅާފައިވާ ގައިޑްލައިންއާ މެދު އެ ކޮމިޝަނުން ކަންބޮޑުވުން ފާޅުކޮށްފައިވާއިރު އަންނަ ހަފުތާގައި ރައްޔިތުންގެ މަޖިލީހަށް ވަޑައިގެން މަޝްވަރާ ކުރައްވަން ވެސް އެ ކޮމިޝަނުން މިހާރު ނިންމަވާފައިވެއެވެ. އަދ އެ ކޮމިޝަންގެ ބައެއް މެންބަރުން މިހާރު ވެސް ވަނީ އަންނަ ޖޫން މަހަށް އިންތިޚާބު ފަސް ކުރުމަށް ތާއީދު ކުރައްވައި ވާހަކަ ދައްކަވައިފައެވެ.\nއެންމެ ފުރަތަމަ މިދިޔަ އަހަރުގެ އޭޕްރީލް މަހު ބާއްވަން ތާވަލުކުރި އިންތިޚާބު ފަސްކުރަން ޖެހުނީ ވެސް ކޮވިޑް-19 ގެ އާލަމީ ބަލިމަޑުކަން ކުރިމަތިވެ މުޅި ރާއްޖެ ފުރަބަންދުކުރުމާ ގުޅިގެންނެވެ. މި އަހަރުގެ މާޗު މަހު އިންތިޚާބު ބާއްވަން މަސައްކަތް ކުރިއެވެ. އެކަމަކު އާންމު ސިއްހަތުގެ ކުއްލި ނުރައްކަލުގެ ހާލަތު އުވާނުލަނީސް އިންތިޚާބު ނުބޭއްވޭ ގޮތަށް އިންތިޚާބުގެ ވަގުތީ ގާނޫނު އޮތުމުން އެ ތާރީޚަށް ވެސް އިންތިޚާބު ނުބޭއްވެއެވެ. ސިއްހީ ކުއްލި ހާލަތުގައި ވެސް އިންތިޚާބު ބޭއްވޭ ގޮތަށް ރައްޔިތުންގެ މަޖިލީހުން ގާނޫނު އިސްލާހު ކުރުމުން މިހާރު ނިންމާފައި އޮތީ އޭޕްރީލް 10 ގައި އިންތިޚާބު ބޭއްވުމަށެވެ.\nމަނިކުފާން ބޭނުން ދުހަކު ބޭނުން ކަމެއް ކުރަންވީ ވަގުތު ޖެހުނީމަ ވެރިކަން ވައްޓާލާނަން.\nފެބުރުއަރީ 6, 2021 12:55\nފެބުރުއަރީ 6, 2021 13:35\nރައްޔިތުންނަށް އޮޅުވާލަން ތިގޮތައް ތިޔަވާހަކަ ދައްކަނީ! އަމަލާ އިދިކޮޅަށް ވާހަކަދައްކާ ބޮޑު ދޮގުވެރިއެއް!\nފެބުރުއަރީ 6, 2021 13:37\nރައްޔިތުންނާ ދޭތެރޭ ވިސްނާ މީހެއް ނޫނެވެ. ބޭނުންވަނީ ބާރާއި ނުފޫޒެވެ. ކޮވިޑް ގެ ސަބަބުން އެއްތަނުން އަނެއް ތަނައް ދާން ވެސް ވަނީ އުނދަގޫ ވެފަ އެވެ. އެކަމު މީނަ އިންތިހާބަކާ ހެދި އެވެ.


Covid19 Ga.Villingili: Ithuru Case Thakeh feni, Positive Meehunge Adhadhu 109 ah - AO News\nކޮވިޑް19 ގއ ވިލިނގިލި: އިތުރު ބަޔަކު ޕޮޒިޓވްވެ، ޕޮޒިޓިވްވި މީހުންގެ އަދަދު 109 އަކަށް\nވޭތުވެދިޔަ 24 ގަޑިއިރު ތެރޭގައި ވިލިނގިލިން އިތުރު ފަރާތެއް ޕޮޒިޓިވްވެ، ޕޮޒިޓިވްވި ކޭސްތަކުގެ އަދަދު 109 ކަށް އަރައިފައިވާ ކަމަށް ވިލިނގިލި އީ.އޯ.ސީ އިން މިރޭ ހާމަކޮށްފިއެވެ.\nމިރޭ ބޭއްވި އީ.އޯ.ސީ ސެޝަންގައި ބާއިވެރިވެފައިވަނީ، ގއ އަތޮޅު ހޮސްޕިޓަލްގެ އެޗް.ޕީ.އޭ ފޯކަލް ޕޮއިންޓް އަސްމާ އަބްދުﷲ އާއި ގއ ވިލިނގިލި ކައުންސިލްގެ އެންމެ އިސްކޮށް ކޮވިޑް ހާލަތުގައި ހަރާކަތްތެރިވާ، އަސްނާ އަނީސްގެ އިތުރުން ވިލިނގިލި ކައުންސިލް މެމްބަރު އިބްރާހިމް ރަޝީދެވެ.\nމިރޭ ސެޝަންގައި ވާހަކަ ދައްކަވަމުން އަސްމާ ވިދާޅުވީ، މި ދެދުވަސް ތެރޭގައި ޕޮޒިޓިވްވެފައިވަނީ އެއްވެސް ފަރާތަކާއި ކޮންޓެކްޓްވި ކަމަކަށް ނުބެލެވޭ، ކުއްލި ގޮތަކަށް ފުލޫކުލިނިކަށް ދެއްކި 03 މީހެއް ކަމަށާއި އޭގެތެރޭގައި ހައި ރިސްކް ކެޓަގަރީ އަށް ނިސްބަތްވާ 81 އަހަރުގެ މީހަކަށް މިވަގުތު ފެސިލިޓީގައި ފަރުވާދެމުންދާ ކަމަށެވެ. މި ކޭސްތަކާއި ގުޅިގެން އަދިވެސް ކޮންޓެކްޓް ޓްރެސިން މަސައްކަތްތައް ކުރިއަށް ދާ ކަމަށް އަސްމާ ވަނީ ވިދާޅުވެފައެވެ.\nއިތުރަށް ވާހަކަ ދައްކަވަމުން އަސްމާ ވިދާޅުވީ، މިރޭ ވަގުތެއްގައި ފުލޫކުލިނިކަށް އެމަރޖެންސީކޮށް ދެއްކި މީހެއްގެ ސާމްޕަލެއް ޕޮޒިޓިވްވެފައިވާ ކަމަށާއި އެއީ ވިލިނގިލީގައި ދިރިއުޅޭ ބިދޭސީ މީހެއް ކަމަށެވެ. އަދި މި ބަލިން ރައްކާތެރިވުމުގެ ގޮތުން ހުރިހާ އެންމެންވެސް ވެކްސިން ޖެހުމަށް އަސްމާ ވަނީ އިލްތިމާސް ކޮށްފައެވެ.\nގޮތްނޭންގޭ ކޭސްތަކެއް ފެނިފައިވާ ކަމަށާއި މި ބަލިން އަރައިގަތުމަށް ހުރިހާ އެންމެންވެސް އެއްބާރުލުން ދީ، ކޮންޓެކްޓް ޓްރެސިން ޓީމް އަށް ތެދު މަޢުލޫމާތު ހިއްސާކުރުމަށްވެސް އަސްމާ ވަނީ އެދިފައެވެ.\nވިލިނގިލީގައި ކޮވިޑް ފެތުރިފައިވަނީ ހޯމް ކަރަންޓީނު ކޮށްފައިވާ ފަރާތެއް ކަރަންޓީނާއި ހީލާފުވެ އެ ފަރާތާއި ޑައިރެކްޓް ކޮންޓެކްޓްވި ފަރާތްތަކެއް ޕޮޒިޓިވްވުމާއި ގުޅިގެންނެވެ.\nކޮވިޑް19 ކޮންޓްރޯލް ކުރުމަށް ވިލިނގިލީގައ 20 މޭއިން ފެށިގެން ރޭގަނޑު 00؛18 އިން ފަތިހު 00؛4 އަށް އެ ރަށުގައި ދަނީ ކާފިޢު ހިންގުމުންނެވެ.


Kulhudhuhfusheegai 100 Endhuge Fenvaru Rangalhu Au Hospital eh Alhanee - Vaguthu\nކުޅުދުއްފުށީގައި 100 އެނދުގެ ފެންވަރު ރަނގަޅު އާ ހޮސްޕިޓަލެއް އަޅަނީ\nކުޅުދުއްފުށީ ރީޖަނަލް ހޮސްޕިޓަލް- ވަގުތު އިމޭޖަސް\nހދ. ކުޅުދުއްފުށީގައި 100 އެނދުގެ ފެންވަރު ރަނގަޅު އާ ހޮސްޕިޓަލެއް އަޅަން ސަރުކާރުން ނިންމައިފިއެވެ.\nމިކަން ހާމަވެފައިވަނީ މިދިޔަ ހަފްތާގެ ތެރޭގައި ރާއްޖޭގެ ސިއްހަތާބެހޭ ވަޒީރު، އަބްދުﷲ އަމީން އެރަށަށް ވަޑައިގެން އެ ރަށުގެ އޮންލައިން ނޫހަކަށް ދެއްވި އިންޓަވިއުއެއްގައެވެ. 'ކުޅުދުއްފުށި އޮންލައިން' އަށް މިނިސްޓަރު ދެއްވި އިންޓަވިއުއެއްގައި ވިދާޅުވި ގޮތުން މިއަހަރުގެ ތެރޭގައި ކުޅުދުއްފުށީގައި ޓާޝަރީ ހޮސްޕިޓަލެއް އެޅުމުގެ މަސައްކަތް ފެށުމަށް މަސައްކަތް ކުރައްވަމުން ގެންދަވާ ކަމަށެވެ.\nކުޅުދުއްފުށީގެ ޓާޝަރީ ހޮސްޕިޓަލުގެ ކުރެހުންތައް ފައިނަލް ކުރުމުގެ މަސައްކަތް މިހަފްތާ ތެރޭ ނިންމާލެވި، އެވޯޑު ކުރެވިގެން ދާނެ ކަމަށާއި، އަދި އެ މަޝްރޫޢު ކުރިއަށް ގެންދިޔުމަށް ސަރުކާރުން މި ހަފްތާގެ ތެރޭގައި ހުޅުވާލާނެ ކަމަށް ސިއްހީ ވަޒީރު އެ ނޫހަށް މަޢުލޫމާތު ދެއްވަމުން ވިދާޅުވިއެވެ. އާ ހޮސްޕިޓަލް އަޅާނެ ބިން އަދި ނިންމާފައި ނުވާ ނަމަވެސް ކުޅުދުއްފުށީގެ މިހާރު ހުރި ހޮސްޕިޓަލުގެ ގޯތި ތެރެއިން އެހެން ނޫނީ އެހެން ސަރަޙައްދަކުން ބިން ހޯދުމަށް މިހާރު އެ އަތޮޅުގެ ކައުންސިލާ މަޝްވަރާ ކުރަމުން ގެންދާ ކަމަށް އަމީން ވިދާޅުވިއެވެ.\nއަތޮޅު ތެރޭގެ5ސަރަޙައްދެއްގައި ފެންވަރު ރަނގަޅު ހޮސްޕިޓަލް އެޅުމުގެ ސިޔާސަތުގެ ދަށުން ސަރުކާރުން ކުޅުދުއްފުށީގައި އަޅަން ނިންމާފައިވާ އާ ހޮސްޕިޓަލް ވެގެން ދާނީ އެތަނުން އެންމެ ފެންވަރު ރަނގަޅު ހޮސްޕިޓަލަށް ކަމަށް މިނިސްޓަރު ވަނީ މަޢުލޫމާތު ދީފައެވެ. އާ ހޮސްޕިޓަލް ހުޅުވޭއިރު ސިއްހީ ވުޒާރާއިން އެންމެ އިސް ކަމެއްގެ ގޮތުގައި ދެކިގެން ކުރައްވާނެ ކަމަކީ ހޮސްޕިޓަލުގައި މަސައްކަތް ކުރާ ނަރުހުންނާއި، ޑޮކްޓަރުން ދެއްވާ ޙިދުމަތުގެ ފެންވަރު އިތުރަށް ރަނގަޅު ކުރުން ކަމަށް އަމީން ވިދާޅުވިއެވެ.\nކުޅުދުއްފުށީ ހޮސްޕިޓާ ޓާޝަރީ ފެންވަރަށް ހެދުމަކީ ރައީސް ޞާލިޙު އެރަށު ރައްޔިތުންނަށް ވެވަޑައިގަތް ވަޢުދެކެވެ. ޓާޝަރީ ފެންވަރުގެ ހިދުމަތް ދެވިގެން ދާ ނަމަ އެ ރަށުން ކުރިއަށް އޮތް ތާނގައި ރައްޔިތުންނަށް ދިމާވާ ސިއްހީ މައްސަލަތަކުގެ ފަރުވާ، އެކަމާ އެންމެ އެކަށޭނެ ސްޕެޝަލިސްޓު ޑޮކްޓަރުންގެ ބެއްލެވުމުގެ ދަށުން ލިބިގެންދާނެއެވެ. މިއީ ކުޅުދުއްފުށި ކަހަލަ އާބާދީ ބޮޑު ރަށަކަށް ކޮންމެހެންވެސް މުހިއްމު ކަމެކެވެ. މިކަމުގެ ފައިދާ އެ ހިސާބުގައި ދިރިއުޅޭ އެހެން ރަށްރަށުގެ މީހުންނަށްވެސް އެތައް ގޮތަކުން ލިބިގެންދާނެއެވެ.\nކޮވިޑް-19: ވެކްސިނެއް އުފެއްދިއްޖެ ނަަމަ ހުރިހާ ޤައުމަކަށް އެވެކްސިން ލިބުން މުހިންމު - އަމީން\nއޮކްޓޯބަރ 17, 2019 20:18\nހޮސްޕިޓަލާ އެއްކޮށް ތިތަނުގެ މެނޭޖްމެންޓްވެސް ބަދަލުކުރަންޖެހޭ.


ސްޓޭޝަނަރީ އައިޓަމްސްތައް ސަޕްލައިކޮށްދޭނެ ފަރާތެއް ހޯދަން\nމިސަރވިސްއަށް ބޭނުންވާ ސްޓޭޝަނަރީ އައިޓަމްސްތައް ސަޕްލައިކޮށްދޭނެ ފަރާތެއް ހޯދަން ބޭނުންވެގެން ކުރި ނަންބަރު H3(PU)/IUL/2015/109-ފ171 އިޢުލާނާ ގުޅިގެން ހުށަހަޅާފައިވާ އަންދާސީހިސާބުތަކުގެ އަގުތައް ބޮޑުކަމަށް ފެންނާތީ، އެއިޢުލާން ބާޠިލުކުރުމަށްފަހު، މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް އަލުން ހުޅުވާލަމެވެ.\nބީލަންތަކަށް ފައިސާ ބަލައިގަތުން އޮންނާނީ 2015 އޮގަސްޓު 06 ވާ ބުރާސްފަތި ދުވަހުން ފެށިގެން 2015 އޮގަސްޓު 10 ވާ ހޯމަ ދުވަހުގެ ނިޔަލަށް، ބަންދުނޫން ކޮންމެ ދުވަހެެއްގެ ހެނދުނު 10:00 އިން 11:00 އަށް މި ސަރވިސްގެ ފައިނޭންސް ޑިޕާޓްމަންޓް (އިސްކަންދަރު ބިލްޑިންގ، އަމީނީމަގު) ގައެވެ. ބީލަން ފޮތެއްގެ އަގަކީ -/400ރ (ހަތަރުސަތޭކަ ރުފިޔާ) އެވެ. ފައިސާ ދެއްކެވުމުން ބީލަންފޮތް، ސޮފްޓްކޮޕީ ފޯމެޓެއްގައި މިސަރވިސްގެ ޕްރޮކިއުމަންޓް ސެކްޝަނުން ލިބިވަޑައިގަންނަވާނެއެވެ.\nމި ޕްރޮޖެކްޓްގެ ޕްރީބިޑް ބައްދަލުވުން އޮންނާނީ 2015 އޮގަސްޓު 11 ވާ އަންގާރަ ދުވަހުގެ 11:00 ގައި، އިސްކަންދަރު ބިލްޑިންގގައެވެ. މި ޕްރޮޖެކްޓާ ގުޅޭގޮތުން އެއްވެސް ސުވާލެއްވާނަމަ 2015 އޮގަސްޓު 10 ވާ ހޯމަ ދުވަހުގެ 15:30 ގެ ކުރިން މިސަރވިސްގެ އީމެއިލް އެޑްރެސް [email protected] އަށް ފޮނުއްވުން އެދެމެވެ. ބީލަން ހުޅުވުން އޮންނާނީ 2015 އޮގަސްޓު 18 ވާ އަންގާރަ ދުވަހުގެ 11:00 ގައި މިސަރވިސްގެ ފައިނޭންސް ޑިޕާޓްމަންޓްގައެވެ. ބީލަންތައް ހުންނަންވާނީ ބަންދުކުރެވިފައިވާ ސިޓީއުރައެއްގައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަގުތު އަދި ޚިދުމަތް ދޭ ފަރާތުގެ ނަން ލިޔެފައި އޮންނަންވާނެއެވެ.\nބީލަންފޮތް ބައްލަވައިނުގަންނަވާ ފަރާތްތަކަށާއި، ބީލަންފޮތް ބަލައިގަތުމަށްފަހު ޕްރީބިޑް ބައްދަލުވުމުގައި ބައިވެރިވެވަޑައިނުގަންނަވާ ފަރާތްތަކަށް ބިޑް ހުޅުވުމުގެ ފުރުޞަތު ދެވެންނެތްވާހަކަ ދަންނަވަމެވެ.\nސުންގަޑި: 10 އޮގަސްޓް 2015 1100


މި މިނިސްޓްރީއިން 25 ސެޕްޓެމްބަރ 2019 ގައި ޝާޢިއުކުރި ނަންބަރު:(IUL)473/473/2019/29 ކޮންޕިއުޓަރ ޓެކްނީޝަން މަޤާމަށް އެކަށީގެންވާ ފަރާތެއް ކުރިމަތިލާފައި ނުވާތީ، އެ އިޢުލާން ބާތިލްކޮށް އެ މަޤާމަށް ކުރިމަތިލުމުގެ ފުރުސަތު އަލުން ހުޅުވާލީމެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ނޮވެމްބަރ7ވާ ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް އާޓްސް، ކަލްޗަރ އެންޑް ހެރިޓޭޖް (ޤައުމީ ދާރުލްއަސާރު، ޗާންދަނީމަގު) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] އަދި ފެކްސް 3326796 މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.


Raajje ai yacht'eh2hafthaa ah quarantine kohffi\nރާއްޖެ އައި ޔޮޓެއް ދެ ހަފްތާއަށް ކަރަންޓީންކޮށްފި\nވައި ބަދަލުވަންދެން އެއް ދުވަހަށް ރާއްޖޭގައި ބަނދަރުކުރަންޖެހޭ ކަމަށް ބުނި\nއެހެން ނަމަވެސް ހުއްދަ ދީފައިވަނީ ތެޔޮ އެޅުމަށް ވަނުމަށް އެކަނި\nކ. މާލެ | 26 މާރޗް 2020 | ބުރާސްފަތި 15:24 | 188,781\nރާއްޖެ އައި ޔޮޓެއް ދެ ހަފްތާއަށް ކަރަންޓީން ކުރަން ސަރުކާރުން ނިންމައިފިއެވެ.\nއެންއީސޯސީގެ ފަރާތުން ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ކޮވިޑް-19 ގެ ޓާސްކް ފޯހުގެ ތަރުޖަމާނު މަބްރޫކް އަޒީޒް ވިދާޅުވީ އެ ޔޮޓްގައި ތިބީ ދެ މީހުން ކަމަށާއި އެއީ ކްރޫޒްކޮށްފަ އައި ޔޮޓެއް ކަމަށެވެ. އަދި އެމީހުންނަށް ރާއްޖެއަށް ވަދެވުނީ ވަދެވެން އޮތް މުއްދަތަށް ވުރެ ފަހުން ކަމަށް ވެސް މަބްރޫކް ވިދާޅުވިއެވެ.\nއެ ޔޮޓުން ތެޔޮ ހުސްވާތީ ތެޔޮ އެޅުމަށް، އަދި ވައި ބަދަލުވަންދެން އެއް ދުވަހަށް ރާއްޖޭގައި ބަނދަރުކުރަންޖެހޭ ކަމަށް ބުނި ކަމަށާއި އެހެން ނަމަވެސް ހުއްދަ ދީފައިވަނީ ތެޔޮ އެޅުމަށް ވަނުމަށް އެކަނި ކަމަށް މަބްރޫކް ވިދާޅުވިއެވެ. އަދި ޔޮޓަށް އަނބުރާ ރާއްޖެއިން ފުރައިގެން ދެވޭނީ ދެ ހަފްތާގެ ކަރަންޓީން މުއްދަތަކަށް ފަހު ކަމަށް ވެސް އޭނާ ވިދާޅުވިއެވެ.\nސިއްހީ ކުއްލި ނުރައްކަލުގެ ހާލަތާއި ގުޅިގެން ހެދިފައިވާ ގަވައިދުތައް ބުނާގޮތުން، މިހެން ވަންނަ އުޅަނދުފަހަރު ދެ ހަފްތާއަށް ކަރަންޓީން ވާންޖެހެއެވެ. އެހެންކަމުން އެ ޔޮޓުގައި އެ ދެ މީހުން ކަރަންޓީން ކުރުމަށް ސަރުކާރުން ވަނީ ނިންމާފައެވެ.\nރާއްޖެއިން ވަނީ މި މަހުގެ 27 ވަނަ ދުވަހުން ފެށިގެން އޮންއެރައިވަލް ވިސާ ދިނުން ހުއްޓާލުމަށް ވެސް ނިންމާފައެވެ.\nޕެނަލްޓީގައި ލިވަޕޫލް ބަލިކޮށް އާސެނަލް ކުއާޓާއަށް


Ras Online - އިންޑިއާގައި ކޮވިޑް ވެކްސިން ހުސްވެ، ވެކްސިން ސެންޓަރުތައް ބަންދު ކުރަނީ\nއިންޑިއާގައި ކޮވިޑް ވެކްސިން ހުސްވެ، ވެކްސިން ސެންޓަރުތައް ބަންދު ކުރަނީ\nކޮވިޑުން ރައްކާތެރިވުމަށް އިންޑިއާގެ އެކި ސްޓޭޓް ތަކުގައި ކުރިއަށްދާ ވެކްސިން ދިނުމުގެ ޕްރޮގްރާމްގައި ބޭނުން ކުރާ ވެކްސިން ހުސްވެ ގިނަ ވެކްސިން ސެންޓަރުތަކެއް ބަންދުކުރަމުންދާކަމަށް އިންޑިއާގެ ސިއްހީ ވުޒާރާތަކުން ހާމަކޮށްފިއެވެ.\nއިންޑިއާގެ ބޮޑުވަޒީރު ނަރެންދްރަ މޯދީ މީގެ ކުރިން ވަނީ މެއި މަހު އެކަކުން ފެށިގެން 18 އަހަރުން މަތީގެ ހުރިހާ މީހުންނަށް ކޮވިޑް ވެކްސިން ދިނުމަށް ހުޅުވާލާނެކަމަށް ވިދާޅިވެފައެވެ. ނަމަވެސް އިންޑިއާގައި ކޮވިޑް ވެކްސިން ހުސްވެ، ގިނަ ސްޓޭޓްތަކެއްގެ ވެކްސިން ސެންޓަރުތައް ބަންދު ކުރަން ޖެހިފައިވުމުން މި ވައުދު ފުރިހަމަވާނެ ކަމަކަށް ލަފައެއް ނުކުރެވެއެވެ.\nވެކްސިން ހުސްވުމާއި ގުޅިގެން އިންޑިއާގެ މުމްބާއިގެ ސިއްހީ ވުޒާރާތަކުން ވަނީ، މުމްބާއީގެ ވެކްސިން ސެންޓަރުތައް ތިން ދުވަހަށް ބަންދުކޮށްފައިވާކަން އިއުލާންކޮށްފައެވެ. އަދި ދިއްލީގެ ސިއްހީ ވުޒާރާތަކުން ވަނީ ވެކްސިން ހުސްވުމާއި އެކު، ވެކްސިން ޖަހަން އައުން ހުއްޓާލުމަށް އާންމުންގެ ފަރާތުން އެދިފައެވެ.\nމީގެއިތުރުން އިންޑިއާގެ ބެންގަލޫރު ސިޓީ ނިސްބަތްވާ ކަރްނަޓަކާ ސްޓޭޓްގެ ހެލްތު މިނިސްޓަރ ވަނީ ވެކްސިން ނެތުމުން، އެސަރަހައްދުގައި 18 އަހަރުން މަތީގެ ހުރިހާ ބޮޑެތި މީހުންނަށް ކޮވިޑް ވެކްސިން ދިނުމަށް އަދި ފެށެން ނެތްކަމަށްވެސް ވިދާޅުވެފައެވެ.\nކޮވިޑުގެ ދެވަނަ ރާޅާއިއެކު، އިންޑިއާގައި މިބަލި ޖެހޭމީހުން ގިނަވެ، ވެކްސިން ދިނުންވެސް އިތުރުކުރުމަށް މަސައްކަތްކުރަން ފެށިއެވެ. އަދި މިއާއިއެކު، ވެކްސިން މަދުވެދާނެކަމަށް ބަލައި، އިންޑިއާއިން މީގެކުރިން ވަނީ އެހެން ގައުމުތަކަށް ވެކްސިން ފޯރުކޮށްދިނުންވެސް ވަގުތީގޮތުން މެދުކަނޑާލާފައެވެ.


ރޭންކް: އެމް. އެސް 1\nވަޒީފާ އަދާކުރާ ސެކްޝަނާއި ތަން: ފައިނޭންސް ޑިވިޝަން، ޕޭމަންޓް އެންޑް ރެވެނިޔު ސެކްޝަން/ މިނިސްޓްރީ އޮފް އެޑިޔުކޭޝަން / މާލެ\nމިނިސްޓްރީއާއި މިނިސްޓްރީގެ ދާއިރާގެ ތަންތަނާއި، ރާއްޖޭގެ ހުރިހާ ސްކޫލްތަކެއްގެ ބަޖެޓް މެނޭޖް ކުރުމުގެ މަސައްކަތް ކުރުން.\nމިނިސްޓްރީއާއި މިނިސްޓްރީގެ ދާއިރާގެ ތަންތަނާއި، ރާއްޖޭގެ ހުރިހާ ސްކޫލްތަކަށް ބޭނުންވާ ކެޕިޓަލް ތަކެތި ހޯދުމަށް ބޭނުންވާ ހުއްދަ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ، ހޯދުމުގެ މަސައްކަތް ކުރުން.\nމިނިސްޓްރީއާއި މިނިސްޓްރީގެ ދާއިރާގެ ތަންތަނާއި، ރާއްޖޭގެ ހުރިހާ ސްކޫލްތަކުން ކުރަން ބޭނުންވާ މަރާމާތުގެ މަސައްކަތް ކުރުމުގެ ހުއްދަ މިނިސްޓްރީ އޮފް ފިނޭންސް އެންޑް ޓްރެޜަރީއަށް ލިޔެ، ހޯދުމުގެ މަސައްކަތް ކުރުން.\nތަޢުލީމީ ދާއިރާގެ ތަންތަނުގެ ބަޖެޓަށް ގެންނަންޖެހޭ ބަދަލުތައް ގެނެސް، ބަޖެޓް ކޮންޓްރޯލްތައް ތައްޔާރުކޮށް މިނިސްޓްރީ އޮފް ފިނޭންސް އެންޑް ޓްރެޜަރީއަށް ފޮނުވުމާއި، އަނބުރާ ލިބުމުން އެސްކޫލަކަށް ނުވަތަ މަރުކަޒަކަށް ފޮނުވުން.\nމިނޫނަސް އޮފީހުގެ އިސްވެރިން ހަވާލުކުރާ ރަސްމީ މަސައްކަތްތައް ދުވަހުން ދުވަހަށް ކޮށް ނިންމުން.\n1. އެކައުންޓްސް ނުވަތަ ފައިނޭންސް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، އެކައުންޓްސް ނުވަތަ ފައިނޭންސް ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން.\n2. އެކައުންޓްސް ނުވަތަ ފައިނޭންސް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ހާސިލުކޮށްފައިވުން.\n3. އެކައުންޓްސް ނުވަތަ ފައިނޭންސް ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ހާސިލުކޮށްފައިވުމާއެކު، ގުޅުންހުރި އެހެން ދާއިރާއަކުން ލެވެލް4ނުވަތަ އެއަށްވުރެ މަތީ ސަނަދެއް ހާސިލުކޮށްފައިވުން.


Income support project ge dhashun dive course thakeh fashanee | Mihaaru\nއިންކަމް ސަޕޯޓް ޕްރޮޖެކްޓުގެ ދަށުން ޑައިވް ކޯސްތަކެއް ފަށަނީ\nސަރުކާރުން ޑައިވް ސެންޓަރުތަކާ ކޯސްތައް ހިންގުމަށް ހަވާލުކުރި ހަފްލާގައި ކުންފުންޏެއްގެ އޮފިޝަލަކާ އެކު އިކޮނޮމިކް މިނިސްޓްރީގެ ސްޓޭޓް މިނިސްޓަރު ނީޒާ އިމާދު. --ފޮޓޯ: އިކޮނޮމިކް މިނިސްޓްރީ\n19 މެއި 2022 - 22:09\nސަރުކާރުން ތައާރަފްކުރި ކޮވިޑް-19 އެމަޖެންސީ އިންކަމް ސަޕޯޓު ޕްރޮޖެކްޓްގެ ދަށުން ހިންގާ އަޕްސްކިލިން އަދި ޓްރެއިނިން ޕްރޮގްރާމްގެ ޑައިވިން ދާއިރާގެ ކޯސްތައް ފެށުމަށް ތައްޔާރުވެއްޖެ އެވެ.\nމިކަމަށްޓަކައި މިއަދު ބޭއްވި ރަސްމިއްޔާތުގައި އިކޮނޮމިކް މިނިސްޓްރީން ވަނީ މި ކޯސްތައް ހިންގާ 10 ސެންޓަރަކާ އެކު އެއްބަސްވުންތަކުގައި ސޮއިކޮށްފަ އެވެ. މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަ ނީޒާ އިމާދެވެ.\nޑައިވް ކޯސްތައް ހިންގުމަށް އެއްބަސްވި ކުންފުނިތަކުގެ ތެރޭގައި ހިމެނެނީ މޫދު ބުޅާ ޑައިވް ސެންޓަރު، ވޯޓާ ޕްރޫފް ލޮޖް މޯލްޑިވްސް، ޑައިވް ޑެސްކް ޕްރައިވެޓް ލިމިޓެޑް، އޯޝަން ޖަންކީސް، ޑައިވް ކްލަބް މޯލްޑިވްސް ޕްރައިވެޓް ލިިމިޓެޑް، ޑައިވާސް ލޮޖް މޯލްޑިވްސް، ނައިފަރު ސްކޫބާ ސެންޓަރު، ޕެޝަންސް ޕެރަޑައިވްސް ޕްރައިވެޓް ލިމިޓެޑް، އޯޝަން ވޯރިއާސް، ޑައިވް އިންސްޓިޓިއުޓް އަދި ވިލާ ކޮލެޖެވެ.\nއިކޮނޮމިކް މިނިސްޓްރީން ބުނި ގޮތުގައި، މި ކުންފުނިތަކާ ގުޅިގެން ހަތް ކޯހެއް ހިންގާނެ އެވެ. އެއީ އޯޕަންވޯޓާ ޑައިވް ކޯސް، އެޑްވާންސް އޯޕަން ވޯޓާ ޑައިވް ކޯސް، އެމަޖަންސީ ފަސްޓް ރެސްޕޮންޑާ ކޯސް، ރެސްކިއު ޑައިވާ ކޯސް، ޑައިވް މާސްޓާ ކޯސް، އެސިސްޓަންޓް އިންސްޓްރަކްޓަާ ކޯސް އަދި އޯޕަން ވޯޓާ އިންސްޓްރަކްޓާ ކޯހެވެ.\nއަޕްސްކިލިން އެންޑް ޓްރެއިނިން ޕްރޮގްރާމުގެ މަގްސަދަކީ ކޮވިޑްގައި އާމްދަނީއަށް ނޭދެވޭ އަސަރުކުރި މީހުން ވަޒީފާއަށް ނިކުތުމަށް ބޭނުންވާ ހުނަރާއި ތައުލީމު ދިނުމާ އެކު ވަޒީފާގެ ފުރުސަތު ހޯދަދިނުމެވެ.\nމި ޕްރޮގްރާމްގެ ދަށުން އެކައުންޓިން ދާއިރާގެ ފުރުސަތުތަކެއް ވެސް ވަނީ ހުޅުވާލައިފަ އެވެ. އަދި އަންނަ ހަފްތާތެރޭ އައިޓީ އަދި ޑައިވިން ދާއިރާގެ ކޯސްތަކަށް ޖޮބްސެންޓަރު މެދުވެރިކޮށް ކުރިމަތިލެވޭނެ ކަމަށް އިކޮނޮމިކް މިނިސްޓްރީން ބުންޏެވެ.\nއިންކަމް ސަޕޯޓުގެ ދަށުން ހިންގާ އެޕްރެންޓިސް ޕްރޮގްރާމުގައި ބޭނުންވާ ތަމްރީނުތައް ކުރިއަށް ގެންދިއުމަށް ސަރުކާރުންވަނީ މިދިޔަ އޭޕްރިލް މަހުގެ ތެރޭގައި އެމްއޭސީއެލް، އެސްޓީއޯ، ވެމްކޯ، އެމްޓީސީސީ އަދި އެޗްޑީސީ އާއި ހަވާލުކޮށްފަ އެވެ.\nވިލާ ކޮލެޖް އިކޮނޮމިކް މިނިސްޓަރު އިކޮނޮމިކް ޑިވެލޮޕްމެންޓް މިނިސްޓްރި ޔުނިވާސިޓީ ފީނުން


Bali jehunu meehaa ge Dhe dharin ves positive, Travel history nei!\nކުޅުދުއްފުށިން ރޭންޑަމް ސާމްޕަލެއް ނަގަނީ، މިއަދު ޕޮޒިޓިވްވި މީހާގެ ދެ ދަރިންވެސް ވަނީ ޕޮޒިޓިވްވެފައި--ފޮޓޯ: ކޭއާރުއެޗް\nބަލި ޖެހުނު މީހާގެ ދެ ދަރިންްވެސް ޕޮޒިޓިވް، ޓްރެވަލް ހިސްޓްރީއެއް ނެތް!\nކުޅުދުއްފުށި ސިޓީން މިއަދު ޕޮޒިޓިވްވި 34 އަހަރުގެ އަންހެން މީހާގެ ދެ ދަރިފުޅުވެސް ކޮވިޑް-19 އަށް ޕޮޒިޓިވްވެއްޖެ އެވެ.\nރޯގާގެ އަލާމާތްތައް ހުރެގެން، ފުލޫ ކުލިނިކަށް ދެއްކި މީހާގެ ދެ ދަރިން ޕޮޒިޓިވްވިކަން ކޭއޯއަށް ވަނީ އެނގިފަ އެވެ. އެގޮތުން އޭނާގެ 8 އަހަރުގެ ދަރިފުޅާއި 13 އަހަރުގެ ދަރިފުޅު ވަނީ ޕޮޒިޓިވްވެފަ އެވެ. އަދި އެ ދެ ކުދިންގެ ފަރާތުންވެސް ބަލީގެ އަލާމާތްތައް ދަނީ ފެންނަމުންނެވެ.\nމައުލޫމާތު އެނގޭ އޮފިސަރަކު ކޭއޯއަށް ވިދާޅުވީ، މިއަދު ޕޮޒިޓިވްވި މީހުންނަކީ ކުރިން ޕޮޒިޓިވްވި މީހުންނާ ޑައިރެކްޓް ކޮންޓެކްޓެއްވެސް ނޫން ކަމަށާއި އަދި މިހާތަނަށް ބެލިބެލުމުން އެ މީހުންގެ ޓްރެވަލް ހިސްޓްރީއެއްވެސް ނެތް ކަމަށް އޮފިސަރު ވިދާޅުވި އެވެ.\nއެ ގޭގައި ދިރިއުޅެނީ މަދު ބައެއް ކަމަށާއި އެ ތިން މީހުންގެ އިތުރުން ދެން އުޅެނީ އިތުރު އެކަކުކަމަށްވެ އެވެ.\nއަދި އެކަމާ ގުޅިގެން ކޮންޓެކްޓް ޓްރޭސިން ހެދުމުގެ މަސައްކަތްކުރަމުންދާ ކަމަށާއި ބައެއް ސާމްޕަލްތައް މިހާރު ނަގާފައިވާ ކަމަށެވެ. އަދި މިރޭވެސް އިތުރު ކޮންޓެކްޓް ސާމްޕަލް ނަގަން ހަމަޖެހިފައިވާކަމަށް އޭނާ ވިދާޅުވި އެވެ.\nމިމަހު ދެވަނަ ދުވަހުވެސް ވަނި އެއް އާއިލާއަކަށް ނިސްބަތްވާ ހަތަރު މީހަކަށް ކޮވިޑް ޖެހިފަ އެވެ. އެތަނުން އެކަމަކީ ކުޅުދުއްފުއްޓާއި މާލެއާ ދެމެދު ދަތުރުކުރާ ފާޅުބޯޓުގައި މަސައްކަތްކުރާ ފަޅުވެރިޔެކެވެ.


ލޯތްބެއްގެ ފެށުން 16 – Esfiya – Dhivehi Vaahaka Site\n- by Belle - 54- July 10, 2019\n” ބޮސް، ޔުއާރ ވައިފް އިޒް ގޮއިން ވިތް ޔަމާން ” ޒައިކު ފޯނު ނެގުމުން ލިބުނު ޙަބަރަކުން ހުރެވުނީ މީޓިންއެއްގައި ކަމެއްވެސް ހަނދާނެއް ނުވިއެވެ. ކޮޅަށް ތެދުވަމުން ވާހަކަ ދެއްކި އިރު އަޑުވެސް ދަނީ ތުރުތުރު ލަމުންނެވެ. ވަށައިގެންހުރި އެންމެނަށް ނަޒަރު ހިންގާލިއިރު އެންމެން ހައިރާންވެގެން ބަލަން ހުއްޓެވެ. އެ ކާރަށް ފޮލޯ ކުރުމަށް ބުނެ މީޓިން ކުރުކޮށްލަމުން ނުކުތީ ކާރަށް އެރުމަށެވެ. އޭރު އެދެ ލޮލުން ދެރައާއި އެއްވަރަށް ނުރައްކާތެރި ދަރަޖަ އަކަށް ހިތްހަމަ ނުޖެހުން ފެނުނެވެ.\n” އައި ވިލް ކިލް ޔޫ ޔަމާން. އައި ވޯންޓް މައި ވައިފް ބެކް. އެންޑް އައި ޑޯންޓް ވޯންޓް ޝީ ހެޓްސް މީ ” ޒައިކް އަމިއްލަ ނަފްސާ އެތައް ވާހަކަ ތަކެއް ދައްކަމުން ކުރިއަށް ދިޔައެވެ.\nޝިފާ އޮފީހަށް އަންނަން ވާއިރަށް ޔަމާން ވަނީ އޭނަގެ ކެބިންގައި އިތުރު މޭޒަކާ އެއްޗެހި ބަހައްޓާ ވަރަށް ރީތި ކޮށްލައިފައެވެ. ހިތުގައި ޝިފާއަށް އިތުރު މަގާމެއް ދެވުނު ކަހަލައެވެ. މިހާރަނގަޅު އަންހެން ކުއްޖަކު ލިބުމުންވެސް ޒައިކް އަށް އުޅެން ނޭގުމުން ، ޒައިކް އަތުން ޝިފާ ބީވާ ދުވަހަކުން ހަމަ ގައިމުވެސް އޭނަ ޝިފާއަށް އެހީތެރިވާނެއެވެ. އެހީތެރި ވެވޭނީ ކޮންމާނައެއްގައި ކަމެއް ނޭގުނު ނަމަވެސް، އޭނަވެސް ހަޔާތުގެ ބައިވެރިއަކަށް ބޭނުން ވަނީ ޝިފާ ކަހަލަ ބަސްއަހާ ކިޔަމަންތެރި ކުއްޖެކެވެ. އެކަހަލަ ކުދިން މި އެމެރިކާއިން ހަމަގައިމުވެސް ނުލިބޭނެއެވެ.\n” މީ ވަރަށް މުހިންމު ޕްރޮޖެކްޓެއް އިނގޭ. ފިފްޓީ މިލިއަން ޑޮލާރ ގެ ޕްރޮޖެކްޓެއް. ޝިފާ ވާނެ މިއަށް ޕްރެޒެންޓޭޝަން ހަދަން ހެލްޕް ވާން. ވަރަށް ނާރވަސް ވޭ ގޯސްކޮށް އެންމެ ކަމެއްވެސް ކުރެވިދާނެތީ ” ޕްރޮޖެކްޓާ ބެހޭ ގިނަ މައުލޫމާތު ތަކެއް ދީ ، ޕީ.އޭ އަކު ކުރާނެ ކަންކަން ކިޔައިދިނުމަށްފަހު ކޮފީ ތައްޓެއް ހިފައިގެން ގޮނޑީގައި ޖައްސާލީ ޝިފާ ދައްކާ ވާހަކަ އަޑުއަހާލުމަށެވެ. ފުރަތަމަ ދުވަސްކަމުން މާގިނައިން މަސައްކަތް ޖައްސާކަށް ބޭނުމެއް ނޫނެވެ. މަޑުމަޑުން މަސައްކަތައް ހޭނޭނެއެވެ.\n” އިނގޭތަ އިއްޔެ ބައްޕަ ގުޅި. ބުނި މިކޮޅަށް އަންނަވާހަކަ. އަދި އެންމެ އުފާވީ އެހެން މަންމަ އަކު ބައްޕަ ދިރިއުޅުމަށް ގެނަޔަސް އޯކޭ ހޭ އެހީމަ. އުފަލުން ރޮވުނު. އެހެން އެކަނި ވެރިކޮށް އުޅޭތާ ހާދަ ގިނަ ދުވަހެއް ވެއްޖެއޭ. މަންމަ މަރުވި ފަހުން އަދި ކިރިޔާ އެހެން މަންމަ އެއްގެ ވާހަކަ އެ ދެއްކީ ވެސް ” ލޯ ފެންކަޅިވެ ހުރެ ޝިފާ ލޯ ފުހެލިއެވެ. އޭނާގެ ހަޔާތުގެ ވާހަކަ ހިއްސާ ކުރާނެ ފަރާތެއް ލިބުމުންނެވެ. ނަތާ ކައިރީގަ ހުރިނަމަ މިހެން އެކަނިވެރިކޮށް އުޅޭކަށް ނުޖެހޭނެއެވެ. ޒައިކު އަކީ އޭނާ ދައްކާ ވާހަކަ އަޑުއަހާނެ ގާތް ފަރާތެއް ނޫނެވެ.\nޔަމާން ވަރަށް ހިތްވަރު ދިނެވެ. ދެރަ ނުވުމަށް އެދި ވާހަކަ ދެއްކިއެވެ. މަންމަ އަށް ފުރިހަމައަށް މަރުޙަބާ ކިއުމަށް އެދުނެވެ. ޔަމާންގެ ވާހަކަތަކުން އިތުރު ހިތްވަރެއް ޝިފާއަށް ލިބިގެން ދިޔަކަހަލައެވެ. އޭނައަށް މީހެއްގެ ޙިޔާލު ބޭނުން ވެފަ ހުންނަ ތާ ކިހާ ޒަމާނެއް ހެއްޔެވެ. ނަތާ ކިޔެވުމުގެ ކަންތައް ހުރި ގޮތުން މިވީ ހަތަރު މަސްތެރޭ އާދެވޭ ކަހަލަ ގޮތެއް ނުވެއެވެ. އެހެން ނޫންނަމަ އޭނަގެ ވާހަކަ ތަކަށް ޙިޔާލު ހޯދަން އެހެން މީހަކު ކައިރީ ނަހާނެއެވެ. ކުއްލި އަކަށް ރީޙާން މަތިން ހަނދާން ވިއެވެ. ރީޙާން މިހާރު އެހެން ކުއްޖަކާ ރައްޓެހި ވެއްޖެ ބާއެވެ. އަދި ކައިވެނި ކޮށްގެން މިކޮޅަށް އައި ފަހުން ރީޙާންގެ ޙަބަރެއް ނުވެއެވެ. ދެރަވެސް ވިއެވެ. އެހާ ރަނގަޅު އެކުވެރިއަކު ދުރު ކޮށްލެވުމުންނެވެ. އޭނަ ހިތުގައި ކޮންމެ އެއްޗެއް އޮތަސް އެކަން ފާޅު ނުކުރާ ހިނދަކު ނޭގޭ ކަމަށް ހެދިގެން އުޅެވިދާނެ ނޫންހެއްޔެވެ. އެކުވެރި ކަމާއެކު ވާހަކަ ދައްކާލުމަކުން މައްސަލައަކީ ކޮބާ ހެއްޔެވެ. ފަހުން ރީޙާންގެ ޙަބަރެއް ބަލާލުމަށް ނިންމިއެވެ.\n“އެކަމު ބުނަން، ބައްޕަ އަށް މީގެން އެއްވެސް ކަމެއް އިނގޭކަށް ބޭނުމެއް ނޫން. އޭރުން ހަމަ ވަގުތުން ގެންދާނެ. މިތާ ހުއްޓަކަ ނުދޭނެ. ކޮންމެ ގޮތެއްވިއަސް އަދި ޒައިކް ހިތުން މަގާމެއް ލިބޭނެ ކަމަށް މިބަލަނީ. އެކަމަށް ވަރަށް ހިތްވަރު ކުރަންޖެހޭނެ. ކިހާދުވަހަކު އިންތިޒާރުގަ ހުންނަން ޖެހޭނެބާއޭ ހިތައްއަރާ. އޭނަ ކިތަންމެ ރުޅިއަންނަން ބޭނުން ވިއަސް ދޫ ނުކޮށްލާ ހިނދަކު މިތާ އޭނަ ކައިރީ އުޅެން ބޭނުމީ ” އިތުރަށް ޔަމާންގެ މޫނަށް ބަލާލީ ސުވާލެއް ކޮށްލުމުގެ ބޭނުމުގައެވެ. އަހަން ނާހަން ހުރެފަވެސް ހިތުގައިވާ އެއްޗެއް ބޭރުކޮށްލުމަކުން ގޯހެއް ނެއްކަމަށް އަމިއްލަ ވިސްނުމަށް އައެވެ. ދެން އިތުރަށް އެއްޗެއް އަހާނެ މީހަކު ވެސް ހުރީކީ ނޫން ވިއްޔާއެވެ. ހަގީގަތް ހޯދަން ބޭނުންނަމަ، ހިތައް ކުޑަނަމަވެސް ހަމަޖެހުމެއް ހޯދަން ބޭނުންނަމަ މި ސުވާލުގެ ޖަވާބު ބޭނުން ވާނެކަމަށް ޝިފާ ހީކުރިއެވެ.\n” ސުވާލެއް ކޮށްލަންތަ؟ ” ޔަމާން ހިނިތުން ވުމަކާއެކު ބޯ ޖަހާލިއެވެ.\n” ލިވީ އަކީ ކާކުތަ؟ ” ޝިފާ ކުރި ސުވާލަކުން ޔަމާން ބޯން ހުރި ކޮފީ ތަށި ނުވެއްޓުނީ ކިރިޔާއެވެ. ކޮށި އެރީ އެހެނަކުން ނޫނެވެ. އުނދަގޫ ގޮތަކަށް ކެއްސަމުން ދިޔައެވެ. ޝިފާ ވަރަށް ހާސްވުމާއެކު ތައްޓަކަށް ފެން އަޅަމުން ޔަމާން އަށް ދިއްކޮށްލިއެވެ. އިރުކޮޅެއް ވުމާއެކު މޭގައި އަތް ފިރުމާލަމުން ޔަމާން ހަމަޔަކަށް އެޅުނެވެ. އަދި ދޭނެ ޖަވާބަކާމެދު ވިސްނާލިއެވެ. ކޮންމެ ގޮތެއް ވިއަސް ޝިފާ އަނދިރީގަ ބަހައްޓާކަށް އޭނަ ބޭނުމެއް ނޫނެވެ. އެކަމަކު ހަގީގަތް ފާޅުކުރުމުގެ ބާރެއް އޭނަ އަތަކު ނެތެވެ. ޒައިކް މިކައިވެންޏާ ގަބޫލުވި ސަބަބުވެސް ބުނެވޭކަށް ނެތެވެ. އޭނަގެ ސަބަބުން އެދެމީހުން ވަކިވާކަށް ޔަމާން ބޭނުމެއް ނޫނެވެ. އޭރުން ހަމަ ގައިމުވެސް މަންމަ އާއި ބައްޕަ ވާނެ ދެރަ އޭނައަކަށް އޮޅިފައެއް ނުވެއެވެ.\nވާހަކަ ދައްކަން ދޫ ހަރަކާތް ކޮށްލުމާއެކު މޭޒުމަތީ ހުރި ފޯނު ރިންގު ވާން ފަށައިފިއެވެ. މިވަގުތަށް އެންމެ ރަނގަޅު ގޮތް ކަމުގައި ޔަމާން ނިންމިއެވެ. އެކޮޅުން އިވުނު ވާހަކަ އަކުން ޔަމާންގެ ދެލޯ ބޮޑުކޮށްލެވުނެވެ. ފޯނުގެ އައްގަނޑަށް ބާރުކޮށްލެވުނެވެ. އެކޮޅުން ދެއްކި ވާހަކަ އަކަށް އެއްބަސް ވެލަމުން ފޯނު ބާއްވާލިއެވެ. އަދި ޝިފާ އަށް ބަލާލީ ދެން ކަންތައް ކުރަންވީ ގޮތެއް ހިތައް ނޭރުމުންނެވެ. ފައިލެއް ދެމުން މަސައްކަތައް އެނބުރި ދިއުމަށް ބުނެލިއެވެ.\nމިވަގުތު އިތުރަށް ވާހަކަ ނުދައްކާ ޝިފާވެސް ފައިލު ހިފައިގެން ހިނގައިގަތީ އޭނަގެ މޭޒު ކައިރިއަށް ދިއުމަށެވެ. އެކަމަކު ޔަމާން ގެ ފުށުން ޖަވާބެއް ނުލިބުމުން އިތުރަށް ހިތުގައި ސުވާލު އުފެދުނެވެ. ކޮންމެވެސް ގޮތަކުން އަދި ލިވީ އަކީ ކާކުކަން ހޯދުމަށް ހިތުގައި އަޒުމް ކަނޑައެޅިއެވެ. ލިވީގެ ވާހަކަ އެހުމުން ޔަމާންގެ މޫނުމައްޗައް އެރި ކުލަވަރުން ހަގީގަތުގައިވެސް ގޯހެއް އެބައުޅޭކަން ވިސްނުނެވެ.\nމަސައްކަތަށް ގެއްލިފައި ހުއްޓާ ދޮރާ ދިމާއަށް ބަލާލެވުނީ ވަރަށް ބާރަށް މީހަކު ދޮރު ހުޅުވާލުމުންނެވެ. ކުއްލިއަކަށް ކޮޅައް ތެދުވެވުނީ ފެނުނު މަންޒަރު ގަބޫލު ނުކުރެވިގެންނެވެ. ޒައިކް ދެލޮލުންވެސް އައިއްސަ ހުރި ރުޅި އަންދާޒާ ކޮށްލެވުނެވެ. ދިޔަ ގޮތައް ގޮސް ޔަމާންގެ ގަމީހުގައި ހިފުމަށްފަހު ކޮޅައް ނެގިއެވެ. އަދި އަތުގެ އެންމެ ބާރު މިނުގައި މޫނުމަތީ ޖެހުމާއެކު ޔަމާންގެ، ތުންފަތް ފަޅައިގެންގޮސް ލޭ އަންނަން ފެށިއެވެ. އެވަރުންވެސް ރުޅި މައިތިރިވީކަމަކަށް ނުވެއެވެ.\n” ބުނީމެއްނު މަގޭ ވައިފް އާ ދުރުން އުޅޭށޭ. ތިހާ އަންހެނަކަށް ބޭނުން ވެގެން އުޅެންޏަ ބައްޕަ ކައިރީ ބުނެބަލަ އަންހެނަކު ހޯދަ ދޭށޭ. ” އިތުރަށް އަތުން ގޯހެއް ހެދި ދާނެތީ ދެ ޖީބައް އަތްޖަހާލީ އެދެލޮލުން ޔަމާން ފިއްސާލާފަދަ ނަޒަރެއް ދެމުންނެވެ. އެހެނަސް ޔަމާންގެ ތުންފަތުން ފެނުނު ހިނިތުން ވުން ފެނުމުން ނިވެމުން ދިޔަ އަލިފާނަށް ދަރު އެޅުނު ފަދައެވެ. އަނެއްކާ ޔަމާން ގައިގަ ޖެހުމަށް އަތް މަޅާލުމާއެކު ސިހުނީ ޝިފާ އެދެއަތުގަ ހިފެހެއްޓުމުންނެވެ. މިތަނަށް ވަންއިރު އޭނައަކަށް ޝިފާއެއް ނުފެނުނެވެ. ދެލޯ ބޮޑުކޮށްލެވުނީ ލައިގެން ހުރި އެއްޗިހި ފެނިފައެވެ. އޮފީހަކަށް ދާން އަންހެން ކުއްޖަކު ލާން އެންމެ ކަމުދާ ކަހަލަ ހެދުމެކެވެ. ކަކުލާ ހަމައަށް އަރާ ސްކާޓަކާއެކު ބެގީ ޖަހައިފައިވާ އަތް ދިގު މަތިކޮޅެކެވެ. އަތް ދިގު ނަމަވެސް ފޮތީގެ ތުނިކަމުން ހަށިގަނޑު ގެ ދޮންކަން އެންމެ ރީތިކޮށް ފާޅުވާން ހުއްޓެވެ. ހިތުގައިވީ ހުރިހާ އިހުސާސެއް އެއްފަހަރާ ހިނގައިގަން ކަހަލައެވެ. ހިތުގައިވީ ހުރިހާ ރުޅިވެރިކަމެއް އެއްފަހަރާ ފިލައިގެން ދިޔައެވެ. ޝިފާ އޭނައަށް މިހަދާ ޖާދުލެއްގެ ނަންވެސް ހިތަކަށް ނާރައެވެ. އިނގޭހާވެސް އެއްޗަކީ ޝިފާ ފެނުމުން އެހެން ހުރިހާ ކަމެއްގެ މަތިން ހަނދާން ނެތޭކަމެވެ. އެ ސޫރައަށް ބަލަން ބޭނުންވާ ކަމެވެ. އެ އިޙުސާސް ކުރަން ހަށިގަނޑު ބާރުއަޅާ ކަމެވެ.\n” ކިހިނެއްތަ ވަނީ ޒައިކް އަށް. މީހުންގެ ގަޔަށް ބޮލަށް ނޭރިއްޔަކާ ފިރިހެނަކަށް ނުވާނީތަ!. އަހަރެން މީ އުޅޭ މީހެއްކަމެއް، ޒައިކް ގެ ކާކުކަމެއް ހަނދާން ހުންނަ ހެނެއް ހިޔެއް ނުވޭ. ބޭނުން ވީމަ ރީތިކޮށް ވާހަކަ ދައްކާފަ ބޭނުން ނުވީމަ ދުރުން އުޅެން ޒައިކް ހިތުގަ އޮތީ ” ހަށަން ބަންނަމުން ޖެހިލުން ނުވާ ބެލުމަކުން ޒައިކް އާ ދިމާއަށް ބަލާލިއެވެ.\n” ޝިފް . ވައި އާރ ޔޫ ޑުއިން ދިސް ” އެހާ އަވަހަށް ޒައިކްގެ މޫޑް ބަދަލް ވުމުން ޝިފާވެސް ހައިރާންވިއެވެ. އެކަމަކު އޭނަ އެކުރި ކަމަކުން ރީތިކޮށް ވާހަކަ ދައްކަން އުނދަގޫ ވިއެވެ.\n” ޒައިކްގެ މަސައްކަތަކީ އަބަދު އޮފީސް. އޮފީސް. އެހެން ކަމެއް ނެއް. އަހަރެންނާ މެދު ވިސްނާކަށް ވަގުތެއް ނުވޭ. އަބަދު ގޭގަ ކަމެއް ނެތިފަ ހުންނަން ވީމަ ފޫހިވާނެކަންވެސް ތި ސިކުޑިއަކަށް ނުވިސްނޭ. އަހަރެން މިހެން ބުނީމަ ޔަމާން ބުނި ޕީއޭ އެއް ނެގެން ވާއިރަށް އަންނާށޭ އޭނައާއެކީ މަސްއްކަތް ކުރަން. އެކަމް އޭނަ ދޯ މި ގޯސްވީ ” ޒައިކް ނިއްކުރީގަ އަތްޖައްސާލަމުން ފަހަތަށް ވާގޮތަށް ޝިފާގެ އަތުން އަޅުވާލިއެވެ. އެއަތުގަ ހިފާލަމުން ޒައިކުގެ އަތުން ފިރުމާލީ ޝިފާ ރުޅިއައިއްސަ ހުރުމުންނެވެ. އެކުޑަ ބީހިލުމުންވެސް ޒައިކުއަށް ބުނެދޭން ނޭނގޭ އުފާވެރިކަމެއް އިޙުސާސް ވިއެވެ.\n” ސޮރީ . އެކަމު އޭނަޔާ އެކީ މަސައްކަތް ކުރުމުގެ ހުއްދައެއް ނުދެވޭނެ. ހިނގާ އަހަންނާއެކު އޮފީހަށް. އަހަރެންގެ ޕީއޭ ހުއްޓަސް ޝިފް އަށް މަސައްކަތް ކުރެވޭނެ އޭނަގެ މަތިން. ޕްލީޒް ” ނުދާން ބޯހޫރާލި ނަމަވެސް ޒައިކް ގޮތް ދޫ ނުކުރާނެކަން އެނގުމުން އެންމެ ފަހުން ބޯ ޖަހާލީ އެކަމަށް އެއްބަސް ވުމުގެ ގޮތުންނެވެ. ދަބަސް ހިފައިގެން ޒައިކް އާއެކު ހިނގައި ގަތުމަށްފަހު މަޑުކުރުމަށް ބުނުމަށްފަހު ޔަމާން ކައިރި އަށް ދެވުނީ ކަމެއް ހަނދާން ވެގެނެވެ.\n” ސޮރީ އިނގޭ. ވަރަށް ތަދު ވޭތަ؟ ” ރުމާލެއް ޔަމާންގެ އަތައް ދެމުން މާފަށް އެދުނީ ޒައިކް ކަންތައް ކުރި ގޮތުންނެވެ. ހިނިތުން ވެލަމުން މައްސަލައެއް ނޫންކަމަށް ޔަމާން ބުނެލިއެވެ. އަދި އެއްލޯ މަރާލީ އެމީހުންގެ މަސައްކަތް ކާމިޔާބު ވި ވާހަކަ ސިއްރުން ބުނެލަމުންނެވެ. ދެވަނަ ފަހަރަށް ޒައިކް އައިސް ޝިފާ އަތުގަ ހިފަމުން އެތަނުން ނުކުމެވޭތޯ ހިނގައި ގަތެވެ.\nކާރުގައި ހުރި އިރު ޝިފާ ހުރީ ލޯގަނޑާ ވީ ފަރާތަށް ޖެހިގެންނެވެ. ބޭރު ބަލަން ހުރި އިރު ވިސްނާ ކަމެއް ޒައިކް އަކަށް ނޭނގުނެވެ. އެ މަޑުމައިތިރިކަން ޒައިކް އަށް އުނދަގޫ ކުރަމުން ދިޔައެވެ. އެއްޗެކޭ ބުނަން ބޭނުން ވިނަމަވެސް އެ ޙިޔާލު އެއްފަރާތް ކޮއްލީ އިތުރަށް ޝިފާ ރުޅިއައިއްސާނެތީއެވެ. އެކަހަލަ ހެދުމެއްގައި ޝިފާ ފެނުމުން އެރީތިކަން އިތުރުވާހެން ޒައިކް އަށް ހީވެއެވެ.\nއެދޮން ހަށިގަނޑާ، ލައިގެން ހުރި ހެދުމުގެ ކުލަ ވަރަށް ގުޅެއެވެ. ހިއްސުތަކަށް ވާންވެލިހެން ހީވެ، ޝިފާގެ ފައިމަތީ އަތް ބާއްވާލީ ކެއްކުރަން އުނދަގޫ ވުމުންނެވެ. މިވަގުތު ތިބެވުނީ މަގުމަތީ ކާރުގައިކަންވެސް ޒައިކު ހަނދާން ހުރިހެނެއް ހިޔެއް ނުވެއެވެ. މަޑުމަޑުން އިނގިލި ތަކުން މަޑު މިއުޒިކަކަށް ރާގު އަޅުވާލަމުން މައްޗަށް ގެންދިޔައެވެ. އުނަގަނޑާ ހަމައިން އަތުގެ އިނގިލިތައް މަޑުޖައްސާލުމަށްފަހު، ބަނޑާހަމައަށް އަތް ހަރަކާތް ކުރިއެވެ. ޝިފާއަށް އަންނަ ބަދަލުތައް ބަލަން އޭނާގެ ދެލޯ ސީދާ ކޮއްލިއެވެ. ސިހިފައި ޝިފާ ބަލާލިގޮތުންވެސް ކަންބޮޑުވިކަން އެނގުނެވެ. އެމައުސޫމުކަން ފެނުމުން ޒައިކުއަށް ކެއްކުރުމަކީ އުނދަގޫ ކަމަކަށް ވިއެވެ.\n” ވާހަކަ ނުދައްކަން ނިންމައި ގެންތަ ތިހުރީ؟. ކީއްވެ ކުރިން ފޫހިވާ ވާހަކަ ނުބުނީ ގޭގަ އެކަނި އުޅޭއިރު ” ވެދިޔަ ކަންތަކުން މާފައް އެދުމުގެ ބަދަލުގަ ޒައިކް ވާހަކަ ދައްކަން ފެށުމުން ޝިފާ ދެރަވިއެއްކަމަކު އެކަން ނުދައްކާ ހިނިތުން ވެލީ ޒައިކްގެ އެ ކުޑަ ބީހުމުންވެސް ހިތުގައި އުފާވެރިކަމުގެ ރާގެއް ކުޅެލުމުންނެވެ. ކިތަންމެ ރުޅިއައިސްގެން އެއްޗިހި ކިޔާފައިވެސް، ލޯބިން އެންމެ ބަހެއް ބުނެލިނަމަވެސް އެހުރިހާ ހިތާމައެއް ފިލައެވެ. ހިތު ލޯބީގެ ބާރު މިހާ ގަދަވާނެ ކަމަކަށް ޝިފާއަށް ހީކުރެވިފައިވެސް ނެތެވެ.\nBelle❤❤❤ vvvv reethi mi part ves….. Curious kollaifi viyya…. Hehe… Avah next part up kolladhechchey 😁😁😊😊it’s really nice ❤❤ Good night Belle… Sweet dreams\nThanks Dhonthy, miss you bodukoh dhonthy\nMi part ves so so reethi\nThis story is getting more and more interesting 🤩🤩\nAlhey. Mi story haadha reechey. Esfiya in varah gina vaahaka kiyan try kurin. First episode in ves hiy jehuni mi vaahaka kiyan. 11july ge part up kohllaane time eh bunedheeba\nhehe Thanks Rifa, miadhuge part up kuran miulheny now\nKaaruga huri iru ey liefa ineema kudakoh odd kaaruga thibi iru noonee kaaruga in iru dho ranglhu gothakee 😍 anyways vaahaka varah reethi ekamaku adhi kiriyaa mi comment cohlee Hurihaa baithah kiyaalaafa hama varah interesting kuriyahdhaa goeh ves varah reethi keep it up dear waiting for the next part😄😍😍\nThanks Noor, next time i will try kohlaanna\nVarah varah Reethi..Maa sha Allah.Kong irakun Next part up kurani..\nhehe ThanksYashoo,,,,,next part up kohlan miulheny now\nVarah varah Reethi..Maa sha Allah.Kon irakun Next part up kurani..\nThanks all readers , your all support is my happiness, hoping this support will continue till the end.\nThis is v v v v very nice part Belleville thank you for writing\nThis kind of nice story I am waiting for 17th part ❤❤❤❤❤❤❤💙💙💙💙💙💙💚💚💚💚💚💚💚💛💛💛💛💛💛💛💜💜💜💜💜💜💜💜🖤🖤🖤🖤🖤🖤😃😃😃😃\nThanks Buttey girl. 17 vana part up koffin adhi pending hury\nVvvv nice ❤💖❤❤💖\nV v v loabi v salhi vaahaka. Miadhu new part Up load kuraathi ingey\nThanks Pinky, mihaar 17 vana part up koffin adhi pending ga huryy\nWaiting for next part 🥰🥰🥰. Mi part ves varah reethi.\nvvvv reethi mi part ves <3 ekm thankolheh kuree 🙁 when next part ?\nThanks Shuha, next part v dhigu vaane. next part mihaar up koffin adhi pending ga hury. miadhu site in fenna varu vaane\nMasha Allah Nice story mi story varah thafaathu ehen story thakah vuren keep it up kon iarkun next part update kurany avahah update Kohlahchey ingey\nIts very nice ♥ I love it\nThanks Ishh 👑😍😘😘\nwooow, beautiful, next part kiyaa hithun nuhurevey.\nvaahaka eh kiyaafa adhi alah mi comment eh kohlany, my mihaar esfiya site ga liya enmme reethi eh vaahaka, kuriah oh bai kiyaahithun nunidheeyne, nukeveyne, fenvess nuvereyene, hehe\nThanks miru 😍😘😘😘\nvrh rythi mi part vs….Hehe actually they both really love each other dhw…keep it up Belle!!! Your story is GREAT!\nAlhey .. haadha lahey pending gaa huri ehchis up vaaleh. 😔😭\nOoh rifa anekka dhemme edit ah gossa up koffin pending ga hunnaathy 😭😭😭😭\nvaran salhi vaahakaeym next part avas kuraach\nAlhey adhi vess pending ga tha huree 😣😣😣\nYes jungkook 😢😢😢\nmiothi vaa pending eh dho.\nYaah zaaa 😥😥😥\nAdhi vas pending ga tha huri 😭😭 can’t wait to read next part 😞😞\nThee varu gadha pending ehnu dhw 😢😢\nMihaaru 24 hours vanee pending ga hunnathaa 🤔\nDhw E pending akun naaraane dhen dhuvahakuves 😠😠\nAlhe haadha lahey dhw ..varegge pending eh.😫😫..kiyaa hithun mihaaru hureveneekeenun..😬😌😍\nEhen hurihaa vaahaka eh update vaairu mi vaahaka ekanitha pending ga innanee🙁\nDhw kihaa dherakameh😠😠\nAaaekey dhw… Kihaadhera kameh😫😫😠😠\nMary suvaalu koffa, Martha javaab dheefa vess ehury 😂😂😂😂🙊🙊🙊\ndhen haadha dhera ey.. 1 day viyyaa mi weee.. iruiru kolhaa mi balani mi page ah\nAdmin proof read kuran pending ah dhany\nWriter ge level mathi v ma nudhane pending akah\nPeople need to understand thatahuman handles this site 🤷♀\nDhn haadha lahey uo vaaleh😭😭😭😭\nPlease the next part up kolathecjey avaha . Can’t wait to read


27 ނޮވެންބަރުގައި އެމް.ޑީ.ޕީ އިން ބާއްވަން އިޢުލާން ކޮށްފައިވާ މުޒާހަރާއާ ގުޅިގެން އިލެކްޝަންސް ކޮމިޝަނާއި، މޯލްޑިވްސް ޕޮލިސް ސަރވިސްއާއި އެޗް.އާރު.ސީ.އެމް ބައްދަލުކުރައްވައިފި\n18 ނޮވެމްބަރު 2015, 01:00 ޚަބަރު\n27 ނޮވެންބަރުގައި އެމް.ޑީ.ޕީ އިން ބާއްވަން އިޢުލާން ކޮށްފައިވާ މުޒާހަރާއާ ގުޅިގެން އިލެކްޝަންސް ކޮމިޝަނާއި، މޯލްޑިވްސް ޕޮލިސް ސަރވިސްއާއި ހިއުމަން ރައިޓްސް ކޮމިޝަން ބައްދަލްކުރައްވައިފިއެވެ. މި މަޝްވަރާ ބައްދަލުވުން ކުރިއަށް ގެންގޮސްފައިވަނީ އިލެކްޝަންސް ކޮމިޝަންގެ އިދާރާގައެވެ.\nމިއަދު 10:00 ގައި ބޭއްވުނު މި ބައްދަލުވުމުގައި ޤާނޫނާއި ޤަވާއިދުގެ ތެރެއިން ސިޔާސީ އެއްވުންތައް ބޭއްވުމަށް އިލެކްޝަންސް ކޮމިޝަނުން އަބަދުވެސް ބާރުއާޅާވާހަކަ ފާހަގަކޮށްފައިވެއެވެ. އަދި އެފަދަ ހަރަކާތްތަކަށް މޯލްޑިވްސް ޕޮލިސް ސަރވިސްގެ ފަރާތުންވެސް އެއްބާރުލުން ލިބިގެންދާނެކަމަށް މި ބައްދަލުވުމުގައި އެފަރާތުން ފާހަގަކޮށްފައިވެއެވެ. ނަމަވެސް ޤާނޫނާއި ޤަވާއިދާ ޚިލާފަށް، ސިޔާސީ ޕާޓީތަކުން ކުރާ ކަންތައްތަކާމެދު އެފަރާތްތަކަށް ނަސޭހަތްތެރިވެ ފިޔަވަޅުއަޅަމުން ގެންދާނެ ކަމަށް އިލެކްޝަންސް ކޮމިޝަނުން މި ބައްދަލުވުމުގައި ފާހަގަކޮށްފައިވެއެވެ.\nމީގެ އިތުރުން ހިއުމަން ރައިޓްްސް ކޮމިޝަނުން މިފަދަ ސިޔާސީ ހަރަކާތްތައް ވަރަށް ގާތުން ބައްލަވާނެކަމާއި އެ މައުލޫމާތުތައް އިލެކްޝަންސް ކޮމިޝަނާ ހިއްސާ ކުރައްވާނެ ވާހަކަ ދެންނެވިއެވެ. އަދި މި މުޒާހަރާއާ ބެހޭގޮތުން މަޝްވަރާކުރެއްވުމަށް އިލެކްޝްންސް ކޮމިޝަން، މޯލްޑިވްސް ޕޮލިސް ސަރވިސް އަދި ހިއުމަން ރައިޓްސް ކޮމިޝަން ހިމެނޭގޮތައް އެމް.ޑީ.ޕީ އާ ބައްދަލުކުރެއްވުމަށް، މި ބައްދަލުވުމުގައި ވަނީ ނިންމަވާފައެވެ.


Tharin chuhtee ah furaathee Nawazuddin rulhigadha vejje\nފިލްމީ ތަރިން ޗުއްޓީއަށް ފުރާތީ ނަވާޒުއްދީން ރުޅިގަދަވެއްޖެ\nޖާންވީ (ކ) އަދި އާލިއާ ރާއްޖޭގައި ނަގާ ޝެއާކުރި ފޮޓޯތަކެއް އަދި ނަވާޒުއްދީން\nސާރާ އަލީ ހާން އާއި ޓައިގާ ޝްރޮފް، ޑިޝާ ޕަޓްނީ، ޖާންވީ ކަޕޫރު، އާލިއާ ބަޓް، ރަންބީރު ކަޕޫރު ފަދަ ގިނަ ފިލްމީ ތަރިންތަކެއް ޗުއްޓީ ހޭދަ ކޮށްލަން ރާއްޖެ އައުމުން އެކްޓަރު ނަވާޒުއްދީން ސިއްދީގީ ރުޅި ގަދަ ވެއްޖެ އެވެ.\nއޭނާ ބުނާ ގޮތުގައި ދުނިޔޭގެ އެއްވެސް ގައުމެއްގައި ކޮވިޑް-19 އިގެ ހާލަތު ގޯސް ނުވާ މިންވަރަށް އިންޑިއާގެ ހާލަތު ގޯސްވެ އެތައް މިލިއަން ބަޔަކު ބައްޔާ ހަނގުރާމަ ކުރަމުންދާއިރު އަދި ކޮންމެ ދުވަހަކު އެތައް ހާސް ބަޔަކު މަރުވަމުން ދާއިރު ފިލްމީ ތަރިން އަގު ބޮޑު ރީތި މަންޒިލުތަކަށް ޗުއްޓީ ހޭދަކުރަން ދާން ލަދުގަންނަން ޖެހޭނެ އެވެ.\n"މީހުންތައް ބަލިވެ، އެއްބަޔަކު މަރުވެ، އަނެއް ބަޔަކު އެމީހުންގެ އެންމެ ލޯބިވާ މީހުން މަރުވެގެން ހިތާމައިން ފޯވެފައިވާއިރު އަދި އަނެއްބަޔެއްގެ މުޅި ދިރިއުޅުން ފުނޑުފުނޑުވެފައިވާއިރު އިންޑިއާގެ ފަންނާނުން ބިޒީކޮށް އުޅެނީ ޗުއްޓީގައި ތަންތަނަށް ގޮސް ރީތި ފޮޓޯތައް ނަގައި އިންސްޓަގްރާމަށް ލުމުގައި،" ނަވާޒުއްދީން ބުނެފައި ވެއެވެ.\nމިކަންކަން ހުއްޓާލައި ހާލުގައި ޖެހިފައިވާ މީހުންނަށް އޯގާތެރިކަމުގެ އަތެއް ދިއްކޮށްލުމަށް ފިލްމީ ތަރިންގެ ކިބައިން ނަވާޒު ވަނީ އެދިފަ އެވެ.\n"ދިވެހިރާއްޖެއަކީ އެމީހުން މަޖާކުރާ ތަނަކަށް ވަނީ ހަދާފައި. ނޭނގެ ޓޫރިޒަމް އިންޑަސްޓްރީ އާއި ފިލްމީ ތަރިންގެ ރޭވުމަކީ ކޮބައި ކަމެއް. ނަމަވެސް އިންސާނިއްޔަތަށްޓަކައި ބުނަން މިފަދަ ޗުއްޓީތައް ޒާތީ ކަމެއްގެ ގޮތުގައި ބާއްވާ. ޗުއްޓީގެ ފޮޓޯތައް ސޯޝަލް މީޑިއާގައި ޝެއާކޮށްގެން އެހެންމީހުން ހިތްދަތި ކުރަން ނުހަދާ. މި ތަނުގައި ބަލާލި ކޮންމެ ދިމާލަކުން ފެންނަނީ ވަރަށް ހާލުގައި މީހުން ތިއްބާ. ކޮވިޑް ކޭސްތައް އެތައް ގުނައަކަށް އިތުރުވަމުން ދަނީ. ތަންކޮޅެއް ހިތް މައިތިރިކޮށް މިކަމާ ދޭތެރޭ ވިސްނާލަބަލަ،" ނަވާޒުއްދީން ބުންޏެވެ.\nނަވާޒުއްދީން ބުނި ގޮތުގައި ދުނިޔެ ދުވަހަކު ވެސް ދެކިފައި ނެތް ވަރުގެ ހާލަތަކަށް ކަންކަން ގޮސްފައިވާއިރު ވެސް ފިލްމީ ތަރިން އުޅެނީ އެމީހުންގެ ޗުއްޓީގެ ރީތި މަންޒަރުތައް ޝެއާ ނުކުރެވިގެނެވެ.\n"މީހުންގެ އަތުގައި ބަނޑުފުރާނަ މުއްތި ކުރާނެ ފައިސާވެސް ނެތް. އެކަމަކު އެ މީހުން [ފިލްމީ ތަރިން] ފައިސާތައް އުކަނީ. ލަދެއް ވެސް ނުގަނޭތަ؟" ނަވާޒުއްދީން ބުނެފައި ވެއެވެ.\nދިވެހިރާއްޖެއަށް ޗުއްޓީ ހޭދަކޮށްލަން ދިއުމުގެ ޕްލޭނެއް އޭނާގެ ނެތްތޯ ނޫސްވެރިއަކު ނަވާޒުއްދީނާ ސުވާލު ކުރި އެވެ. ވަރަށް އަވަސް އަރުވާލާފައި ޖަވާބު ދެމުން ނަވާޒުއްދީން ބުނީ އެފަދަ ކަމެއް ކުރަން ހިޔާލު ވެސް ނުކުރާ ކަމަށެވެ.\n"ނޫޅެން. އަހަރެން މިހިރީ އަހަރެންގެ އަމިއްލަ ރަށް، ބުދާނާގައި އާއިލާއާއެކު. އެއީ އަހަރެންގެ 'މޯލްޑިވްސް' އަކީ،" ނަވާޒުއްދީން ބުންޏެވެ.\nއިންޑިއާ ޓޫރިޒަމް ރަންބީރު ކަޕޫރު + އާލިއާ ބަޓް ޓައިގާ ޝްރޮފް ދިޝާ ޕަޓްނީ ނަވާޒުއްދީން ސިއްދީގީ


Vaccine card husha'alhan: Koba school records?\nއަލަށް ހުޅުވި އިއްޒުއްދީން ސްކޫލް ހުޅުވުމުގެ ރަސްމިޔާތުގެ ތެރެއިން: ސްކޫލްތަކުން ރިކޯޑްސް ބަލަހައްޓާ ގޮތާމެދު ވަނީ ސުވާލު އުފެދިފައި\nރާއްޖޭގައި އަލުން ހިމަބިހި ފެތުރެން ފެށުމާއި ގުޅިގެން ހުރިހާ ދަރިވަރުންގެ ވެކްސިން ކާޑްތައް އަލުން ހުށައަޅަން ސުކޫލްތަކުން އެނގުން އެކަމާ ބައެއް ބެލެނިވެރިން ކަންބޮޑުވުން ފާޅު ކުރެ އެވެ.\nދެ އަހަރެއްހާ ދުވަސް ފަހުން އަލުން ރާއްޖެއިން ހިމަބިހި ފެނިފައި ވަނީ ރާއްޖެއިން އެ ބަލި މުޅިން ނައްތާލެވިފައިވާތީ ދުނިޔޭގެ ސިއްހަތު ޖަމިއްޔާއިން އެވޯޑްވެސް ދީފައި ވަނިކޮށެވެ. އޭގެ ފަހުން މިހާތަނަށް ތިން މީހަކަަށް ހިމަބިހި ޖެހިފައި ވެއެވެ. އެއީ ކުޑަ ދެ ކުދިންނާ ބޮޑު މީހަކަށެވެ.\nހިމަބިހި ކޮންޓްރޯލް ކުރެވޭނެ ހަމައެކަނި ގޮތަކީ މީސްލްސް، އެމްއެމްއާރު އަދި އެމްއާރު މިއިން ކޮންމެވެސް އެއްޗެއްގެ ދެ ޑޯޒް ހަމަކޮށްގެނެވެ. އެހެންވެ ސަރުކާރު ސްކޫލްތަކާއި އަމިއްލަ ސްކޫލުތަކުގެ ދަރިވަރުން ވެކްސިން ޖެހިތޯ ބަލައި އެ މައުލޫމާތު ސަރުކާރަށް ހިއްސާ ކުރަން އެޑިއުކޭޝަން މިނިސްޓްރީން މިހާރު ވަނީ އަންގާފަ އެވެ. އެކަމާއި ގުޅިގެން ސުކޫލްތަކުން ވަނީ ދަރިވަރުންގެ ވެކްސިން ކާޑްތައް ސުކޫލަށް ހުށަހަޅަން ޖެހެ އެވެ.\nރާއްޖޭގެ ތައުލީމީ ނިޒާމް ހަމަޖެހިފައިވާ ގޮތުން ޕްރީސްކޫލްތަކަށް ވެސް ވެއްދެނީ ވެކްސިން ކާޑްގެ ނަކަލެއް ހުށައަޅައިގެންނެވެ. އަދި ޕްރައިމަރީ ތައުލީމް ފެށެނީ ވެސް އެ ކާޑްތަކުގެ ނަކަލު ހުށައަޅައިގެންނެވެ. އެހެން ކަމުން ދަރިވަރުންގެ ވެކްސިން ކާޑްތައް އަލުން ހުށަހަޅަން އެންގިއިރު، ސުކޫލްތަކުން ބަލަހައްޓަމުންދާ ރެކޯޑްސްތައް ކޮބައިތޯ ބައެއް ބެލެނިވެރިން ވަނީ ސުވާލު އުފައްދާފަ އެވެ.\nމިވަގުތު ގްރޭޑް 10 އެއްގައި ތައުލީމް ހާސިލް ކުރަމުންދާ ކުއްޖެއްގެ ބެލެނިވެރިއަކު ބުނި ގޮތުގައި އޭނާގެ ދަރިފުޅު ޕްރީސްކޫލަށް ވެސް ވެއްދީ ވެކްސިން ކާޑުގެ ނަކަލު ހުށައަޅައިގެނެވެ. ޕްރައިމަރީ ސުކޫލަށް ވެއްދީ ވެސް އެ ކާޑްތައް ހުށައަޅައިގެނެވެ. ކުރިން ސުކޫލަށް ހުށަހެޅި ވެކްސިން ކާޑްގެ މައުލޫމާތުގެ ރިކޯޑްސް އެ ސުކޫލްތަކުން ނުބަލަހައްޓާ އުކާލީތޯ އޭނާ ވަނީ ސުވާލުކޮށްފަ އެވެ.\n"އެއްގޮތަކީ މިހާ މުހިންމު ކަމެއްގައި މި އޮތީ ފަރުވާ ކުޑަކޮށްލާފައި. ވެކްސިންތައް ފުރިހަމައަށް ޖަހާތޯ މި ޔަގީން ކުރަނީ ކޮންމެވެސް ބޭނުމެއްގައި، އެހެން ކަމަށްވީއިރު އެފަދަ މުހިންމު ލިޔެކިޔުންތައް ސުކޫލްތަކުން ބަަލަހައްޓަން ވެސް ޖެހޭނެ." އެ ބެލެނިވެރިޔާ ބުނެފައި ވެއެވެ.\nއެހެން ބެލެނިވެރިއަކު ބުނި ގޮތުގައި ވެކްސިން ކާޑް ހުށަހަޅަން ޖެހުމުން އެކަމާ ކަންބޮޑެއް ނުވެ އެވެ. ނަމަވެސް ކުރިން ހުށައަޅާފައި އޮތް ލިޔުމެއް އަލުން ހުށައަޅަން އެންގުމަކީ އެ ލިޔުންތައް ސުކޫލްތަކުން ބަލަހައްޓަމުން ނުގެންދާކަން ހާމަވާ ކަމެކެވެ. އަދި އެ ސުކޫލްތަކުން ރަނގަޅަށް ރެކޯޑްސް ބަލަހައްޓަމުންދާނަމަ އެޑިއުކޭޝަނަށް ވަގުތުން އެ މައުލޫމާތުތައް ހިއްސާ ކުރެވޭނެ އެވެ.\n"އެކި ހާލަތްތައް ދިމާވެގެން މިހާރު އެފަދަ ލިޔުމެއް ނެތް ބަޔަކުވެސް ތިބެދާނެ. އެފަދަ މީހުން ދެން ހަދާނީ ކިހިނެތްތޯ. ވެކްސިން ޖެހިކަން ޔަގީން ކޮށްދޭނީ ކިިހިނެތްތޯ؟" ބެލެނިވެރިއަކު ޓްވިޓާގައި ކަންބޮޑުވުން ފާޅުކޮށްފައި ވެއެވެ.\nއެޑިއުކޭޝަން މިނިސްޓްރީން ނެރުނު ސާކިއުލާއެއްގައި ބުނާ ގޮތުން ރާއްޖޭގެ ވެކްސިން ތާވަލަށް މިދިޔަ އަހަރު ހެލްތު ޕްރޮޓެކްޝަން އެޖަންސީ (އެޗްޕީއޭ) އިން ބަދަލު ގެނެސްފައި ވެ އެވެ. އެ ބަދަލާ ގުޅިގެން ހުރިހާ ސްކޫލުތަކުގެ ހުރިހާ ގްރޭޑަކަށް އެންރޯލްވާ ކުދިންނާއި އެއް ސްކޫލުން އަނެއް ސްކޫލަށް ބަދަލު ކުރާ ކުދިންނަކީ ގައުމީ ވެކްސިން ތަވާލުގައި ފުރިހަމަ ކުރަން ޖެހޭ ވެކްސިންތައް ފުރިހަމަ ކޮށްފައިވާ ކުދިންކަން ކަށަވަރުކޮށް ބަލަން ވަނީ ނިންމާފަ އެވެ.\nއޭގެ ބޭނުމަކީ ދަރިވަރުންގެ ސަލާމަތާއި ރައްކާތެރިކަން ކަށަވަރުކޮށްދީގެން ތައުލީމު ދިނުމެވެ. އެގޮތުން ރާއްޖޭގައި ހިންގާ އަވަށު އަދި އަމިއްލަ ސްކޫލުތަކުގައި ތައުލީމް ހާސިލް ކުރާ ހުރިހާ ދަރިވަރުން ވެކްސިން ފުރިހަމަ ކޮށްފައިވާ ގޮތުގެ އެންމެ ފަހުގެ މައުލޫމާތު އަންނަ މަހު 27 ވަނަ ދުވަހުގެ ކުރިން އަޕްޑޭޓް ކުރަންޖެހެ އެވެ.\nމިނިސްޓްރީ އޮފް އެޑިއުކޭޝަން ހިމަ ބިހި ހިމަބިހި ފެތުރުން


SunOnline: Current meter ge reading fenna photo eh fonuvumah Stelco in edhijje\nކަރަންޓް މީޓަރުގެ ރީޑިންގް ފެންނަ ފޮޓޯއެއް ފޮނުވުމަށް ސްޓެލްކޯއިން އެދިއްޖެ\nމުހައްމަދު އައުޒަމް 25 Apr 2020, 23:55\nކަރަންޓް މީޓަރުގެ ރީޑިންގް ފެންނަގޮތެއް ފޮޓޯއެއް ނަގާފައި ފޮނުވުމަށް ސްޓެލްކޯއިން އެދިއްޖެއެވެ.\nސްޓެލްކޯއިން މިއަދު ނެރުނު ބަޔާނެއްގައި ބުނީ މިހާރު ފެތުރެމުންދާ ކޮރޯނާ ވައިރަސް ނުވަތަ ކޮވިޑް-19 އާ ގުޅިގެން ލޮކްޑައުންކޮށްފައިވާ މި މުއްދަތުގައި ކަރަންޓް ރީޑިން ނަގަން ގޭގެއަށް ވަދެ އުޅުމަކީ ގޭގައި ދިރިއުޅޭ ފަރާތްތަކާއި އެ ކުންފުނީގެ މުވައްޒަފުންނަށްވެސް ރައްކާތެރިކަމެއް ނޫން ކަމަށެވެ.\nއެކަމާ ގުޅިގެން މީޓަރުތަކުގެ ރީޑީން ނެގުމުގެ ގޮތުން މީޓަރުގެ ފޮޓޯ ނަގައި އެ ކުންފުނީގެ ވެބް ޕޯޓަލް www.stelco.com.mv/smr މެދުވެރިކޮށް ފޮނުއްވޭނެ އިންތިޒާމް މިހާރު ހަމަޖައްސައިފައިވާ ކަމަށް ސްޓެލްކޯއިން ބުންޏެވެ.\n" މިހިނގާ އޭޕްރީލް މަހުގެ ބިލްހެދުމަށްޓަކައި ގްރޭޓަރމާލެ ސަރަހައްދުގެ ކަަސްޓަމަރުން ވީ އެންމެ އަވަހަކަށް މި ކުންފުނީގެ ވެބް ޕޯޓަލްއަށް މީޓަރުގެ ފޮޓޯ ފޮނުއްވާދެއްވުން އެދެމެވެ. އަދި މިކުންފުޏަށް މަތީގައި ދަންނަވާފައިވާ ގޮތަށް ފޮޓޯ ފޮނުވެން ނެތް މީޓަރުތަކަށް ކުރިން އެތަނަކަށް ކަރަންޓު ބޭނުން ކުރައްވަމުންއައި މިންވަރަށާއި، މި ހާލަތުގައި އެތަނެއް ބޭނުންކުރައްވަމުން އަންނަގޮތަށް ބަލައި އެވްރެޖް ބިލެއް ހެދުމަށް ވަނީ ހަމަޖެހިފައެވެ." ސްޓެލްކޯއިން ބުންޏެވެ.\nއެވްރެޖްބިލެއް ހެދިޔަސް ސްޓެލްކޯއިން އަބަދުވެސް އަމަލުކުރަމުން އަންނަ އުސޫލަކީ ކަރަންޓުގެ ހިދުމަތް ބޭނުންކުރާ މިންވަރަށް ބިލު ކުރުން ކަމުގައިވާތީ އެމިންވަރާއި އެއްހަމަ ކުުރުމަށްޓަކައި ފަހުން ފޮނުވޭ ބިލްތަކަށް އެޑްޖަސްޓްމަންޓް ނުވަތަ ބަދަލުތަކެއް ގެނެވިގެންދާނެކަމަށް އެ ކުންފުނިން ބުންޏެވެ. އަދި މިގޮތަށް ގެނެވޭ ބަދަލުތަކުގެ ސަބަބުން އެއްވެސް ގެއެއްގެ ބިލް ބޮޑު ނުވާނެ ކަމަށް ސްޓެލްކޯއިން ބުންޏެވެ.\nމި ދަނޑިވަޅު އެންމެންގެ ރައްކާތެރިކަމަށްޓަކައި، ބިލަށް ފައިސާ ދެއްކެވުމަށް ސްޓެލްކޯގެ އެޕްލިކޭޝަނާއި، ވެބްސައިޓް ބޭނުން ކުރެއްވުމަށްވެސް އެ ކުންފުނިން ވަނީ އިލްތިމާސްކޮށްފައެވެ.


America Muzaaharaa: New York In 700 Meehun Hayyaru Kohfi - Vaguthu\nއެމެރިކާ މުޒާހަރާ: ނިއުޔޯކުން 700 މީހުން ހައްޔަރުކޮށްފި\nއެމެރިކާގައި މިހާރު ކުރަމުންދާ މުޒާހަރާތަކާއި ގުޅިގެން، ހަމައެކަނި ނިއުޔޯކުންވެސް 700 މީހުން ހައްޔަރުކޮށްފައިވާ ކަމަށް އެ ސްޓޭޓުގެ ފުލުހުންގެ އިދާރާއިން ބުނެފިއެވެ.\nނިއުޔޯކުގެ ފުލުހުން ނޫސްތަކަށް މަޢުލޫމާތު ދެމުން ބުނެފައި ވަނީ ހައްރުކުރި މީހުންގެ ތެރޭގައި ހިމެނެނީ މިދިޔަ ހޯމަ ދުވަހު ކުރި މުޒާހަރާގައި ބައިވެރިވި މީހުން ކަމަށާއި، އޭގެ ފަހުންވެސް ގިނަ އަދަދެއްގެ ބަޔަކު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ.\nނިއުޔޯކު ހިމެނޭހެން އެމެރިކާގެ ގިނަ ސަރަޙައްދުތަކުގައި ސިލްސިލާކޮށް ކުރިޔަށްގެންދާ މި މުޒާހަރާތައް ބާއްވާތާ މިހާރު ވަނީ ހަފްތާއެއްހައި ދުވަސް ވެފައެވެ. މި މުޒާހަރާތަކުގައި އާންމުންނާއި ފުލުހުންނަށްވެސް އެކި ވަރުގެ އަނިޔާތައް ލިބިފައި ވެއެވެ.\nނިއުޔޯކުގެ ފުލުހުން ބުނެފައި ވަނީ މުޒާހަރާތަކުގައި އެ ސްޓޭޓުގެ ހަވަރަކަށް ފުލުހުންނަށް ބޮޑެތި އަނިޔާތައް ލިބި ފަރުވާދެމުންދާ ކަމަށެވެ. އަދި މުޒާހަރާގެ ބައިވެރިން ފުލުހުންގެ ހަ ވެހިކަލެއް ހަލާކުކޮށްލާފައިވާ ކަމަށްވެސް އެ އިދާރާއިން ބުނެފައި ވެއެވެ.\nމި މުޒާހަރާތަކާއި ގުޅިގެން ނިއުޔޯކުގައި ވަނީ ކާފިއުވެސް އިއުލާނުކޮށްފައެވެ. އެ ސްޓޭޓް ކާފިއުގެ ހާލަތަށް ގެންގޮސްފައި ވަނީ ހޯމަ ދުވަހުއެވެ. އަދި އޭގެ ފަހުން މިއަދާއި ހަމައަށްވެސް ކާފިއު ވަނީ ދަމަހައްޓާފައެވެ.\nމަގުތަކަށް އެތައް ހާސް ބަޔަކު އެއްވެ ކުރަމުންދާ މި މުޒާހަރާތައް ކޮންޓްރޯލް ނުވެ އެ ސްޓޭޓުގެ ބައެއް އިދާރާތަކަށް ނުރައްކާ ކުރިމަތިކޮށްފައި މިވަނީ، މީގެ ހަފްތާއެއްހައި ދުވަސްކުރިން އެމެރިކާގައި ޖޯޖް ފްލޮއިޑް ނަމަކަށްކިޔާ ކަޅުނަސްލުގެ މީހަކު ފުލުހުންގެ ބެލުމުގެ ދަށަށް ގެންގޮސް މަރާލި ހާދިސާ އާއި ގުޅިގެންނެވެ.\nފުލުހުންގެ މި އަނިޔާވެރި އަމަލާއި ދެކޮޅަށް ފެށުނު މުޒާހަރާގާއި ގުޅިގެން ފްލޮއިޑް މަރާލުމުގައި ބައިވެރިވި ހުރިހާ ފުލުހުން ވަނީ ވަޒީފާއިން ވަކިކޮށްފައެވެ. ނަމަވެސް އެފަރާތްތަކާއި މެދު އެކަށީގެންވާ ފިޔަވަޅެއް އަޅައި އަދަބު ދީފައެއް ނުވެއެވެ. މުޒާހަރާތައް ހުއްޓާނުލާ ކުރިޔަށްގެންދަނީ، ފްލޮއިޑް އާއި އޭނާގެ އާއިލާއަށް އިންސާފު ހޯދައި ދިނުމަށް ގޮވާލަމުންނެވެ.


SunOnline: BREAKING - Imaran Jalugai Raees Yaamin aa bahdhal kurahvaifi\nއިމްރާން ޖަލުގައި ރައީސް ޔާމީންއާ ބައްދަލު ކުރައްވައިފި\nމުހައްމަދު މުޒައްޔިން ނާޒިމް 24 Feb 2020, 14:37\nރައީސް ޔާމީން އާއި ހޯމް މިނިސްޓަރު އިމްރާން އަބްދުﷲ --\nހޯމް މިނިސްޓަރު އިމްރާން އަބްދުﷲ، ޖަލުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލް ގައްޔޫމާ ބައްދަލު ކުރައްވައިފި އެވެ.\nއިމްރާން ރައީސް ޔާމީންއާ ބައްދަލު ކުރެއްވީ، މިއަދު މިނިސްޓަރު މާފުށީ ޖަލުގެ ހާލަތު ބެއްލެވުމަށް ޖަލަށް ކުރެއްވި ޒިޔާރަތުގެ ތެރެއިންނެވެ.\nކަރެކްޝަނަލް ސާވިސަސްއިން މިއަދު ބުނީ، އެ ޒިޔާރަތުގައި ޖަލުގައި ހުކުމް ތަންފީޒުކުރަމުންދާ ރައީސް ޔާމީންއާ އިމްރާން ބައްދަލުކުރައްވައި، އެމަނިކުފާނުގެ ހުރި ކަންބޮޑުވުންތައް އޮޅުން ފިލުއްވާފައިވާ ކަމަށެެވެ.\nބައްދަލުވުމާ ގުޅޭ އިތުރު ތަފްސީލެއް ކަރެކްޝަންސް އިން ހާމައެއް ނުކުރެ އެވެ.\nއިމްރާން ޖަލަށް ކުރެއްވި ޒިޔާރަތުގައި ކޮމިޝަނާ އޮފް ޕްރިޒަންސް އަޙުމަދު މުހައްމަދުފުޅުވެސް ބައިވެރިވެވަޑަިއގެންނެވި އެވެ.\nއިމްރާން ރައީސް ޔާމީންއާ ބައްދަލުކުރެއްވިއިރު، އެމަނިކުފާނުގެ މައްޗަށް މަނީ ލޯންޑަރިންގެ ދައުވާ ސާބިތުވެ، އިއްވާފައިވާ ފަސް އަހަރު ދުވަހުގެ ޖަލު ހުކުމުގެ އިސްތިއުނާފު އަޑު އެހުމެއް މިއަދު މެންދުރު 1:00 ގައި ހައި ކޯޓުގައި ވަނީ ބާއްވައިފަ އެވެ.\nއެމަނިކުފާނު މިދިޔަ ހަފްތާ ބުދަ ދުވަހު ޓެސްޓްތަކެއް ހެދުމަށް މާލެވެސް ގެނެ އެވެ. އައިޗީއެމްއެޗްގައި ޓެސްޓުތައް ހެދުމަށްފަހު މިދިތަ ހޮނިހިރު ދުވަހު ވަނީ އަނބުރާ ޖަލަށް ބަދަލުކޮށްފަ އެވެ.\nރައީސް ޔާމީންގެ އިސްތިއުނާފުގެ ދެ އަޑުއެހުމެއް މިހާތަނަށް ހައިކޯޓުގައ ވަނީ ބާއްވާފަ އެވެ. އިސްތިއުނާފުގެ އަޑުއެހުމުގައި އެމަނިކުފާނު ވަނީ ސިއްހީ ހާލަތާ ހުރެ، ބޭސްފަރުވާއަށް ރާއްޖެއިން ބޭރަށް ދިޔުމުގެ ފުރުމުގެ ފުރުސަތަކަށް ކޯޓުގައި އެދިވަޑައިގެންފަ އެވެ. އަދި ކަފާލާތުގެ ދަށުން މިނިވަންކޮށް، ހުކުމް ތަންފީޒު ކުރުން ލަސް ކުރުމަށްވެސް އެދިވަޑައިގެންފައިވެ އެވެ.\nނަމަވެސް އެންމެ ފަހުން މިމަހު ހަ ވަނަ ދުވަހު ބޭއްވި އަޑުއެހުމުގައި ހައި ކޯޓުން ނިންމާފައިވަނީ ކަފާލާތުގެ ދަށުން ދޫކުރެވެން ނެތް ކަމަށާއި، އެމަނިކުފާނުގެ ހުކުމް ތަންފީޒުކުރުން ފަސްކުރެވެން ވެސް ނެތްކަމަށް ނިންމާފަ އެވެ.\nރައީސް ޔާމީންގެ މައްޗަށް މަނީ ލޯންޑަރިންގެ ދައުވާ ސާބިތުވީ، ގއ. ވޮޑަމުލާ ކުއްޔަށް ދޫކޮށްގެން ދައުލަތަށް ލިބެން ޖެހޭ އެއް މިލިއަން ޑޮލަރު އެސްއޯއެފްގެ އެކައުންޓުން ރައީސް ޔާމީންގެ އަމިއްލަފުޅު އެކައުންޓަށް ޖަމާކުރުމަކީ މަނީލޯންޑްރީ ކަމަށް ބަލައިގެންނެވެ. ފަސް އަހަރަށް ޖަލަށް ލުމާއެކު ފަސް މިލިއަން ޑޮލަރަށް ޖޫރިމަނާ ކުރުމަށްވެސް ކްރިމިނަލް ކޯޓުން ހުކުމް ކުރި އެވެ.


Budget hushahelhun anna hoama dhuvahu\nބަޖެޓު ހުށަހެޅުން އަންނަ ހޯމަ ދުވަހު\nމީގެ ކުރިން ފިނޭންސް މިނިސްޓަރު އިބްރާހިމް އަމީރު މަޖިލީހަށް މައުލޫމާތު ދެއްވަނީ. -- ފައިލް ފޮޓޯ: މަޖިލީހުގެ އިދާރާ\nއަންނަ އަހަރަށް ލަފާކުރާ ދައުލަތުގެ ބަޖެޓް ރައްޔިތުންގެ މަޖިލީހަށް ފިނޭންސް މިނިސްޓަރު އިބްރާހިމް ހުށަހަޅުއްވާނީ އަންނަ ހޯމަ ދުވަހު ކަމަށް މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވިދާޅުވެއްޖެ އެވެ.\nމިއަދުގެ ޖަލްސާ ފައްޓަވަމުން ނަޝީދު ވިދާޅުވީ އަންނަ އަހަރަށް ލަފާކުރާ ދައުލަތުގެ ބަޖެޓް މަޖިލީހަށް ލިބިފައިވާ ކަމަށާއި، އަދި އަންނަ ހޯމަ ދުވަހު މަޖިލީހަށް ބަޖެޓު ހުށަހެޅިގެންދާނެ ކަމަށެވެ.\nއަދި މަޖިލީހުގެ ގަވައިދާ އެއްގޮތަށް ސަރުކާރުން ހުށަހަޅާފައިވާ ބަޖެޓު މެންބަރުންނާ ހިއްސާ ކުރެވޭނީ، ފިނޭންސް މިނިސްޓަރު ބަޖެޓު މަޖިލީހަށް ހުށަހެޅުއްވުމަށްފަހު ކަމަށް ނަޝީދު ވިދާޅުވި އެވެ.\nބަޖެޓު ހުށަހެޅުއްވުމާއެކު މަޖިލީހުގެ ކޮމިޓީން ދިރާސާކުރުމަށްފަހު މި މަހުގެ 16 ވަނަ ދުވަހު ބަހުސް ފެށޭނެކަމަށާއި، ކޮންމެ މެންބަރަކަށްވެސް ބަހުސްގައި ވާހަކަ ދައްކަވަން 15 މިނެއްޓުގެ ފުރުސަތެއް ލިބޭނެކަމަށް އެ މަނިކުފާނު ވިދާޅުވި އެވެ.\n"ރެ އާ އެކީގައި މަސައްކަތްކޮށްގެން ޑިސެމްބަރު މަހުގެ ފުރަތަމަ ހަފްތާގެ ތެރޭގައި ބަޖެޓުގެ މަސައްކަތް ނިންމާލެވޭނެކަމަށް އުއްމީދުކުރަނީ،" ނަޝީދު ވިދާޅުވި އެވެ.\nއެނގިފައިވާ ގޮތުގައި މަޖިލީހަށް ހުށައަޅާފައިވަނީ 35 ބިލިއަން ރުފިޔާގެ ބަޖެޓެކެވެ. ކޮވިޑް-19 އިގެ ސަބަބުން ދައުލަތަށް ލިބޭ އާމްދަނީ ދަށްވުމާ ގުޅިގެން މި އަހަރަށް ރައްޔިތުންގެ މަޖިލީހުން ފާސްކޮށްފައިވާ ބަޖެޓު ރިވައިޒް ކުރުމަށް ފަހު އަލުން ހުށަހަޅާނެ ކަމަށް ފިނޭންސް މިނިސްޓްރީން ކުރިން ބުނެފައިވެ އެވެ.\nމި އަހަރުގެ ބަޖެޓުގެ ގޮތުގައި މަޖިލީހުން ފާސްކޮށްފައި ވަނީ 37.8 ބިލިއަން ރުފިޔާ އެވެ. މި ބަޖެޓުގައި އަހަރު އާމްދަނީގެ ގޮތުގައި ގާތްގަނޑަކަށް 30 ބިލިއަން ރުފިޔާ ލިބޭނެ ކަމަށް ލަފާކުރި އެވެ. ނަމަވެސް ކޮވިޑް-19 އަށް ބޯޑަރު ބަންދު ކުރުމަށްފަހު ޖުލައި 15 ގައި އިގްތިސޯދު ހުޅުވާލަން ހެދި ސިނާރިއޯ ސާވޭގައިވާ ގޮތުން މި އަހަރު ޓެކުހުގެ ގޮތުގައި ލިބޭނީ 9.5 ބިލިއަން ރުފިޔާ އެވެ. އަދި ޓެކްސް ނޫން ގޮތް ގޮތުން ތިން ބިލިއަން ރުފިޔާ ލިބޭއިރު، ހިލޭ އެހީގެ ގޮތުގައި އެންމެ ގިނައިން ވެސް ލިބޭނެ ކަމަށް އަންދާޒާ ކުރެވެނީ 2.9 ބިލިއަން ރުފިޔާ އެވެ. އެހެންވެ މި އަހަރު ޖުމްލަ އާމްދަނީގެ ގޮތުގައި ލިބޭނީ ގާތްގަނޑަކަށް 15.2 ބިލިއަން ރުފިޔާ އެވެ. އަދި މި އަހަރު ދައުލަތުގެ އާމްދަނީ އިން 14.6 ބިލިއަން ރުފިޔާ މަދު ވެގެންދާނެ އެވެ. މި އަހަރުގެ މިހާތަނަށް އާމްދަނީގެ ގޮތުގައި ލިބިފައިވަނީ ގާތްގަނޑަކަށް 11 ބިލިއަން ރުފިޔާ އެވެ.\nމި އަހަރުގެ ބަޖެޓުގެ 6.1 ޕަސެންޓް ޑެފިސިޓް ވާނެ ކަމަށް ބުނެފައިވެ އެވެ. ނަމަވެސް މިހާރު އަންދާޒާ ކުރެވޭ ގޮތުގައި މި އަހަރުގެ ބަޖެޓު ޑެފިސިޓް ހުންނާނީ 7.13 ޕަސެންޓާއި 9.22 ޕަސެންޓާ ދެމެދުގަ އެވެ. އެހެންވެ މި ވަރުން ބަޖެޓު ފޫބައްދާ ކަމަށްވާނަމަ އިތުރަށް ގާތްގަނޑަކަށް 13 ބިލިއަން ރުފިޔާ އާއި 16 ބިލިއަން ރުފިޔާއާ ދެމެދުގެ އަދަދެއް ހޯދަން ޖެހޭނެ އެވެ. އެހެންވެ، ސަރުކާރުން ދަނީ މި ފައިސާ ހޯދަން ކެނޑިނޭޅި މަސައްކަތް ކުރަމުންނެވެ. މިހާތަނަށް މިފައިސާގެ ބައެއް ވަނީ ހޯދާފަ އެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ދައުލަތުގެ ބަޖެޓް + ފިނޭންސް މިނިސްޓްރީ ފިނޭންސް މިނިސްޓަރު އިބްރާހިމް އަމީރު